Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/01/140599/	စစ်ကောင်စီတပ်ဖွဲ့ဝင် ၂၇၈ ဦး အိန္ဒိယနိုင်ငံ၊ မီဇိုရမ်ပြည်နယ်ထဲသို့ လက်နက်များနှင့်အတူ ထွက်ပြေး ရောက်ရှိ၊ အိန္ဒိယသို့ ထွက်ပြေးသည့် စစ်သားအရေအတွက် ၆၉၄ ဦး ရှိလာပြီ	["စစ်ကောင်စီတပ်ဖွဲ့ဝင် ၂၇၈ ဦး အိန္ဒိယနိုင်ငံ၊ မီဇိုရမ်ပြည်နယ်ထဲသို့ လက်နက်များနှင့်အတူ ထွက်ပြေး ရောက်ရှိ၊ အိန္ဒိယသို့ ထွက်ပြေးသည့် စစ်သားအရေအတွက် ၆၉၄ ဦး ရှိလာပြီ", "ရန်ကုန်၊ ဇန်နဝါရီ ၁၈", "ရက္ခိုင့်တပ်တော် AA ၏ ထိုးစစ်ဆင် တိုက်ခိုက်မှုကြောင့် ချင်းပြည်နယ်၊ ပလက်ဝဒေသမှ အိန္ဒိယနိုင်ငံ၊ မီဇိုရမ်ပြည်နယ်ဘက်အခြမ်းသို့ အကြမ်းဖက်စစ်ကောင်စီတပ်မှ စစ်သား ၂၇၈ ဦး လက်နက်များနှင့်အတူ ထွက်ပြေးရောက်ရှိလာကြောင်း အိန္ဒိယသတင်းဌာနများက သတင်းဖော်ပြကြသည်။", "ယမန်နေ့ ဇန်နဝါရီ ၁၇ ရက်နေ့ ညနေ ၄ နာရီခန့်အချိန် မြန်မာနိုင်ငံ ပလက်ဝဒေသဘက်မှ အိန္ဒိယ၊ မီဇိုရမ်ပြည်နယ်ထဲသို့ မြန်မာစစ်ကောင်စီတပ်မှ စစ်သား ၂၇၈ ဦးသည် လက်နက်များနှင့်အတူ ရောက်ရှိလာခြင်းဖြစ်ကြောင်း၊ စစ်ကောင်စီ တပ်ဖွဲ့ဝင် ၂၇၈ ဦးသည် မီဇိုရမ်ပြည်နယ်၊ လောင်တလိုင်ခရိုင်၊ အာသံရိုင်ဖိုင်တပ်ဖွဲ့ထံတွင် လက်နက်ချပြီး ဝင်ရောက်လာကြခြင်းဖြစ်ကြောင်း၊ AA က ပလက်ဝ ဒေသတစ်ခုလုံးကို ထိုးစစ်ဆင်းတိုက်ခဲ့ပြီးနောက် နှမဒါဗျူဟာ၊ ခန်ခတောင် ဗျူဟာနှင့် တရွန်အိုင်၊ နှုံဘူး ဗျူဟာကုန်းမှ စစ်သားများ ထွက်ပြေးကြရမှာ မီဇိုရမ်ပြည်နယ်ထဲသို့ ရောက်ရှိလာခြင်းဖြစ်ကြောင်း သိရှိရသည်။", "ရခိုင်တပ်တော်က ပလက်ဝဒေသရှိ စစ်ကောင်စီ တပ်စခန်းများ၊ ဗျူဟာကုန်းများ၊ ဌာနချုပ်များ တစ်ခုမကျန် သိမ်းပိုက်ထားနိုင်ပြီဖြစ်ကြောင်း လက်နက်ခဲယမ်းများလည်း သိမ်းဆည်းရရှိခဲ့ကြောင်း ရက္ခိုင့်တပ်တော် AA က ဇန်နဝါရီ ၁၄ ရက်နေ့ ညပိုင်းတွင် ကြေညာခဲ့သည်။", "ပလက်ဝမြို့အပါအဝင် ပလက်ဝဒေသတစ်ခုလုံးကို ရက္ခိုင့်တပ်တော် AA မှ အလုံးစုံ သိမ်းပိုက် ထိန်းချုပ်လိုက်ပြီဖြစ်သော်လည်း ကစဉ့်ကလျားထွက်ပြေးနေသည့် စစ်ကောင်စီတပ်သားများရှိနေသေး၍ ပြည်သူလူထုများ အနေဖြင့် အသွားအလာ အထူးသတိထားကြရန် AA အသိပေးထုတ်ပြန်ထားသည်။", "ထို့ပြင် ၂၀၂၃ ခုနှစ် ဒီဇင်ဘာ ၂၉ ရက်နေ့က ပလက်ဝမြို့တိုက်ပွဲနှင့် အိန္ဒိယ-မြန်မာနယ်စပ်ရှိ ပွိုင့် ၃၇၇ ခြေကုပ်စခန်းတို့ကို AA က တိုက် ခိုက်နေစဉ်အတွင်း စစ်ကောင်စီတပ်သား ၈၃ ဦးသည် အိန္ဒိယ ဘက်ခြမ်းသို့ ထွက်ပြေးခဲ့ကြကြောင်း၊ ပလက်ဝအတွင်း AA အပါ အဝင် တော်လှန်ရေးတပ်ဖွဲ့များ၏ တိုက်ခိုက်မှုကြောင့် ၂၀၂၃ နိုဝင်ဘာတွင် ၃ ကြိမ်၊ ဒီဇင်ဘာတွင် ၁ ကြိမ်နှင့် ၂၀၂၄ ဇန်နဝါရီတို့တွင် ၂ ကြိမ် စုစုပေါင်း ၆ ကြိမ်အထိ ရှိလာခဲ့ပြီ စစ်ကောင်စီတပ်သား ထွက်ပြေးသည့် အရေအတွက် ၄၁၆ ဦး ရှိလာပြီဖြစ် ကြောင်း၊ ယခုထွက်ပြေးလာသည့် စစ်သားအရေအတွက် ၂၇၈ ဦးပါ ထည့်ပေါင်းလျှင် ထွက်ပြေးသည့် စစ်သားအရေအတွက် ၆၉၄ ဦး ရှိလာပြီဖြစ်ကြောင်း သိရှိရသည်။", "အိန္ဒိယစစ်တပ်၏ အကြီးအကဲ ဗိုလ်ချုပ်ကြီး Manoj Pande က အိန္ဒိယဘက်သို့ ၂ လအတွင်း မြန်မာစစ်သား ၄၁၆ ဦး ထွက်ပြေး လာကြောင်း ဇန်နဝါရီ ၁၁ ရက်နေ့ ရိုက်တာသတင်းဌာနသို့ ပြောဆိုခဲ့သည်။", "အိန္ဒိယဘက်သို့ ထွက်ပြေးလာသည့် စစ်ကောင်စီတပ်သားများကို အိန္ဒိယစစ်တပ် က မြန်မာနိုင်ငံဘက်အခြမ်းသို့ အိန္ဒိယအစိုးရက မကြာခဏဆိုသလို လွှဲပြောင်း ပြန်လည်ပို့ဆောင်မှုများ ဆက်တိုက်လုပ်ဆောင်လျက်ရှိကြောင်း သိရှိရသည်။"]
https://yktnews.com/2023/02/89754/	စစ်ကောင်စီတပ်ဖွဲ့ဝင် ၃ ဦးသေဆုံးစေခဲ့သော ဝေါမြို့နယ်၊ ဘုရားပျိုကျေးရွာ ထိပ် ရှိ စစ်တပ်ဂိတ် ပစ်ခတ်မှု ဝေါ PDF ၏ တိုက်ခိုက်မှုဟုဆို	["စစ်ကောင်စီတပ်ဖွဲ့ဝင် ၃ ဦးသေဆုံးစေခဲ့သော ဝေါမြို့နယ်၊ ဘုရားပျိုကျေးရွာ ထိပ် ရှိ စစ်တပ်ဂိတ် ပစ်ခတ်မှု ဝေါ PDF ၏ တိုက်ခိုက်မှုဟုဆို", "ရန်ကုန်၊ ဖေဖော်ဝါရီ ၂၇", "ပဲခူးတိုင်း၊ ဝေါမြို့နယ်၊ ဘုရားပျိုကျေးရွာတွင် စစ်ကောင်စီတပ်ဖွဲ့ဝင် ၃ ဦးသေ ဆုံးစေခဲ့သော စစ်တပ် စစ် ဆေးရေး ဂိတ်စခန်းကို ဝင်ရောက် တိုက်ခိုက်မှုမှာ ဝေါမြို့နယ် ပြည်သူ့ကာကွယ်ရေးတပ်ဖွဲ့က တိုက်ခိုက် ခြင်းဖြစ်ကြောင်း ပဲခူး PDF က ကြေညာသည်။", "ဖေဖော်ဝါရီလ ၂၆ ရက်နေ့ ည ၈ နာရီ ၃၀ မိနစ်တွင် ဝေါမြို့နယ် ဘုရားပျို ကျေးရွာ အထွက်ရှိ အကြမ်းဖက် စစ်ကောင်စီ တပ်ဖွဲ့ဝင်များ စုပေါင်းလုံခြုံရေး ယူထား သည့် စစ်ဆေးရေးဂိတ်ကို ဝေါမြို့နယ် ပကဖက ဝင်ရောက် တိုက်ခိုက် ခဲ့ပြီး ရာအိမ်မှူး ၁ ဦးနှင့် မီးသတ် ဝန်ထမ်း ၂ ဦး ပွဲချင်းပြီး သေ ဆုံးခဲ့ကြောင်း သိရသည်။", "ထို့ပြင် အကြမ်းဖက် စစ်ကောင်စီ တပ်ဖွဲ့ဝင် တပ်ကြပ်ကြီး ၁ ဦး၊ ဒုရဲအုပ် ၁ ဦး နှင့် ပျူစောထီး ၂ ဦး အပြင်းအထန် ဒဏ်ရာရရှိခဲ့ပြီး ရန်ကုန်ဆေးရုံကြီးသို့ အရေး ပေါ်အတွင်းလူနာ (စိုးရိမ်ရ) အဖြစ် ပို့ဆောင်ထားရကြောင်း၊ အဆိုပါ တိုက်ခိုက်မှုကို ဝေါမြို့နယ် ပကဖ က နန်းထိုက်အောင် စစ်ဆင်ရေးအဖြစ် တိုက်ခိုက်ခဲ့ခြင်းဖြစ်ကြောင်း သိရသည်။"]
https://yktnews.com/2024/06/170273/	စစ်ကောင်စီတပ်ဖွဲ့ဝင် ၄ ဦးကို သေနတ် ၄ လက်၊ ခဲယမ်းများ၊ ထောက်ပို့ယာဉ်များနှင့်အတူ ဖမ်းဆီးရရှိ	["စစ်ကောင်စီတပ်ဖွဲ့ဝင် ၄ ဦးကို သေနတ် ၄ လက်၊ ခဲယမ်းများ၊ ထောက်ပို့ယာဉ်များနှင့်အတူ ဖမ်းဆီးရရှိ", "ရန်ကုန်၊ ဇွန် ၂၇", "စစ်ကောင်စီတပ်ဖွဲ့ဝင် ၄ ဦးကို သေနတ် ၄ လက်၊ ခဲယမ်းများ၊ ထောက်ပို့ယာဉ်များနှင့်အတူ ဖမ်းဆီးရရှိကြောင်း သိရှိရသည်။", "ဇွန်လ ၂၇ ရက်နေ့ ပြင်ဦးလွင် ခရိုင် ပကဖ နဲ့ မတ္တရာ မြို့နယ် ပကဖ တို့က စစ်ကောင်စီဘက်မှ တပ်သား ၄ ဦး၊ သေနတ် ၄ လက်တို့ကို နှင့် ထောက်ပို့ ယာဥ်များ ဖမ်းမိရရှိကြောင်း သိရှိရသည်။", "ဖမ်းဆီးရရှိသူ ၄ ဦးတွင် တပ်သား ၂ ဦးမှာ လက်ရုံးတပ်ဖြစ်သော ကပစ တပ်မှ စစ်သားများဖြစ်ပြီး ကျန် ၂ ဦးမှာလည်း လက်ရုံးတပ်များမှဖြစ်ကြောင်း သိရှိရသည်။"]
https://yktnews.com/2024/04/156763/	စစ်ကောင်စီတပ်ဖွဲ့ဝင်များ ပုန်းအောင်းနေသော အမှတ် ၂ တံတား ပုံမှန်ပြန်ဖွင့်ပြီးကုန်ကားများ ဖြတ်သန်းသွားလာ၊ မြ၀တီမြို့ အခြေအနေလည်း ပုံမှန်ကဲ့သို့ပင် သွားလာနေ	["စစ်ကောင်စီတပ်ဖွဲ့ဝင်များ ပုန်းအောင်းနေသော အမှတ် ၂ တံတား ပုံမှန်ပြန်ဖွင့်ပြီးကုန်ကားများ ဖြတ်သန်းသွားလာ၊ မြ၀တီမြို့ အခြေအနေလည်း ပုံမှန်ကဲ့သို့ပင် သွားလာနေ", "ရန်ကုန်၊ ဧပြီ ၁၃", "ကရင်ပြည်နယ်၊ မြ၀တီမြို့နယ်တွင် အကြမ်းဖက်စစ်ကောင်စီတပ်ဖွဲ့ဝင်များစွာ ပုန်းအောင်နေသော အမှတ် ၂ ချစ်ကြည်ရေးတံတား ပုံမှန်အတိုင်း ပြန်လည်ဖွင့်လှစ်နေပြီး ကုန်ကားများလည်း ယနေ့ နံနက်ပိုင်းမှစတင်၍ ဖြတ်သန်းသွားလာနေကြောင်း ဒေသပြည်သူများနှင် ထိုင်းသတင်းမီဒီယာများ၏ ဖော်ပြချက်အရ သိရှိရသည်။", "ဧပြီလ ၁၃ ရက်နေ့ နံနက်ပိုင်းမှစတင်၍ အမှတ် ၂ ချစ်ကြည်ရေးတံတားတွင် ကုန်တင်ယာဉ်နှင့် ကုန်စည်များ တင်ပို့နေသော ကားများအားလုံးမှာ ထိုင်းနှင့်မြန်မာဘက်နှစ်ခုစလုံးတွင် ပုံမှန်အတိုင်း လည်ပတ်နေခြင်းဖြစ်ကြောင်း၊ စစ်ကောင်စီတပ်ဖွဲ့ဝင်များ ရှိနေ၍ တစ်စုံတစ်ရာ ယခင်ကကဲ့သို့ ကုန်စည်စီးဆင်းမှု နှောင့်နှေးမှု မရှိတော့ဘဲ ပုံမှန် အခြေအနေကဲ့သို့ ပင် လည်ပတ်နေပြီဖြစ်ကြောင်း သိရှိရသည်။", "“အခုက အမှတ် ၂ တံတားဘက်မှာ ကုန်စည်တွေက ပုံမှန်အခြေအနေထက်ကို သွားလာပြီး ပို့ဆောင်နေပါတယ်။ စစ်ကောင်စီတပ်ဖွဲ့ဝင်တွေတောင် ကုန်ကားတွေကြားမှာ ပျောက်သလိုဖြစ်နေတယ်။ သူတို့ရှိနေဆဲပါပဲ။ ပစ်ခတ်မှု လည်း အသံမကြားရပါဘူး” ဟု ဒေသပြည်သူတစ်ဦးကဆိုသည်။", "မြ၀တီမြို့ပေါ်တွင်လည်း တိုက်ပွဲများ တစ်စုံတစ်ရာ ဖြစ်ပွားခြင်းမရှိဘဲ BGF (ခေါ်) KNA တပ်ဖွဲ့ဝင်များက လုံခြုံရေး ယူထားဆဲဖြစ်ကြောင်း၊ မဲဆောက်-မြ၀တီ ကူးလူးနေသည့် အမှတ် ၁ တံတားမှာလည်း ပုံမှန်အတိုင်း ဖွင့်ထားပြီး ပြည်သူများမှာလည်း နေ့စဉ် ထောင်ချီ၍ သွားလာဖြတ်သန်းနေကြောင်း သိရှိရသည်။", "“ဆိုင်တွေတော့ ပုံမှန် ပြန်ဖွင့်တာရှိတယ်။ သင်္ကြန်မို့ ပိတ်တဲ့ဆိုင်လည်းပိတ်ကြတယ်။ အခြေအနေကတော့ လူတွေကတော့ပုံမှန်ပဲ။ ကလေးတချို့ ရေပက်နေကြတာရှိပါတယ်။ BGF တွေကတော့ မြို့မှာ လမ်းဆုံတိုင်းမှာ ရှိနေတယ်” ဟု မြ၀တီမြို့ မှ ဒေသပြည်သူတစ်ဦးက ရှင်းပြသည်။", "မြ၀တီမြို့တွင် ဖေဖော်ဝါရီ ၁၁ ရက်နေ့မှစတင်၍ စစ်ကောင်စီတပ်ဖွဲ့ဝင်များ မရှိတော့ဘဲ BGF အဓိက ထိန်းချုပ်ထားပြီး KNU ကမူ များမကြာမီ အုပ်ချုပ်ရေးစတင်မည်ဖြစ်ကြောင်း ကြေညာထားသည်။", "ဓာတ်ပုံ – ယနေ့ ပုံမှန်အတိုင်းလည်ပတ်နေသော မြ၀တီမြို့ အမှတ် ၂ ချစ်ကြည်ရေးတံတား။", "Photo Credit – The Reporters", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar#စစ်ကောင်စီတပ်ဖွဲ့ဝင်များ #အမှတ် ၂ တံတား ပုံမှန်ပြန်ဖွင့်#မြ၀တီမြို့ အခြေအနေလည်း ပုံမှန်"]
https://yktnews.com/2023/11/129116/	စစ်ကောင်စီတပ်ဖွဲ့ဝင်အားလုံး အလင်းဝင်လျှင် စစ်သားဂုဏ်သိက္ခာမထိခိုက်ဘဲ စောင့်ရှောက်ပေးမည်ဟု မြောက်ပိုင်းမဟာမိတ် ၃ ဖွဲ့က ဖိတ်ခေါ်	["စစ်ကောင်စီတပ်ဖွဲ့ဝင်အားလုံး အလင်းဝင်လျှင် စစ်သားဂုဏ်သိက္ခာမထိခိုက်ဘဲ စောင့်ရှောက်ပေးမည်ဟု မြောက်ပိုင်းမဟာမိတ် ၃ ဖွဲ့က ဖိတ်ခေါ်", "စစ်ကောင်စီတပ်မှ အင်အား ၅၀ ရှိသော တပ်စခန်းတစ်ခုလုံး အညံ့ခံခဲ့၍ အသက်ချမ်းသာပေးပြီး လုံခြုံစွာ နေရာချထားပေး", "ရန်ကုန်၊ နိုဝင်ဘာ ၁", "စစ်ကောင်စီတပ်ဖွဲ့ဝင်အားလုံး အလင်းဝင်လျှင် လူဂုဏ်သိက္ခာ၊ စစ်သားဂုဏ်သိက္ခာမထိခိုက်ဘဲ အချက် ၅ ချက်နှင့်အညီ စောင့် ရှောက်ပေးမည်ဟု မြောက်ပိုင်းမဟာမိတ် ၃ ဖွဲ့က ဖိတ်ခေါ်လိုက်သည်။", "ကိုးကန့် MNDAA ၊ ရက္ခိုင့်တပ်တော် AA နှင့် တအာင်း TNLA တို့ပါဝင်သော မြောက်ပိုင်းမဟာမိတ်ညီနောင် ၃ ဖွဲ့က အောက်တို ဘာလ ၂၇ ရက်နေ့မှစတင်၍ Operation ၁၀၂၇ ကို စတင်ခဲ့ပြီး အောက်တိုဘာလ ၃၁ ရက်နေ့ ၅ ရက်တာကာလအတွင်း စခန်းကြီး၊ စခန်းငယ်၊ စစ်ဘက်ဆိုင်ရာ တပ်စခန်းပေါင်း ၈၀ ကျော်ကို သိမ်းဆည်းခဲ့ကြောင်း၊ ချင်းရွှေဟော်၊ ဖောင်းဆိုင်နှင့် သိန္နီမြို့များကို အလုံးစုံ ထိန်းချုပ်ထားနိုင်ခဲ့ပြီဖြစ်ကြောင်း မြောက်ပိုင်းမဟာမိတ် ညီနောင် ၃ ဖွဲ့က ကြေညာသည်။", "အောက်တိုဘာလ ၃၀ ရက်နေ့ စစ်ကောင်စီ၏ အင်အား ၅၀ ရှိသော တပ်စခန်းတစ်ခုလုံးကို မြောက်ပိုင်းမဟာမိတ် ၃ ဖွဲ့အနေဖြင့် ၂ နာရီအတွင်း ချေမှုန်း၍ ရနိုင်သော်လည်း အချိန်မီ အညံ့ခံခဲ့သောကြောင့် တစ်ယောက်မကျန် အသက် ချမ်းသာပေးပြီး ဘေးကင်းရာတွင် လုံခြုံစွာ နေရာချထားပေးခဲ့ကြောင်း၊ ၅ ရက်တာ စစ်ဆင်ရေး ကာလအတွင်း အသက်မသေလိုသည့် စစ်ကောင်စီဘက်တော်သား အလင်းဝင်လာသူ ၁၀၀ ကျော်ရှိကြောင်း တရားဝင် ကြေညာသည်။", "စစ်ကောင်စီတပ်ဖွဲ့ဝင်များအနေဖြင့် စစ်စခန်းများမှ တော်လှန်ရေးတပ်ဖွဲ့များထံသို့ လက်နက်အပ်၍ သော်လည်းကောင်း၊ အလင်းဝင် ရောက်၍ သော်လည်းကောင်း အမြန်ဆုံး ဆက်သွယ်ကြရန် အသိပေးအပ်ပြီး အလင်းဝင်လာသူများကို", "၁- အသက်၊ အန္တရာယ်လုံခြုံရေးကို အထူး အာမခံပြီး လူ့ဂုဏ်သိက္ခာ၊ စစ်သားဂုဏ်သိက္ခာ မထိခိုက်ရအောင် ဆောင်ရွက်ပေးသွားမည်ဖြစ်ကြောင်း၊", "၂- မည်သည့်ညှဉ်းပန်းနှိပ်စက်မှု၊ ဖမ်းဆီးချုပ်နှောင်မှုမျိုးမှ မပြုလုပ်ကြောင်း၊", "၃- မိသားစု၊ ဆွေမျိုးများနှင့် အမြန်ဆုံး ပြန်လည် ပေါင်းစည်းခွင့်ရအောင် အတတ်နိုင်ဆုံး ကူညီဆောင်ရွက်ပေးသွားမည်ဖြစ်ကြောင်း၊", "၄-လမ်းခရီးတွင် သွားလာရန်အတွက် လိုအပ်မည့် ခရီးစရိတ်များကို အတတ်နိုင်ဆုံး ကူညီထောက်ပံ့ပေးသွားမည်ဖြစ်ကြောင်း၊", "၅- မကျန်းမမာဖြစ်နေသော သူများကိုလည်း မိမိတို့တွင်ရှိသော ကျန်းမာရေး ဝန်ဆောင်မှု စောင့်ရှောက်မှုများဖြင့် အတတ်နိုင်ဆုံး စောင့်ရှောက်သွားမည်ဖြစ်ကြောင်း ထုတ်ပြန်ကြေညာထားသည်။"]
https://yktnews.com/2024/01/138101/	စစ်ကောင်စီတပ်များ ဆုတ်ခွာပြီးနောက် မိုင်းငေါ့မြို့ကို အညှာအတာကင်းမဲ့စွာဖြင့် လေယာဉ်များသုံး၍ ဗုံးကျဲခြင်း၊ လက်နက်ကြီးများ ပစ်ခတ်၍ တိုက်ခိုက်ခြင်းများ လုပ်ဆောင်နေ	["စစ်ကောင်စီတပ်များ ဆုတ်ခွာပြီးနောက် မိုင်းငေါ့မြို့ကို အညှာအတာကင်းမဲ့စွာဖြင့် လေယာဉ်များသုံး၍ ဗုံးကျဲခြင်း၊ လက်နက်ကြီးများ ပစ်ခတ်၍ တိုက်ခိုက်ခြင်းများ လုပ်ဆောင်နေ", "ရန်ကုန်၊ ဇန်နဝါရီ ၁", "ရှမ်းပြည်နယ်မြောက်ပိုင်း၊ ကျောက်မဲမြို့နယ်၊ မိုင်းငေါ့မြို့တွင် ဒီဇင်ဘာ ၃၀ ရက်နေ့ ညပိုင်းမှစ၍ အကြမ်းဖက်စစ်တပ်နှင့် TNLA တို့အကြား တိုက်ပွဲများ ဖြစ်ပွားနေကာ စစ်ကောင်စီတပ်များ မြို့တွင်းမှ ဆုတ်ခွာပြီးနောက် မိုင်းငေါ့မြို့ကို အညှာအတာကင်းမဲ့စွာဖြင့် လေယာဉ်များသုံး၍ ဗုံးကျဲခြင်း၊ လက်နက်ကြီးများ ပစ်ခတ်၍တိုက်ခိုက်ခြင်းများ လုပ်ဆောင်နေကြောင်း ဒေသပြည်သူများက ပြောဆိုကြသည်။", "အကြမ်းဖက်စစ်တပ်က လေယာဉ်ဖြင့် ဗုံးကျဲခြင်း၊ လက်နက်ကြီးများ ပစ်ခတ်ခြင်းကြောင့် မိုင်းငေါ့မြို့ရှိ မီးသတ်ရုံး၊ စာသင် ကျောင်း၊ ဌာနဆိုင်ရာရုံးများ၊ ရပ်ကွက်များနှင့် စျေးများ ထိမှန်မီးလောင်ပြာကျနေကြောင်း သိရှိရသည်။", "ယမန်နေ့ ဒီဇင်ဘာလ ၃၁ ရက်နေ့ နံနက်ပိုင်းမှ ယနေ့ ဇန်နဝါရီလ ၁ ရက်နေ့အထိ စစ်တပ်က ပစ်ခတ်မှုများ တောက်လျှောက်လုပ် ဆောင်နေကြောင်း သိရှိရသည်။", "“စစ်တပ်က သူတို့လ က်လွှတ်ရတော့မယ်ဆိုရင် အညှာအတာ ကင်းမဲ့စွာနဲ့ မြို့ကို ဖျက်ဆီးနေတာပဲ။ ပြည်သူတွေလည်း ပြေး၊ မြို့လည်းပျက် ပုံစံမျိုးဖြစ်နေတယ်။ သေဆုံးထိခိုက်မှုတွေရှိနေပေမယ့် အတိအကျ သိဖို့ ခက်ခဲပါတယ်။ အားလုံး ထွက်ပြေးနေရတာမို့ပါ” ဟု မိုင်းငေါ့မြို့ဒေသပြည်သူတစ်ဦးက ပြောဆိုသည်။"]
https://yktnews.com/2023/12/137179/	စစ်ကောင်စီတပ်များ ထောက်ပို့နှင့် စစ်ကူလာနိုင်သော တောင်ငူ-လိပ်သိုလ်- လွိုင်ကော်လမ်းပေါ်ရှိ ကျောက်တိုင်ချောင်းကူးတံတားကို မိုင်းခွဲ ရှင်းလင်း၊ တံတားပြုပြင်ရေး လုပ်ဆောင်သူများ အသက်အန္တရာယ်တာဝန်မယူဟု သတိပေးချက် ထုတ်ပြန်	["စစ်ကောင်စီတပ်များ ထောက်ပို့နှင့် စစ်ကူလာနိုင်သော တောင်ငူ-လိပ်သိုလ်- လွိုင်ကော်လမ်းပေါ်ရှိ ကျောက်တိုင်ချောင်းကူးတံတားကို မိုင်းခွဲ ရှင်းလင်း၊ တံတားပြုပြင်ရေး လုပ်ဆောင်သူများ အသက်အန္တရာယ်တာဝန်မယူဟု သတိပေးချက် ထုတ်ပြန်", "ရန်ကုန်၊ ဒီဇင်ဘာ ၂၄", "စစ်ကောင်စီတပ်များ ထောက်ပို့နှင့် စစ်ကူလာနိုင်သော တောင်ငူ-လိပ်သိုလ်- လွိုင်ကော်လမ်းပေါ်ရှိ ကျောက်တိုင်ချောင်းကူးတံတားကို မိုင်းခွဲ ရှင်းလင်းလိုက်ကြောင်း People Defense Force-Thandaung က တရားဝင် သတင်းထုတ်ပြန်ပြီး ဒေသပြည်သူများကလည်း ချောင်းကူးတံတားမိုင်းခွဲမှုကြောင့် ပျက်စီးသွားကြောင်း အတည်ပြု ပြောဆိုကြသည်။", "ဒီဇင်ဘာလ ၂၄ ရက်နေ့ နံနက် ၁ နာရီ ၄၉ မိနစ်အချိန် ကရင်ပြည်နယ်နှင့်ပဲခူးတိုင်းအစပ် သံတောင်မြောက်ပိုင်းရှိ စစ်ကောင်စီတပ်စခန်းများ၏ အဓိကထောက်ပို့လမ်းကြောင်းဖြစ်သော တောင်ငူ-လိပ်သိုလ် -လွိုင်ကော်ကားလမ်း တွင်ရှိသော ချောင်းကူးတံတား တစ်စင်းကို KNUတပ်မဟာ ၂ ၊တပ်ရင်း ၅ ပူးပေါင်းတပ်ဖွဲ့(သံတောင်)က ဖောက်ခွဲကာ စစ်ကောင်စီ၏ ထောက်ပို့လမ်းကြောင်းကိုဖြတ်တောက်ထားကြောင်း၊ အထက်ပါ တံတားနှင့်ပတ်သက်သော ပြန်လည်ပြုပြင်တည်ဆောက်မည့် လုပ်ငန်းစဉ်အသေးအကြီး များတွင် ပါဝင်ပတ်သက်ခြင်းမပြုကြရန် ၊ ပါဝင်ပတ်သက်မိပါက အသက်အန္တရာယ် တာဝန်မယူကြောင်း‌ People Defense Force-Thandaungက သတိပေးထားသည်။", "“တောင်ငူ အရှေဖက် လွိုင်ကော်သွားတဲ့ လမ်းမကြီးပေါ် တောင်ငူအရှေဖက် ၇မိုင် ခန့်အကွာ ပသိဆည်တမံ အနီးမှာရှိတဲ့ ကျောက် တိုင်ရွာ၊ ကျောက်တိုင်ကွန်ကရစ်တံတား မိုင်းခွဲဖျက်ဆီးခံရလို့ လမ်းပိတ်ထားရတယ်။ မိုင်းပေါက်တာက တောင်ငူမြို့အထိတောင် တုန်ခါသံနဲ့ ပေါက်ကွဲသံကြီးကြားရတယ်” ဟု ဒေသပြည်သူတစ်ဦးက ပြောဆိုသည်။"]
https://yktnews.com/2023/02/87903/	စစ်ကောင်စီတပ်များနှင့်တိုက်ပွဲများ ပြင်းထန်လာပြီး လက်နက်ခဲယမ်း ကုန်ကျ စရိတ်များလာ၍ ပြည်သူများ ကူညီကြရန် Myingyan Black Tiger PDF တပ်ဖွဲ့က မေတ္တာရပ်ခံ	["စစ်ကောင်စီတပ်များနှင့်တိုက်ပွဲများ ပြင်းထန်လာပြီး လက်နက်ခဲယမ်း ကုန်ကျ စရိတ်များလာ၍ ပြည်သူများ ကူညီကြရန် Myingyan Black Tiger PDF တပ်ဖွဲ့က မေတ္တာရပ်ခံ", "ရန်ကုန်၊ ဖေဖော်ဝါရီ ၁၆", "မန္တလေးတိုင်း၊ စစ်ကိုင်းတိုင်း၊ မကွေးတိုင်းတွင် စစ်ကောင်စီတပ်များနှင့် တိုက်ပွဲဖြစ်ပွားနေသော Myingyan Black Tiger အဖွဲ့အနေဖြင့် တိုက်ပွဲများ ပိုမို ပြင်းထန်လာခြင်း၊ တပ်ဖွဲ့ဝင်များ များပြားလာခြင်းတို့ကြောင့် ကုန်ကျစရိတ်များ ပြားလာသဖြင့် ပြည်သူများ ကူညီပေးကြပါရန် Myingyan Black Tiger တပ်ဖွဲ့ခေါင်းဆောင်ကိုမိုက်ခဲက ရန်ကုန်ခေတ်သစ်သတင်းဌာနထံသို့ ပြောကြားသည်။", "တစ်လလျှင်အနည်းဆုံး တိုက်ပွဲ ၅ ပွဲခန့်ဖော်ဆောင်လျက်ရှိပြီး အသေးစားတိုက် ပွဲတွင် သိန်း ၄၀ နီးပါးကုန်ကျ ကြောင်း၊ တပ်ဖွဲ့ဝင်အား ၁၃၀ ခန့်ရှိပြီး တစ်လလျှင် စားစရိတ် သိန်း ၈၀ ခန့်ကုန်ကျကြောင်း၊ တပ်ဖွဲ့ဝင် အားလုံး ကိုလည်း လက် လုပ်သေနတ်များသာ တပ်ဆင်ထားနိုင်ပြီး သေနတ်အစစ်မရှိသေးကြောင်း၊ တိုက်ပွဲဖော်ဆောင် မည်ဆိုပါက မဟာမိတ်တပ်ဖွဲ့များထံမှ ငှားရမ်းပြီး လက်လုပ်သေနတ်များနှင့်တွဲဖက်ကာ တိုက်ခိုက်နေရ ကြောင်း သိရသည်။", "“ကျနော်တို့က Local အဖွဲ့အစည်းဖြစ်နေတဲ့အတွက် NUG ရဲ့အကူအညီလဲ မရဖူး၊ ရှိတဲ့လက်လုပ်တွေ နဲ့ တိုက် နေကြရတာ၊ အခုချိန်အထိလဲ သေနတ်အစစစ်တစ်လက်မှ မရှိသေးပါဘူး။ အခုဆိုရင် ကုန်ကျစရိတ်တွေက အစစ အရာရာတက်နေတော့ ဆက်လက်ရပ်တည်ဖို့က အတော်ကိုခက်ခဲနေပြီ။ ကျည်အင် အား လည်းအရမ်းနည်းနေပြီ၊ ဒါကြောင့် ဆက်လက်ရပ်တည်ဖို့နဲ့ ဆက်လက်တိုက်ပွဲဖော်ဆောင်နိုင်ဖို့ မေတ္တာရပ်ခံရတာပါ” ဟု Myingyan Balck Tiger တပ်ဖွဲ့ ခေါင်းဆောင် ကိုမိုက်ခဲက ရန်ကုန်ခေတ်သစ်သတင်းဌာနထံသို့ ပြောကြားသည်။", "ပြည်သူများအနေဖြင့် လူမှုကွန်ရက်စာမျက်နှာမှတစ်ဆင့်https://web.facebook.com/profile.php?id=100083010655237ကူညီပေးကြ ပါရန် တောင်းဆိုထားသည်။", "Myingyan Balck Tiger တပ်ဖွဲ့သည် မန္တလေးတိုင်း၊ စစ်ကိုင်းတိုင်း၊ မကွေး တိုင်းတို့ရှိ မြင်းခြံမြို့နယ်၊ နွားထိုးကြီးမြို့နယ်၊ တောင်သာမြို့နယ်၊ မုံရွာမြို့နယ်၊ ရေစကြိုမြို့နယ်၊ မြင်းမူမြို့နယ်၊ စစ်ကိုင်း မြို့နယ်တို့ရှိ အကြမ်းဖက်စစ်ကောင် စီတပ်သားများကို တိုက်ခိုက်ချေမှုန်းလျက်ရှိသည်မှာ တစ်နှစ်ကျော်ရှိပြီး စစ် သား အများ အပြားသေဆုံးထိခိုက်သည်အထိ တိုက်ခိုက်နေသော တပ်ဖွဲ့ တစ်ခုဖြစ်ကြောင်း သိရှိရသည်။"]
https://yktnews.com/2025/02/204454/	စစ်ကောင်စီတပ်မှ စစ်မှုထမ်းတပ်သား ၁၃ ဦး လက်နက်ခဲယမ်းများနှင့်အတူ KNDF ထံတွင် အလင်းဝင်	["စစ်ကောင်စီတပ်မှ စစ်မှုထမ်းတပ်သား ၁၃ ဦး လက်နက်ခဲယမ်းများနှင့်အတူ KNDF ထံတွင် အလင်းဝင်", "ရန်ကုန်၊ ဖေဖော်ဝါရီ ၁၈", "ကရင်နီပြည်အခြေစိုက် KNDF ထံသို့ စစ်တပ်ဘက်မှ စစ်မှု ထမ်း တပ်သား ၁၃ ဦး လက်နက်ခဲယမ်းများနှင့်အတူ အလင်းဝင်လာကြောင်း KNDF ဗဟို သတင်းနှင့် ပြန်ကြားရေးဌာနမှ တာဝန်ရှိသူက ရန်ကုန်ခေတ်သစ်သတင်းဌာနထံသို့ ပြောဆိုသည်။", "၂၀၂၅ ခုနှစ် ဖေဖော်ဝါရီလအတွင်း KNDF တပ်ရင်းအမှတ် ၃ လှုပ်ရှားနယ်မြေအတွင်း စစ်ကောင်စီတပ်မှ လက်နက်နှင့်အတူ ဘက်ပြောင်းခိုလှုံလာသူ ၅ ဦးနှင့် ရှေ့တန်းစစ်မြေပြင်အတွင်း လက်နက်မဲ့ ထွက်ပြေး လွတ်မြောက်လာသူ တပ်သား ၈ ဦးစုစုပေါင်း ၁၃ ဦး အလင်းဝင်လာကြောင်း သိရှိရသည်။", "“မိုးဗြဲမြို့ကို ပို့ခံထားရတဲ့ စစ်မှုထမ်းတပ်သားသစ်တွေပါ၊ အဲဒီမိုးဗြဲတပ်ထဲကနေ ပြေးလာတဲ့ သူတွေ ဖြစ်ပါတယ်။ ကလေးစစ်သားတွေ ပါတာက အခုပြေးလာတဲ့သူတွေထဲမှာ ပါလာတာတော့ မဟုတ်ပါ ဘူး၊ အရင်ကတည်းက စစ်ကောင်စီရဲ့ စစ်မှုမထမ်းမနေရထဲမှာ ကလေးစစ်သားတွေပါ‌ ခေါ်သုံးထား တယ်ဆိုတာမျိုး ကို ကျနော်တို့ သိရှိရတယ်ပေါ့၊ လက်ရှိပြေးလာတဲ့သူတွေကိုတော့ အသေး စိတ် မမေး ရသေးဘူး” ဟု KNDF ဗဟို သတင်းနှင့်ပြန်ကြားရေးဌာနမှ တာဝန် ရှိသူက ရန်ကုန်ခေတ်သစ် သတင်းဌာနထံသို့ ရှင်းပြသည်။", "ထွက်ပြေးလွတ်မြောက်လာသူများ၏ ပြောဆိုချက်များအရ ပြည်သူ့စစ်မှုထမ်းများအားလုံးနီးပါးမှာ တပ်ထဲသို့ ဝင်ရန် ဆန္ဒမရှိဘဲ စစ်တပ်နှင့် ၎င်းတို့၏ လက် ကိုင်တုတ် အုပ်ချုပ်ရေးမှူးများက ပူးပေါင်း၍ အတင်းအဓမ္မ စစ်ထဲ ဆွဲသွင်းစုဆောင်း ခြင်းခံရသူများဖြစ်ကြပြီး အသက်မပြည့်သေးသော ကလေးငယ်များလည်းပါဝင်ကြောင်း သိရှိရသည်။", "ကရင်နီနှင့် ရှမ်းပြည်တောင်ပိုင်းအစပ် မိုးဗြဲမြို့တွင် ထိတွေ့တိုက်ပွဲများ နေ့စဉ် ဖြစ်ပွားနေပြီး စစ်ကောင်စီ၏ တပ်ဖွဲ့ဝင်များမှာ စစ်မြေပြင်ကိုစွန့်ခွာ၍ တော် လှန်ရေးတပ်များထံ ထွက်ပြေးခိုလှုံမှု များပြားလာကြောင်း၊ အပတ်စဥ်အလိုက် ပြည်သူ့စစ်မှုထမ်းများနှင့် ရှေ့တန်းစစ်မျက်နှာ ပြင်မှ ထွက်ပြေးလွတ်မြောက်လာသော ပြည်သူ့စစ်မှုထမ်းတပ်သားများစွာကို KNDF က လက်ခံရရှိခဲ့ပြီး ကောင်းမွန်လုံခြုံစွာ ထားရှိကြောင်း သိရှိရသည်။", "ကရင်နီပြည်နယ်တွင်း စစ်မြေပြင်များသို့ ပို့ဆောင်ခံရသူအများစုမှာ စစ်ကိုင်း တိုင်း၊ ရန်ကုန်တိုင်း၊ မန္တလေးတိုင်း၊ ဘားအံမြို့၊ ဧရာဝတီတိုင်းနှင့် ပဲခူးတိုင်း အစရှိသည့်နေရာများ၌ နေထိုင်ကြသူများဖြစ်ကြပြီး ၃ လကြာအခြေခံစစ်သင် တန်းပေး၍ ရှေ့တန်းစစ်မျက်နှာပြင်သို့ စေလွတ်ခံရခြင်း ဖြစ်ကြောင်း သိရှိရသည်။", "ပြည်သူများ၊ လူငယ်များအနေဖြင့် စစ်ကောင်စီ၏ ဖမ်းဆီးခြင်း ၊တပ်သားသစ်အဖြစ် အတင်းအဓမ္မ စုဆောင်းခြင်းများ မခံရစေရန်အတွက် အထူးသတိပြုနေထိုင်ကြပါရန်နှင့် စုဆောင်းခံရပြီး ရှေ့တန်းစစ်မျက်နှာပြင် သို့ ပို့ခံရပါက နီးစပ်ရာတော် လှန်ရေးတပ်ဖွဲ့များထံသို့ ချိတ်ဆက်၍ ဘက်ပြောင်းခိုလှုံကြပါရန်၊ KNDF အနေဖြင့် စစ်ကောင်စီ၏ အာဏာရှင်စနစ်ဆိုးအား အမြန်ဖြုတ်ချ၍ ပိုမိုကောင်းမွန်အကျိုးရှိသော စနစ်သစ် ၊ နိုင်ငံသစ် ဖက်ဒရယ်ပြည် ထောင်စု တည်ဆောက်နိုင်ရေးအတွက် ပြည်သူများနှင့်အတူရပ်တည်၍ ပူးပေါင်းပါဝင်ပေးရန် တိုက်တွန်းထားသည်။"]
https://yktnews.com/2024/07/173390/	စစ်ကောင်စီတပ်မှ လက်နက်ကြီး၊ တင့်ကားနှင့် လေယာဉ်များကို ဖျက်ဆီး၍သော်လည်းကောင်း၊ ယူဆောင်၍ သော်လည်းကောင်း အလင်းဝင်လာသူများကို ငွေကျပ် သိန်း ၅၀ မှ သိန်း ၁ဝဝဝဝ ထိ ချီးမြှင့်မည်ဟု MNDAA ထုတ်ပြန်	["စစ်ကောင်စီတပ်မှ လက်နက်ကြီး၊ တင့်ကားနှင့် လေယာဉ်များကို ဖျက်ဆီး၍သော်လည်းကောင်း၊ ယူဆောင်၍ သော်လည်းကောင်း အလင်းဝင်လာသူများကို ငွေကျပ် သိန်း ၅၀ မှ သိန်း ၁ဝဝဝဝ ထိ ချီးမြှင့်မည်ဟု MNDAA ထုတ်ပြန်", "အထက်အရာရှိကို ထိန်းချုပ်လိုက်ပြီး အလင်းဝင်လာပါက ငွေကျပ် သိန်း ၁ဝဝ ချီးမြှင့်မည်", "ရန်ကုန်၊ ဇူလိုင် ၁၆", "အကြမ်းဖက် စစ်ကောင်စီတပ်မှ လက်နက်ကြီး၊ တင့်ကားနှင့် လေယာဉ်များကို ဖျက်ဆီး၍သော်လည်း၊ ယူဆောင်၍ သော်လည်းကောင်း အလင်းဝင်ရောက်လာသူများကို ငွေကျပ် သိန်း ၅၀ မှ သိန်း ၁ဝဝဝဝ ထိ ဆုချီးမြှင့်မည်ဟု MNDAA က ထုတ်ပြန်လိုက်သည်။", "လက်ရှိချိန်တွင် မင်းအောင်လှိုင်၏ လက်နက်ကိုင် တပ်အဖွဲ့ဝင် အများအပြားသည် MNDAA ၏ ရှေ့တန်းတပ်ဖွဲ့ သို့လာရောက်လက်နက်ချကြကြောင်း၊ လက်နက်ချပြီး အလင်းဝင်လာသူတို့အတွက် MNDAAတပ်မတော်က လူသားချင်း စာနာသည့် ဆက်ဆံရေးပေးပြီး အသက်ကို အာမခံချက်အပြည့်ဝပေးမည်ဖြစ်ပြီး အာဏာသိမ်း အကြမ်းဖက် စစ်ကောင်စီတပ်မှ ခွဲထွက်၍ အလင်းဝင်ပြီး ပြည်သူ့ရင်ခွင်ထံသို့ ပြန်လည်ရောက်ရှိရန် တိုက်တွန်းပေးရန်အတွက် ပြဋ္ဌာန်းချက်များကို ပြဋ္ဌာန်းလိုက်ကြောင်း MNDAA က ထုတ်ပြန်ထားသည်။", "လက်နက်ကြီးများ ကိုင်ဆောင် (သို့မဟုတ်) သယ်ဆောင်ပြီး အလင်းဝင်လာသူများ၊ မိမိ၏ တပ်စခန်းရှိ လက်နက်ကြီး များကို ကောင်းမွန်စွာ ထိန်းသိမ်းထားပြီးအလင်းဝင်လာသူများ၊ လက်နက်ကြီးများကို အာဏာသိမ်း လက်နက်ကိုင်အဖွဲ့ အသုံးမပြုနိုင်အောင် ဖျက်ဆီးလိုက်ပြီး အလင်းဝင်လာသူများအတွက် ဆုချီးမြှင့်မည်ဖြစ်ကြောင်း ထုတ်ပြန်ချက်တွင် ဖော်ပြထားသည်။", "၁၂.၇ မမ နှင့် အထက်ရှိ စက်သေနတ်များကို ဆုငွေ ကျပ် ၅ဝ သိန်း ၊ ၁ဝဝ မမ နှင့် အထက်ရှိ အမြောက်များကို ဆုငွေ ကျပ် ၁ဝဝ သိန်း ၊ သံချပ်ကာ၊ တင့်ကား နှင့် အခြားကုန်းလမ်းသုံး အကြီးစားစစ်ရေး ကိရိယာများကို ဆုငွေ ကျပ် ၁ဝဝဝ သိန်း နှင့် ရဟတ်ယာဉ်၊ ပို့ဆောင်ရေးလေယာဉ် နှင့် အခြားလေယာဉ် အမျိုးအစားများကို ဆုငွေ ကျပ် ၁ဝဝဝဝ သိန်း ချီးမြှင့်မည်ဖြစ်ကြောင်း သိရသည်။", "ထို့ပြင် အထက်အရာရှိကို ထိန်းချုပ်လိုက်ပြီး အလင်းဝင်လာသူကို ဆုငွေ ကျပ် ၁ဝဝ သိန်း ချီးမြှင့်ပါမည်ဟု MNDAA ၏ ထုတ်ပြန်ချက်တွင် ဖော်ပြထားသည်။", "အလားတူ စစ်သည်အဆင့် အလင်းဝင်လာသူများအတွက် ငွေကျပ် ၁ဝ သိန်းနှင့် လက်နက်နှင့်တကွ အလင်းဝင်လာသူအတွက် ငွေကျပ် ၁၅သိန်းချီးမြှင့်ပေးမည်ဖြစ်ကြောင်း ၊ ဒု-ဗိုလ်မှ ဗိုလ်ကြီးအဆင့်ရှိ အလင်းဝင်လာသူအတွက် ငွေကျပ် ၂ဝ သိန်းနှင့် လက်နက်နှင့်တကွ အလင်းဝင်လာသူအတွက် ငွေကျပ် ၂၅သိန်းချီးမြှင့်မည်ဖြစ်ကြောင်း ၊ ဗိုလ်မှူးမှ ဗိုလ်မှူးကြီး အဆင့်ရှိ အလင်းဝင်လာသူအတွက် ငွေကျပ် ၃ဝ သိန်း နှင့် လက်နက်နှင့်တကွ အလင်းဝင်လာသူအတွက် ငွေကျပ် ၃၅ သိန်းချီးမြှင့်ပေးဖြစ်ကြောင်း သိရသည်။", "အကြမ်းဖက်စစ်ကောင်စီတပ်မှ ကိုယ့်ဆန္ဒအလျောက် လက်နက်ချပြီး အလင်းဝင်လာသူတွေအတွက် လူသားချင်းစာနာသည့် ဆက်ဆံရေးများပေးပြီး အသက်ကို အာမခံချက်အပြည့်ဝပေးမည်ဖြစ်ကြောင်း၊ အလင်းဝင်ပြီးသူက အကြမ်းဖက် စစ်ကောင်စီတပ်ရှိ တာဝန်ထမ်းဆောင်သူများကို ဝါဒဖြန့်ခြင်း ၊ စည်းရုံးခြင်း ဖြင့် အလင်းဝင်သူရှိလာပါက ဆောင်ရွက်ပေးသူကို ထပ်မံ၍ ဆုငွေချီးမြှင့်ပေးမည်ဖြစ်ကြောင်း MNDAA က ပြောဆိုသည်။"]
https://yktnews.com/2024/04/158185/	စစ်ကောင်စီတပ်သားများ ပုန်းအောင်းနေသော အမှတ် ၂ ချစ်ကြည်ရေးတံတားဝင်းအတွင်းသို့ တော်လှန်ရေးတပ်များ ဝင်ရောက်နေပြီး စစ်သားများ ထိုင်း-မြန်မာနယ်ခြားသောင်ရင်းမြစ်ကမ်းဘေးတွင် အစုလိုက် အပြုံလိုက် ထွက်ပြေးနေ	["စစ်ကောင်စီတပ်သားများ ပုန်းအောင်းနေသော အမှတ် ၂ ချစ်ကြည်ရေးတံတားဝင်းအတွင်းသို့ တော်လှန်ရေးတပ်များ ဝင်ရောက်နေပြီး စစ်သားများ ထိုင်း-မြန်မာနယ်ခြားသောင်ရင်းမြစ်ကမ်းဘေးတွင် အစုလိုက် အပြုံလိုက် ထွက်ပြေးနေ", "ပြည်သူအများအပြားလည်း စစ်ဘေးရှောင်နေရပြီး တိုက်လေယာဉ်ဖြင့် ဗုံးကျဲမည်ကို စိုးရိမ်နေ", "ရန်ကုန်၊ ဧပြီ ၂၀", "ကရင်ပြည်နယ်၊ မြ၀တီမြို့နယ်၊ ခလရ ၂၇၅ တပ်မှ ထွက်ပြေးသွားသော စစ်ကောင်စီတပ်သားများ ပုန်းအောင်းနေသည့် အမှတ် ၂ ချစ်ကြည်ရေးတံတားဝင်းအတွင်းသို့ တော်လှန်ရေးတပ်များ ဝင်ရောက်နေပြီး စစ်ကောင်စီတပ်ဖွဲ့ဝင်များမှာ ထိုင်း-မြန်မာနယ်ခြားသောင်ရင်းမြစ်ကမ်းဘေးတွင် အစုလိုက် အပြုံလိုက် ထွက်ပြေးနေကြောင်း KNLA စစ်ရေး သတင်းရင်းမြစ်က ပြောဆိုသည်။", "“ဒီမနက် သတင်းဝင်လာတာတော့ တံတားဝင်းထဲတော့ ဝင်လို့ရပြီ။ စစ်သားတွေတော့ သောင်ရင်းမြစ် ကမ်းနဖူးတွေဘက်ကို ထွက်ပြေးတယ်။ လက်နက်မချဘူး။ လက်နက်မချလို့ ဝင်တိုက်တာ။ စစ်သားတွေ ဘက်က ထိခိုက်သေဆုံးမှုများတယ်ပြောတယ်။ အတိအကျ မသိရသေးဘူး” ဟု စစ်ရေး သတင်းရင်းမြစ်က ပြောဆိုသည်။", "မြ၀တီမြို့စောင့်တပ် ခလရ ၂၇၅ တပ်မှ စစ်ကောင်စီတပ်ဖွဲ့ဝင်များသည် ဧပြီလ ၁၀ ရက်နေ့ ညပိုင်း အမှတ် ၂ ချစ်ကြည်ရေးတံတား အနီးသို့ ဆုတ်ခွာခဲ့ပြီး လက်နက်မချဘဲ စစ်ကူတပ်များကို စောင့်ဆိုင်းနေသဖြင့် ယမန်နေ့ ညပိုင်းမှစတင်ပြီး တော်လှန်ရေးတပ်များက ဝင်ရောက်တိုက်ခိုက်ခဲ့ခြင်းဖြစ်သည်။", "လက်ရှိတွင် အမှတ် ၂ ချစ်ကြည်ရေးတံတားအနီးရှိ ကျေးရွာများမှ ပြည်သူများ စစ်ဘေးရှောင်နေရပြီး စစ်ကောင်စီတပ်က လေယာဉ်ဖြင့် ဗုံးလာရောက်ကျဲမည်ကို ဒေသပြည်သူများ စိုးရိမ်နေကြကြောင်း သိရှိရသည်။", "ဓာတ်ပုံ- သောင်ရင်းမြစ်ကမ်းဘေး ၁၂ ဂိတ်မှ စစ်ဘေးရှောင် ပြည်သူများ", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar#အမှတ် ၂ ချစ်ကြည်ရေးတံတားဝင်း#တော်လှန်ရေးတပ်များ ဝင်ရောက်နေ#ထိုင်း-မြန်မာနယ်ခြားသောင်ရင်းမြစ်ကမ်းဘေးတွင် အစုလိုက် အပြုံလိုက် ထွက်ပြေး"]
https://yktnews.com/2024/07/171555/	မိုးကုတ်မြို့ အနောက်ပိုင်းတိုက်ပွဲအတွင်း စစ်ကောင်စီတပ်က KBZ နှင့် CB ဘဏ် များကို ဖောက်ထွင်းပြီး ငွေသားနှင့် ကျောက်မျက်ရတနာ စုစုပေါင်း တန်ဖိုး သိန်း ၂ သောင်းကျော်ကို လုယူသွား	["စစ်ကောင်စီတပ်သားအလောင်းတချို့၏ ကျောပိုးအိတ်များတွင် ခိုးယူထားသော ငွေကျပ် သိန်း ၅၀ နှင့်ကျောက်မျက်ရတနာများတွေ့ရှိရ", "ရန်ကုန်၊ ဇူလိုင် ၅", "မန္တလေးတိုင်း၊ မိုးကုတ်မြို့ အနောက်ပိုင်းတိုက်ပွဲအတွင်း စစ်ကောင်စီတပ်က KBZ နှင့် CB ဘဏ်များကို ဖောက်ထွင်းပြီး ငွေသားများ နှင့် ကျောက်မျက် ရတနာများ ယူဆောင်သွားကြောင်း TNLA က ပြောသည်။", "ဇွန်လ ၂၅ ရက်နေ့မှ ဇွန်လ ၃၀ ရက်နေ့အထိ ဖြစ်ပွားခဲ့သော မိုးကုတ်မြို့အနောက်ပိုင်း တိုက်ပွဲကာလအတွင်း စစ်ကောင်စီတပ်မှ KBZ Bank နှင့် CB Bank များကို ဖောက်ထွင်းပြီး ငွေသားနှင့် ကျောက်မျက်ရတနာများ စုစု ပေါင်း တန်ဖိုး ကျပ်သိန်းပေါင်း နှစ်သောင်း ဝန်းကျင် ယူဆောင်သွားခဲ့ကြောင်း၊ ဇွန်လ ၂၇ ရက်နေ့တွင် TNLA၊ မိုးကုတ်ဗျုဟာ၊ PDF (513)နှင့် ပကဖ (မိုးကုတ်)တို့ ပူးပေါင်းပြီး စစ်ကောင်စီ တပ်စွဲထားသည့် ဒေါ်နန်းကြည်တောင် စခန်း၊ ရွှေလိပ်ပြာစခန်း၊ ရွှေမျက်ဝန်းစခန်းအား တိုက်ခိုက်ရာတွင် စစ်ကောင်စီတပ်ဖွဲ့ဝင်များမှာ မြို့ အတွင်း ကျပ်ပြင်ရဲစခန်းနှင့် ဘဏ်များတွင် ထွက်ပြေးခိုးအောင်းနေခဲ့ကြောင်း သိရှိရသည်။", "TNLAနှင့် ပူးပေါင်းတပ်များက စစ်ကောင်စီတပ်များကို လိုက်လံရှင်းလင်းရာတွင် ဘဏ်အတွင်းခိုးအောင်းနေသည့် စစ်ကောင်စီတပ်များကို တွေ့ရှိ ရှင်းလင်းခဲ့ရကြောင်း၊ ထို့ပြင် စစ်ကောင်စီတပ်က KBZ Bank နှင့် CB Bank ရှိ ငွေသားနှင့် ကျောက်မျက်ရတနာများ ဖောက်ထွင်းယူဆောင်သွားကြောင်း အထောက်အထားများ တွေ့ရှိရပြီး စစ်ကောင်စီအလောင်း တစ်ဦးချင်းစီ၏ ကျောပိုးအိတ်တွင်လည်း ငွေသား သိန်း ၅၀ နှင့် ကျောက် မျက်ရတနာများ တွေ့ရှိရကြောင်း TNLA ကဆိုသည်။", "မိုးကုတ်မြို့တွင် တပ်မ (၉၉)၊ လပခ လက်အောက်ခံ ခလရ ၈၈ ၊ ခလရ ၇၈ ၊ ခလရ ၁၄၈ နှင့် မိုးကုတ်ဗျုဟာတို့ တပ်စွဲ အခြေချခဲ့ကြပြီး တိုက်ပွဲကာလအတွင်း အဆိုပါတပ်များက KBZ Bank နှင့် CB Bank ရှိ ငွေသားနှင့် ကျောက် မျက်ရတနာများ တန်ဖိုးငွေ ကျပ်သိန်းပေါင်း နှစ်သောင်း ဝန်းကျင် ဖောက်ထွင်းယူဆောင်သွားခဲ့ကြောင်း သိရှိရသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2023/01/83343/	စစ်ကောင်စီတပ်အတွက် ရိက္ခာပစ္စည်းများ သယ်ယူပို့ဆောင်ပေးနေသော ရွှေပုလဲသီ ခရီးသည် တင် ကားကို ပစ်ခတ် သတိပေး၊ ခရီးသည်များကို ဘေးကင်းစေရန် ဆင်းခိုင်းပြီးမှ ကားကို ပစ်ခတ်ပြီး စိတ်အနှောင့်အယှက်ဖြစ်ရမှုများအတွက် တောင်းပန်	["စစ်ကောင်စီတပ်အတွက် ရိက္ခာပစ္စည်းများ သယ်ယူပို့ဆောင်ပေးနေသော ရွှေပုလဲသီ ခရီးသည် တင် ကားကို ပစ်ခတ် သတိပေး၊ ခရီးသည်များကို ဘေးကင်းစေရန် ဆင်းခိုင်းပြီးမှ ကားကို ပစ်ခတ်ပြီး စိတ်အနှောင့်အယှက်ဖြစ်ရမှုများအတွက် တောင်းပန်", "ရန်ကုန်၊ ဇန်နဝါရီ ၂၇", "တနင်္သာရီတိုင်း၊ ပုလောမြို့နယ်တွင် အကြမ်းဖက်စစ်ကောင်စီတပ်အတွက် ရိက္ခာပစ္စည်းများ သယ်ယူ ပို့ဆောင်ပေးနေသော ရွှေပုလဲသီ ခရီးသည်တင်ကားကို PDF တပ်ဖွဲ့က ပစ်ခတ် သတိပေးလိုက်ပြီး ခရီး သည် များကို ဘေးကင်းစေရန် ဆင်းခိုင်းပြီးမှ ကားကို ပစ်ခတ်ခြင်းဖြစ်ကာ စိတ်အနှောင့် အယှက်ဖြစ်ရမှုများအတွက် ခရီးသွားပြည်သူများကို တောင်းပန်ကြောင်း ပုလောဒေသကာကွယ် ရေးတပ်ဖွဲ့ PRDF က သတင်းထုတ်ပြန်သည်။", "ဇန်နဝါရီလ၊ ၂၆ရက်နေ့ နံနက် ၁၁နာရီ ၃၀မိနစ်ခန့် ပုလောမြို့နယ်၊ ကဒဲရွာအနီး စစ်ဆေးရေးဂိတ်၌ အကြမ်းဖက် စစ်ကောင်စီများအတွက် ရိက္ခာပစ္စည်းများ သယ်ယူပို့ဆောင်ပေးနေသော ရွှေပုလဲသီ (Express) ကားကို ပုလောဒေသကာကွယ်ရေးတပ်ဖွဲ့ (PRDF)မှ ပစ်ခတ်သတိပေးခြင်း ပြုလုပ် ခဲ့ကြောင်း၊ အကြမ်းဖက် စစ်ကောင်စီများအတွက် ရိက္ခာပစ္စည်းများ သယ်ယူပို့ဆောင်ရေး မပြု လုပ်ပေးရန် အကြိမ်ကြိမ် သတိပေးတားမြစ်ခဲ့ပြီး ဖြစ်သော်လည်း ဆက်လက် သယ်ယူပို့ ဆောင် ပေးနေသဖြင့် PRDF အဖွဲ့က ခရီးသည်များအားလုံးကို ကားပေါ်မှ ဆင်းခိုင်းပြီးမှသာလျှင် “ယာဉ်လိုင်း အား အပြင်းအထန် သတိပေးလိုသော ရည်ရွယ်ချက်ဖြင့်” ပစ်ခတ်ခဲ့ခြင်း ဖြစ်ကြောင်း၊ ထိုသို့ ပစ်ခတ်မှုပြုလုပ်ခဲ့ပြီးနောက် ကားပေါ်ရှိ မှန်ကွဲစများကို PRDF အဖွဲ့က ပြန်လည် ရှင်းလင်းပေးခဲ့ကြောင်း သိရှိရသည်။", "ထိုကားပေါ်တွင် လိုက်ပါလာသော ခရီးသည်ပြည်သူများအားလုံးကို အဆိုပါဖြစ်စဉ်ကြောင့် စိတ် အနှောက်အယှက် ဖြစ်ရမှုအပေါ် PRDF အဖွဲ့က အနူးညွတ် တောင်းပန်အပ်ပါသည်။ နောက်နောင် စစ်တပ်ကို အထောက်အကူပြုနေသော ရွှေပုလဲသီ ယာဉ်လိုင်းအား ပြည်သူများအနေဖြင့် ရှောင်ကြဉ် ကြပါရန် မေတ္တာရပ်ခံပါကြောင်း ပုလောဒေသကာကွယ်ရေးတပ်ဖွဲ့ (PRDF)က အသိပေး ထုတ်ပြန်သည်။"]
https://yktnews.com/2023/08/119794/	စစ်ကောင်စီတပ်အတွင်း တပ်ရင်းမှူးအများအပြား စစ်တိုက်ရန် အမိန့်ငြင်း ဆန် မှုဖြင့် အဖမ်းခံထားရပြီး ခမရ ၃၀၁ မှ တပ်ရင်းမှူး ဗိုလ်မှူးဇေယျာထွန်း စစ် အမိန့် ဖီဆန်မှုဖြင့် ထောင်ဒဏ် ၂၀ ချမှတ်ခံရဟုဆို	["စစ်ကောင်စီတပ်အတွင်း တပ်ရင်းမှူးအများအပြား စစ်တိုက်ရန် အမိန့်ငြင်း ဆန် မှုဖြင့် အဖမ်းခံထားရပြီး ခမရ ၃၀၁ မှ တပ်ရင်းမှူး ဗိုလ်မှူးဇေယျာထွန်း စစ် အမိန့် ဖီဆန်မှုဖြင့် ထောင်ဒဏ် ၂၀ ချမှတ်ခံရဟုဆို", "ရန်ကုန်၊ ဩဂုတ် ၂၆", "အကြမ်းဖက် စစ်ကောင်စီတပ်အတွင်း တပ်ရင်းမှူးအများအပြား စစ်တိုက်ရန် အမိန့် ငြင်းဆန်နေပြီး မကွေးအခြေစိုက် တပ်မ ၈၈ လက်အောက်ခံ ခမရ ၃၀၁ မှ ယာယီတပ်ရင်းမှူး ဗိုလ်မှူးဇေယျာထွန်း(DSA-46) ကို စစ်ရေး အမိန့် ဖီဆန် မှု ဖြင့် စစ်ခုံရုံးက ထောင်ဒဏ် ၂၀ နှစ် ချမှတ်လိုက်ကြောင်း CDM အရာရှိတချို့ဦးဆောင်သော ပြည်သူ့ရင်ခွင် – People’s Embrace က တရားဝင် သတင်း ထုတ်ပြန်သည်။", "ယခုနှစ် ဇွန်လအစောပိုင်းတွင် စစ်ကိုင်းတိုင်း ကသာဒေသအတွင်း ထိုးစစ်ဆင် နေ သည့် မကွေးအခြေစိုက် တပ်မ ၈၈ လက်အောက်ခံ ခမရ ၃၀၁ မှ ယာယီ တပ်ရင်းမှူး ဗိုလ်မှူးဇေယျာထွန်း(DSA-46) သည် စစ်ရေးအမိန့်ငြင်းဆန်ခဲ့ သဖြင့် ထောင်ဒဏ်နှစ်(၂၀) ချမှတ်ခံလိုက်ရကြောင်း၊ ဗိုလ်မှူး ဇေယျာထွန်း သည် ယာယီတပ်ရင်းမှူးအဖြစ် ရာထူးတိုးပေးပြီး အသေခံခိုင်းသည်ကို ငြင်းဆန် ပြီး ထောင်ဒဏ်ကိုရွေးချယ်ခဲ့သည့်လုပ်ရပ်အဖြစ် တပ်အတွင်းတွင် လှုပ်ခတ် သွားစေခဲ့ကြောင်း ပြည်သူ့ရင်ခွင် – People’s Embrace က ဆိုသည်။", "အလားတူ ကရင်ပြည်နယ် မြဝတီ လက်ခတ်တောင်တိုက်ပွဲတွင် တပ်မ ၄၄ လက်အောက်ခံတပ်များ အထိအခိုက် အကျအဆုံး များပြားပြီး စိတ်ဓာတ် ကျဆင်းနေသည့် စစ်ကောင်စီတပ်များသည် တပ်ပျက်သည်အထိ စစ်ရေး အထိ နာနေကြောင်း၊ တပ်မ ၄၄ လက်အောက်ခံ ခမရ ၂ တပ်ရင်းမှ တပ်ရင်း မှူး ဒုဗိုလ်မှူးကြီး အာကာအောင် (DSA-46) နှင့် ဒုတပ်ရင်းမှူး ကျော်သူမောင် (DSA-47) တို့ နှစ်ဦးသည် စစ်ရေးအမိန့်ဖီဆန်မှုဖြင့် ဖမ်းဆီးထိန်းသိမ်း အရေး ယူ ခံထားရကြောင်း သိရှိရသည်။", "ထို့အတူ ကချင်ပြည်နယ်၊ လိုင်ဇာ နမ့်ဆန်ယန်ဒေသကို ထိုးစစ်ဆင်လာသည့် စစ်ကောင်စီတပ် ခလရ ၁၂ ၊ ခလရ ၁၃ ၊ ခမရ၄၁၁ ၊ ခလရ ၃၇ နှင့် ခမရ ၃၇၈ တပ်ရင်းများမှ တပ်ရင်းမှူးများကို စစ်ဆင်ရေးအမိန့်ဖီဆန်မှုဖြင့် အသီးသီး ဖမ်းဆီးချုပ်နှောင် အရေးယူထားကြောင်း ပြည်သူ့ရင်ခွင် – People’s Embrace ၏ အဆိုအရ သိရှိရသည်။", "KIA ဌာနချုပ်အနီး နမ့်ဆန်ယန်စစ်ဆင်ရေးတွင် တပ်မ ၁၁ လက်အောက်ခံ တပ်များ ၏ စစ်ရေးအမိန့်ဖီဆန်မှုများ ဆက်တိုက်ပေါ်ပေါက်လာပြီးနောက် ကစထမှူး နှင့် မြောက်ပိုင်းစစ်တိုင်းမှူးတို့ကိုပါ ခေါ်ယူထိန်း သိမ်းအရေး ယူခဲ့ခြင်း ဖြင့် တပ်တွင်း အကွဲအပြဲများစွာဖြစ်ပေါ်နေကြောင်း သိရှိရသည်။", "ထိုသို့ စစ်ဗိုလ်ချုပ်ကြီးများ၏ အတင်းအကျပ် ဖိအားပေး ထိုးစစ်ဆင်ခိုင်းနေခြင်း နိုင်ငံအနှံ့ စစ်ရေးရှုံးနိမ့်မှုများလာတာ ခြင်းနှင့် စစ်မြေပြင်တွင် အကျအဆုံး များလာ‌ခြင်းတို့ကြောင့် စစ်သားအများအပြား တပ်တွင်းမှ ထွက်ပြေးကာ အစုလိုက်အပြုံလိုက် ပြည်သူ့ထံပူးပေါင်းဝင်လာရောက်ကြောင်း သိရှိရသည်။", "အမျိုးသားညီညွတ်ရေးအစိုးရ၏ထုတ်ပြန်ချက်အရ အကြမ်းဖက် စစ်တပ် လက် အောက်တွင် တာဝန် မထမ်းဆောင်သဖြင့် ၄ လတာအတွင်း ထွက်ပြေး လာ သည့် စစ်သား ၅၀၀ နီးပါးရှိကြောင်း သိရှိရသည်။"]
https://yktnews.com/2024/03/150292/	စစ်ကောင်စီတပ်၏ ပစ်ခတ်မှုများကြောင့် ဆီဆိုင်မြို့တွင် ပျက်စီးမှုများစွာ ရှိနေပြီး မြို့ပျက်ကြီးကဲ့သို့ ဖြစ်နေ	["စစ်ကောင်စီတပ်၏ ပစ်ခတ်မှုများကြောင့် ဆီဆိုင်မြို့တွင် ပျက်စီးမှုများစွာ ရှိနေပြီး မြို့ပျက်ကြီးကဲ့သို့ ဖြစ်နေ", "ရန်ကုန်၊ မတ် ၁၂", "ရှမ်းပြည်နယ်တောင်ပိုင်း၊ စစ်ကောင်စီတပ်၏ ပစ်ခတ်မှုများကြောင့် ဆီဆိုင်မြို့တွင် ပျက်စီးမှုများစွာ ရှိနေပြီး မြို့ပျက်ကြီးကဲ့သို့ ဖြစ်နေပြီး ယမန်နေ့တွင်လည်း စစ်ကောင်စီက ဆီဆိုင်မြို့ကို လက်နက်ကြီးများ ဒရုန်းများဖြင့် အဆက်မပြတ်ပစ်ခတ်တိုက်ခိုက်ခဲ့ကြောင်း PNLA က သတင်းထုတ်ပြန်သည်။", "ယမန်နေ့ မတ်လ ၁၁ ရက်နေ့ နံနက် ၆ နာရီမှ နံနက် ၁၁ နာရီအထိ စစ်ကောင်စီက ဆီဆိုင်မြို့တွင်းသို တိုက်ပွဲဖြစ်ပွားခြင်းမရှိဘဲ လက်နက်ကြီးဖြင့် အကြိမ် ၄၀ ခန့် ပစ်ခတ်တိုက်ခိုက်ခဲ့ကြောင်း၊ နေ့လယ်ပိုင်းတွင်လည်း စစ်ကောင်စီ၏ လက်နက်ကြီး ပစ်ခတ်မှုခေတ္တရပ်သွားပြီး ယမန်နေ့ မွန်းလွဲ ၂ နာရီကျော်မှ ညနေ ၄ နာရီအထိ ဆီဆိုင်မြို့မြောက်ဘက်တွင် ထိတွေ့တိုက်ပွဲပြန်လည်ဖြစ်ပွားခဲ့ကြောင်း သိရှိရသည်။", "စစ်ကောင်စီသည် နေ့စဉ် ဆီဆိုင်မြိုထဲသို လက်နက်ကြီးပစ်ခတ်ခြင်း ဒရုန်းဖြင့်ဗုံးကျဲခြင်းများကြောင့် ပြည်သူ လူထု၏ နေအိမ်များ ပျက်စီးနေရပြီး ဆီဆိုင်မြိုမဈေးသည်လည်း မီးလောင်ပျက်စီးခဲ့ရကြောင်း၊ ထို့ပြင် စစ်ကောင်စီသည် ယမန်နေ့တွင်လည်း ဟိုပုံးမြိုနယ် မဲနယ်တောင်ဒေသကို လက်နက်ကြီးများဖြင့် ၂၁ ကြိမ် ပစ်ခတ်ခဲ့ကြောင်း သိရှိရသည်။"]
https://yktnews.com/2024/06/170616/	စစ်ကောင်စီတပ်၏ ဗိုလ်မှူးအဆင့်မှ တပ်သားအဆင့်အထိ တပ်ဖွဲ့ဝင် ၅၃ ဦး TNLAထံ လက်နက်ချ အလင်းဝင်	["စစ်ကောင်စီတပ်၏ ဗိုလ်မှူးအဆင့်မှ တပ်သားအဆင့်အထိ တပ်ဖွဲ့ဝင် ၅၃ ဦး TNLAထံ လက်နက်ချ အလင်းဝင်", "ရန်ကုန်၊ ဇွန် ၂၉", "အကြမ်းဖက် စစ်ကောင်စီတပ်မှ ဗိုလ်မှူးအဆင့်မှ တပ်သားအဆင့်အထိ တပ်ဖွဲ့ဝင် ၅၃ ဦး TNLAထံ လက်နက်ချ အလင်းဝင်ကြောင်း TNLA က ပြောဆိုသည်။", "ရှမ်းပြည်နယ်မြောက်ပိုင်း၊ နောင်ချို၊ ကျောက်မဲ၊ သီပေါ၊ မိုးကုတ် နှင့် မိုးမိတ်မြိုနယ်တို့တွင် ၁၀၂၇ စစ်ဆင်ရေး ဒုတိယလှိုင်းကို ဇွန်လ ၂၅ရက်နေ့မှ စတင်ခဲ့ပြီး ဇွန်လ ၂၉ရက်နေ့အထိ စစ်ဆင်ရေး ၅ ရက်အတွင်း စစ်ကောင်စီတပ်ဖွဲ့ ဝင် ဗိုလ်မှူးအဆင့်မှ တပ်သားအဆင့် တပ်ဖွဲဝင် ၅၃ ဦးလက်နက်ချအလင်းဝင်ခဲ့ကြောင်း သိရှိရသည်။", "စစ်ကောင်စီတပ်မှ ဗိုလ်မှူး ၁ ဦးအပါအဝင် ဗိုလ်ကြီး ၄ ဦး၊ ရဲအုပ် ၁ ဦး၊ တပ်ကြပ်ကြီး ၆ ဦး၊ ရဲတပ်ကြပ်(ယာဉ်ထိန်း) ၁ဦး၊ တပ်ကြပ် ၁၁ ဦး၊ ဒုတပ်ကြပ် ၉ ဦး၊ ရဲတပ်သား ၁ ဦးနှင့် စစ်သား ၁၉ ဦး ၊တပ်ဖွဲဝင် ၅၃ ဦးတို့က TNLA ထံ လက်နက်ချ အလင်းဝင်လာခဲ့ကြောင်း သိရှိရသည်။", "ဇွန်လ ၂၆ ရက်နေ့တွင်လည်း နောင်ချိုမြို ကံ့ကော်တပ်စခန်းနှင့် အခြားတပ်စခန်းမှ လက်နက်မျိုးစုံ ၅၀ ကျော် သိမ်းဆည်းရမိထားပြီး စစ်ကောင်စီတပ်ဖွဲ့ဝင် ၁၇ ဦးလည်း တအာင်းတပ်မတော် TNLA ထံ လက်နက်ချ အလင်းဝင်ခဲ့ကြောင်း သိရှိရသည်။"]
https://yktnews.com/2024/11/192447/	စစ်ကောင်စီတပ်၏ လေကြောင်းတိုက်ခိုက်မှုများ ရှောင်ရှားနိုင်ရေး စစ်ရေးသတိရှိရန်၊ လူစုလူဝေးမပြုလုပ်ရန်နှင့် လေကြောင်းရန် ကာ ကွယ်ရေး လိုက်နာဆောင်ရွက်ကြရန် TNLAက ထပ်မံသတိပေး၊ ကွတ်ခိုင်မြို့ လေယာဉ်ဖြင့် ဗုံးကျဲမှု ၃ ဦးသေပြီး နေအိမ် ၈ လုံးပျက်စီး	["စစ်ကောင်စီတပ်၏ လေကြောင်းတိုက်ခိုက်မှုများ ရှောင်ရှားနိုင်ရေး စစ်ရေးသတိရှိရန်၊ လူစုလူဝေးမပြုလုပ်ရန်နှင့် လေကြောင်းရန် ကာ ကွယ်ရေး လိုက်နာဆောင်ရွက်ကြရန် TNLAက ထပ်မံသတိပေး၊ကွတ်ခိုင်မြို့ လေယာဉ်ဖြင့် ဗုံးကျဲမှု ၃ ဦးသေပြီး နေအိမ် ၈ လုံးပျက်စီး", "ရန်ကုန်၊ နိုဝင်ဘာ ၁၈", "ရှမ်းပြည်နယ်မြောက်ပိုင်းတွင် စစ်ကောင်စီတပ်၏ လေကြောင်းတိုက်ခိုက်မှုများ ရှောင်ရှားနိုင်ရေး စစ်ရေးသတိရှိရန်၊ လူစုလူဝေးမပြုလုပ်ရန်နှင့် လေကြောင်းရန် ကာ ကွယ်ရေး လိုက်နာဆောင်ရွက်ကြရန် TNLAက ထပ်မံသတိပေးသည်။", "စစ်ကောင်စီတပ်က လေကြောင်းကိုအသုံးပြုပြီး နေ့စဥ်ရက်ဆက် ပြည်သူများကို ဦးတည်ပြီး ဗုံးကျဲချတိုက်ခိုက်ခဲ့ခြင်းကြောင့် လူထိခိုက်သေဆုံးမှုရှိသည့်အပြင် ပြည်သူပိုင်နေအိမ်များလည်း ထိခိုက်ပျက်စီးရှုးဆုံးခဲ့ရကြောင်း၊ ထိုကြောင့် ပြည်သူများအနေဖြင့် စစ်ကောင်စီတပ်၏ လေကြောင်းတိုက်ခိုက်မှုများ ရှောင်ရှားနိုင်ရန် စစ်ရေးသတိရှိရန်လိုအပ်ကြောင်း၊ လူစုလူဝေးမပြုလုပ်ကြရန်နှင့် လေကြောင်းရန် ကာကွယ်မှုဆိုင်ရာ အသိပေးထုတ်ပြန်ချက်များ လိုက်နာဆောင်ရွက်ရန်လိုအပ်ကြောင်း TNLA က ထုတ်ပြန်သည်။", "ယမန်နေ့ညသန်းခေါင်ယံအချိန် ရှမ်းပြည်နယ်မြောက်ပိုင်း ကွတ်ခိုင်မြို့ကို စစ်ကောင်စီတပ်က ဂျက်ဖိုက်တာဖြင့် ဗုံးကျဲတိုက်ခိုက်မှုကြောင့် ကလေးငယ် တစ်ဦးအပါအဝင် ပြည်သူ ၃ ဦး သေဆုံးပြီး ၁၃ ဦး ထိခိုက်ဒဏ်ရာရရှိကြောင်း သိရှိရသည်။", "နိုဝင်ဘာလ ၁၇ ရက်နေ့ ည ၁၁ နာရီ ၄၇ မိနစ်အချိန် ကွတ်ခိုင်မြို ရပ်ကွက် ၄ တွင် စစ်ကောင်စီတပ်က ဂျက်ဖိုက်တာဖြင့် ဗုံးကျဲတိုက်ခိုက်မှုကြောင့် ကလေးငယ် တစ်ဦးနှင့် အမျိုးသမီး ၂ ဦး သေဆုံးသွားခဲ့ကြောင်း၊ ထို့ပြင် အမျိုးသား ၇ ဦးနှင့် အမျိုးသမီး ၆ ဦး ဗုံးစထိမှန်ဒဏ်ရာရရှိခဲ့ပြီး နေအိမ် (၈)လုံး ထိမှန်ပျက်စီးသွားခဲ့ကြောင်း သိရှိရသည်။", "အလားတူ နိုဝင်ဘာလ ၁၇ ရက်နေ့တွင်လည်း မိုင်းငေါ့မြို့ကို စစ်ကောင်စီတပ်က ဂျက်ဖိုက်တာဖြင့် ပေါင် ၃၀၀ ဗုံး ၂ လုံး လာရောက်ကျဲချတိုက်ခိုက်မှုကြောင့် ဒေသခံ ၅ ဦး ထိခိုက်ဒဏ်ရာရရှိခဲ့ကြောင်း၊ နိုဝင်ဘာ ၁ ရက်နေ့လည်း ကွတ်ခိုင်မြို့ ရပ်ကွက် ၂ တွင် စစ်ကောင်စီတပ်က ဂျက်ဖိုက်တာ ၂ စီးဖြင့် ဗုံး ၈ လုံး လာရောက်ကျဲချတိုက်ခိုက်ခဲ့ကြောင်း သိရှိရသည်။"]
https://yktnews.com/2023/07/111957/	စစ်ကောင်စီတွင် အမေရိကန်ဒေါ်လာ ပြတ်လပ်နေသည့်အတွက် ပြည်ပမှ သွင်းကုန်တင်သွင်းမှု အများစုကို ပိတ်ပင်မည်၊ စက်သုံးဆီနှင့်စားသုံးဆီ တင်သွင်းမှုကို အကြီးအကျယ်လျှော့ချပြီး ဒေါ်လာစီးထွက်မှုအားလုံးကို ထိန်းချုပ်	["စစ်ကောင်စီတွင် အမေရိကန်ဒေါ်လာ ပြတ်လပ်နေသည့်အတွက် ပြည်ပမှ သွင်းကုန်တင်သွင်းမှု အများစုကို ပိတ်ပင်မည်၊ စက်သုံးဆီနှင့်စားသုံးဆီ တင်သွင်းမှုကို အကြီးအကျယ်လျှော့ချပြီး ဒေါ်လာစီးထွက်မှုအားလုံးကို ထိန်းချုပ်", "ပို့ကုန်ရငွေ ဒေါ်လာများ စစ်ကောင်စီဘဏ်များထံ မအပ်နှံသည့် လုပ်ငန်းရှင်များကို လုပ်ငန်းပိတ်သိမ်းပြီး နိုင်ငံခြားငွေ ဥပဒေဖြင့် အရေးယူမည်", "ရန်ကုန်၊ ဇူလိုင် ၈", "အကြမ်းဖက်စစ်ကောင်စီက စီးပွားရေးပိတ်ဆို့မှုများကြောင့် အမေရိကန်ဒေါ်လာ ပြတ်လပ်နေသည့်အတွက် သွင်းကုန်တင်သွင်းမှုအများစုကို ပိတ်ပင်မည်ဖြစ်ပြီး စက်သုံးဆီနှင့် စားသုံးဆီ တင်သွင်းမှုကိုလည်း အကြီးအကျယ်လျှော့ချမည်ဖြစ်ကြောင်း စစ်ကောင်စီ၏ စီးပွားရေးနှင့်ကူးသန်းရောင်း ဝယ်ရေး ဝန်ကြီးဌာန သတင်းရင်းမြစ်က ပြောဆိုသည်။", "အမေရိကန် အပါအဝင် အနောက်နိုင်ငံကြီးများက စီးပွားရေးပိတ်ဆို့မှုများ ချမှတ်ထားရာ ယခုနောက်ဆုံး ချမှတ်လိုက်သည့် MFTB မြန်မာ့နိုင်ငံခြား ကုန်သွယ်မှုဘဏ်၊ MICB မြန်မာ့ရင်းနှီးမြှုပ်နှံမှုနှင့်ကုန်သွယ်မှုဘဏ်တို့အပေါ် စီးပွားရေးပိတ်ဆို့မှုကြောင့် ဒေါ်လာ အဝင်အထွက် အလွန်ခက်ခဲနေပြီး ဒေါ်လာ ပြတ်လပ်လာကြောင်း၊ ထို့ကြောင့် လာမည့် ရက်အနည်းငယ်အတွင်း သွင်းကုန်များ တင်သွင်းမှုများကို လွယ်ကူမှု မရှိစေရန် တစ်နည်း အားဖြင့် ပိတ်ပင်သည့် အခြေအနေဖြစ်စေရန် တင်းကျပ်မည်ဖြစ်ကြောင်း၊ အခြားတစ်ဖက်တွင်လည်း ပို့ကုန်များ တင်ပို့မှုမှ ရရှိသည့် ဒေါ်လာငွေများကို မဖြစ်မနေ စစ်ကောင်စီဘဏ်များထံသို့ လွှဲပြောင်းအပ်နှံရန် ဆောင်ရွက်မည်ဖြစ်ပြီး ပို့ကုန်ရငွေများကို မအပ်နှံ သော ပို့ကုန်လုပ်ငန်းရှင်များကိုလည်း လုပ်ငန်းပိတ်သိမ်းမည့်အပြင် နိုင်ငံခြားငွေ စီမံခန့်ခွဲရေးဥပဒေဖြင့်ပါ အရေးယူမည်ဖြစ်ကြောင်း သိရှိရသည်။", "“စစ်ကောင်စီက အမေရိကန်ဒေါ်လာ မပြတ်လပ်စေဖို့အတွက် သွင်းကုန်သမားတွေေ အကျပ်ကိုင်နေပြီ။ လိုင်စင်တွေ မပေးတော့ဘူး။ ပို့ကုန်သမားတွေဆီက ဒေါ်လာတွေကိုလည်း မတရားယူနေပြီ” ဟု ရန်ကုန်စီးပွားရေးသမားတစ်ဦးက ပြောဆိုသည်။", "ယနေ့ ဇူလိုင်လ ၈ ရက်နေ့ မွန်းလွဲ ၂ နာရီတွင် ပို့ကုန်သွင်းကုန် ကုမ္ပဏီ ၁၈၃ ခုကို ရန်ကုန်ရှိ UMFCCI ရုံးခန်းသို့ ဖိတ်ခေါ်၍ ပို့ကုန်ရငွေ ဒေါ်လာများကို စစ်ကောင်စီဘဏ်များထံတွင် အပ်နှံရန် ဖိအားပေးမည်ဖြစ်ကြောင်း၊ အဆိုပါ ကုမ္ပဏီ ၁၈၃ ခုအနေဖြင့် အစည်းအဝေးတက်ရောက်ရာတွင် ကုမ္ပဏီနှင့် ပတ်သက်၍ ဆုံးဖြတ်ချက်ချပေးနိုင်သူ ကိုယ်တိုင်တက်ရောက်ပေးရန်ဖြစ်ပြီး တက်ရောက်နိုင်ခြင်း မရှိပါက ပို့ကုန်သွင်းကုန် လုပ်ငန်းရှင်လက်မှတ် ပိတ်သိမ်းသွားမည် ဖြစ်ကြောင်းနှင့် နိုင်ငံခြားသုံးငွေ စီမံခန့်ခွဲမှု ဥပဒေအရ အရေးယူဆောင်ရွက်သွားမည်ဖြစ်ကြောင်း စစ်ကောင်စီက ကြေညာထားသည်။", "အခြားတစ်ဖက်တွင်လည်း စစ်ကောင်စီက သွင်းကုန်လိုင်စင်များအားလုံး တင်းကျပ်လိုက်ပြီး သွင်းကုန်အတွက် အမေရိကန်ဒေါ်လာ သုံးစွဲမှုများအားလုံးကို စစ်ကောင်စီဗဟိုဘဏ်က ထိန်းချုပ်ပြီး မလွယ်ကူစေရန် စည်းမျဉ်း၊ စည်းကမ်းများ ထပ်တိုးချမှတ်လိုက်ကြောင်း သိရှိရသည်။", "“ဗဟိုဘဏ်ကနေ သွင်းကုန်သမားတွေကို ဇူလိုင် ၃ ရက်နေ့မှာ ညွှန်ကြားချက်တစ်ရပ်ထုတ်တယ်။ အဲဒါက သွင်းကုန်ငွေလွှဲဖို့ကို လိုင်စင်ခွင့်ပြုပြီးမှ သွင်းကုန်တင်သွင်းမှု Trade လုပ်ရမယ်။ လိုင်စင်မရမီ တင်သွင်းလာတဲ့သွင်းကုန်တွေအတွက် ငွေလွှဲခွင့်မပြုဘူး။ နောက်တစ်ခါ သွင်းကုန်အတွက် ငွေကြိုလွှဲတာတွေ ခွင့်မပြုဘူး။ လိုင်စင် သက်တမ်း ၆ လကျော်တဲ့ သွင်းကုန်တွေအတွက် ပြည်ပ ငွေလွှဲခွင့်မပြုဘူး။ ဒါတွေကို ပုဂ္ဂလိကဘဏ်တွေက လိုက်နာရမယ်။ အားလုံးကို ဗဟိုဘဏ်က ထိန်းချုပ်လိုက်တာ” ဟု သွင်းကုန်သမားတစ်ဦးက ဆိုသည်။", "အကြမ်းဖက်စစ်ကောင်စီက သွင်းကုန်များအားလုံးကို ပိတ်ပင်သည့်ပုံစံမျိုးဆောင်ရွက်မည်ဖြစ်ပြီး မြန်မာနိုင်ငံတွင် ပြည်ပမှ သွင်းကုန် စုစုပေါင်း ဒေါ်လာ ၁၈ ဘီလီယံဖိုး ဝန်းကျင် တင်သွင်းမှုကို အမေရိကန်ဒေါ်လာ ၉ ဘီလီယံ ဝန်းကျင်အောက်သာ သွင်းကုန်များ တင်သွင်းခွင့်ပြုမည်ဖြစ်ကြောင်း၊ မရှိမဖြစ် သွင်းကုန်များကိုသာ တွက်ချက်၍ တင်သွင်းခွင့်ပြုမည်ဖြစ်ပြီး စက်သုံးဆီနှင့် စားသုံးဆီတင်သွင်းမှုကို ၅၀ ရာခိုင်နှုန်းကျော် လျှော့ချမည်ဖြစ်ကြောင်း သိရှိရသည်။", "မြန်မာနိုင်ငံတွင် စက်သုံးဆီသည် တစ်နှစ်လျှင် အမေရိကန်ဒေါ်လာ ၂ ဘီလီယံကျော် တင်သွင်းလျက်ရှိရာ စစ်ကောင်စီက စက်သုံးဆီကို ဒေါ်လာ ၁ ဘီလီယံဝန်းကျင်သာ တင်သွင်းတော့မည်ဖြစ်ကြောင်း၊ လိုအပ်ချက်အရ ထိုထက်ပို၍လည်း လျှော့ချတင်သွင်းမည်ဖြစ်ကြောင်း သိရှိရသည်။", "ဓာတ်ပုံ- အကြမ်းဖက် မင်းအောင်လှိုင်နှင့် UMFCCI စီးပွားရေးသမားများ တွေ့ဆုံနေကြစဉ်။"]
https://yktnews.com/2024/05/164177/	စစ်တပ်လက်အောက်ခံ MEC နှင့် ရန်ကုန်အလုံ ဆိပ်ကမ်းသစ် တည်ဆောက်ရေး လုပ်ဆောင်နေသော Adani Ports and SEZ Ltd မှ ရင်းနှီးမြှုပ်နှံမှုများ ပြန်လည် ထုတ်ယူဟု Norges Bank က ကြေညာ	["စစ်ကောင်စီထံ တရုတ်လုပ် ထရပ်ကားများရောင်းနေသော ကုမ္ပဏီမှလည်း ရင်းနှီးမြှပ်နှံမှုများ ရုပ်သိမ်း", "ရန်ကုန်၊ မေ ၂၄", "မြန်မာ အကြမ်းဖက် စစ်ကောင်စီ လက်အောက်ခံ မြန်မာစီးပွားရေးကော်ပိုရေးရှင်း (MEC) နှင့် ရန်ကုန်ဆိပ်ကမ်းသစ် တည်ဆောက်ရေး လုပ်ဆောင်နေသော Adani Ports and SEZ Ltdမှ ရင်းနှီး မြှုပ်နှံမှုများ ပြန်လည် ထုတ်ယူလိုက်သည်ဟု Norges Bank က ကြေညာလိုက်သည်။", "စစ်ကောင်စီနှင့်အတူ စီးပွားရေး လုပ်ဆောင်ခဲ့သော Adani Ports and SEZ Ltd မှ ၎င်းတို့၏ ရင်းနှီးမြှုပ်နှံမှုအစုစုကို ပြန်လည်ထုတ်ယူလိုက်ကြောင်း နော်ဝေနိုင်ငံ၏ အချုပ်အခြာဓနရန်ပုံငွေဖြစ်သည့် Norges Bank က မေလ ၁၅ ရက်နေ့ ကြေညာခဲ့ကြောင်း၊ အကြောင်းမှာ စီးပွားရေးလုပ်ငန်းတစ်ရပ်အနေဖြင့် စစ်ပွဲ သို့မဟုတ် ပဋိပက္ခအခြေအနေအတွင်း တစ်သီးပုဂ္ဂလအခွင့်အရေးများကို ဆိုးဆိုးရွားရွားချိုးဖောက်မှုများတွင် ပါဝင်ကူညီနေခြင်းက “လက်ခံနိုင်ဖွယ်မရှိသောအန္တရာယ်” ဖြစ်သည်ဟု Norges Bank က ကြေညာခဲ့သည်။", "အိန္ဒိယ Adani Ports သည် စစ်တပ်စီးပွားရေးလုပ်ငန်းစုကြီး မြန်မာ့စီးပွားရေးကော်ပိုရေးရှင်းနှင့်အတူ ရန်ကုန်ဆိပ်ကမ်းကို ဖော်ဆောင်သည့်ကုမ္ပဏီ ဖြစ်ကြောင်း၊ ရန်ကုန်မြို့တွင် တပ်မတော်ပိုင် မြန်မာစီးပွားရေးကော်ပိုရေးရှင်း(MEC) နှင့် အမေရိကန်ဒေါ်လာ သန်း ၂၉၀ ရင်းနှီးမြှုပ်နှံသည့် အလုံအပြည်ပြည်ဆိုင်ရာ ဆိပ်ကမ်းတစ်ခု တည်ဆောက်ရေး ပူးတွဲဆောင်ရွက်ခဲ့ကြောင်း သိရှိရသည်။", "သို့ရာတွင် နိုင်ငံတကာ၏ စီးပွားရေး ဒဏ်ခတ်ပိတ်ဆို့မှုများ အကြီးအကျယ်ခံနေရသည့် မြန်မာစစ်တပ်နှင့်အကျိုးတူ ရင်းနှီးမြှုပ်နှံထားသော ဆိပ်ကမ်းစီမံကိန်းကို မူရင်းစျေးထက် များစွာလျှော့‌ပေါ့ကာ အမေရိကန်ဒေါ်လာ သန်း ၃၀ ဖြင့် ၂၀၂၃ ခုနှစ်မေလအတွင်း ရောင်းချခဲ့ပြီး မြန်မာနိုင်ငံမှ ထွက်ခွာခဲ့သည်ဟု အိန္ဒိယ Adani Group ကုမ္ပဏီက ကြေညာခဲ့သည်။", "ထို့ပြင် နော်ဝေနိုင်ငံ၏ အချုပ်အခြာဓနရန်ပုံငွေ အဖွဲ့ Norges Bank က ရုရှားနှင့် ဘယ်လာရုစ်နိုင်ငံများသို့ စစ်ဘက်ဆိုင်ရာပစ္စည်းများ ရောင်းချရာတွင် ပါဝင်ကူညီမှုကြောင့် တရုတ်စီးပွားရေးလုပ်ငန်း Weichai မှလည်း ရင်းနှီးမြှုပ်နှံမှုများ ရုတ်သိမ်းခဲ့သည်ဟု ကြေညာခဲ့သည်။", "တရုတ်နိုင်ငံပိုင်လုပ်ငန်း Shandong Heavy Industry သည် Weichai ၏ မိခင်ကုမ္ပဏီဖြစ်ပြီး Weichai သည် မြန်မာစစ်အုပ်စု၏ ထရပ်ကားများအတွက် အင်ဂျင်စက်များ ရောင်းချရာတွင်လည်း Sinotruk နှင့် မိတ်ဖက်ဆောင်ရွက်၍ ပါဝင်နေကြောင်း သိရှိရသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2023/08/119817/	စစ်ကောင်စီထံ လေယာဉ်ဆီ မရောက်ရှိရေး အမေရိကန်ပြည်ထောင်စုရဲ့ အရေးယူ ဒဏ်ခတ်ပိတ်ဆို့မှုအပေါ် အရပ်ဘက်အဖွဲ့အစည်းများ ကြိုဆို။	["စစ်ကောင်စီထံ လေယာဉ်ဆီ မရောက်ရှိရေး အမေရိကန်ပြည်ထောင်စုရဲ့ အရေးယူ ဒဏ်ခတ်ပိတ်ဆို့မှုအပေါ် အရပ်ဘက်အဖွဲ့အစည်းများ ကြိုဆို။", "သင်္ဘောလိုင်းများနဲ့ အာမခံလုပ်ငန်းများ အပါအဝင် စစ်အုပ်စုကို လေယာဉ်ဆီ ရရှိအောင် ထောက်ပံ့ပေးနေတဲ့ ကုမ္ပဏီတွေမှန်သမျှကို ဆက်လက်ဒဏ်ခတ် ပိတ်ဆို့အရေးယူရေး တောင်းဆို", "ရန်ကုန်၊ ဩဂုတ် ၂၆", "မြန်မာနိုင်ငံရဲ့ လေယာဉ်ဆီကဏ္ဍမှာ လုပ်ကိုင်နေတဲ့ ကုမ္ပဏီ (သို့မဟုတ်) လူတစ်ဦးချင်းစီအပေါ် အမေရိကန်နိုင်ငံက ပိတ်ဆို့အရေးယူဖို့ ခွင့်ပြုလိုက်တဲ့ ဆုံးဖြတ်ချက်ကို Justice for Myanmar (JFM) အပါအဝင် အရပ်ဘက် အဖွဲ့အစည်းတွေက ကြိုဆိုလိုက်ပါတယ်။", "ဒါဟာ စစ်ရာဇဝတ်မှုတွေ ကျူးလွန်နေတဲ့ စစ်အုပ်စုအပေါ် အမေရိကန်ပြည်ထောင်စုရဲ့ ထိရောက်တဲ့ ဒဏ်ခတ် ပိတ်ဆို့မှုတစ်ခု ဖြစ်တာကြောင့် မြန်မာ့အရေး တက်ကြွလှုပ်ရှားနေတဲ့ အရပ်ဘက် အဖွဲ့အစည်းတွေက ကြိုဆိုလိုက်တာပါ။", "မြန်မာအပါအဝင် နိုင်ငံတကာ အရပ်ဘက် အဖွဲ့အစည်းတွေက စစ်အုပ်စုရဲ့ လေယာဉ်ဆီ ရရှိနေမှုကို ပိတ်ဆို့ဖြတ်တောက်ပေးဖို့ တစိုက်မတ်မတ် တောင်းဆိုနေတဲ့ လှုပ်ရှားမှုတွေအပြီးမှာ ယခုကဲ့သို့ အမေရိကန်ပြည်ထောင်စုရဲ့ အရေးယူ ဒဏ်ခတ်ပိတ်ဆို့မှုတွေ ထွက်ပေါ်လာခြင်း ဖြစ်ပါတယ်။", "အခုလို ပိတ်ဆို့မှုဟာ အကြမ်းဖက် စစ်အုပ်စုက လေကြောင်းတိုက်ခိုက်မှုကို အသုံးပြုပြီး အရပ်သားပြည်သူတွေအပေါ် ဆင်နွှဲနေတဲ့ အကြမ်းဖက် စစ်ဆင်ရေးတွေကို ရပ်တန့်စေဖို့ စတင်လိုက်တဲ့ ခြေလှမ်းတစ်လှမ်းလည်း ဖြစ်ပါတယ်။", "အမေရိကန်ပြည်ထောင်စုအနေနဲ့ စစ်အုပ်စုကို လေယာဉ်ဆီ ရရှိအောင် ထောက်ပံ့ပေးနေတဲ့ ကုမ္ပဏီတွေဖြစ်တဲ့ Shoon Energy Pte Ltd , P.E.I Energy Pte Ltd (ယခင် Puma Energy Irrawaddy), PEIA Pte Ltd (ယခင် Puma Energy Irrawaddy Aviation) တို့အပေါ် ကန့်သတ်ပိတ်ဆို့ အရေးယူမှုတွေကို စတင်လိုက်ခြင်းပဲ ဖြစ်ပါတယ်။", "Shoon ကုမ္ပဏီအုပ်စုဝင် ယခင် Asia Sun ဟာ မြန်မာစစ်အုပ်စုရဲ့ အဓိကပြည်တွင်း မိတ်ဖက်ဖြစ်ပြီး၊ အဲ့ဒီ့ကုမ္ပဏီတွေဟာ လေယာဉ်လောင်စာဆီ တင်သွင်းခြင်း၊ သိုလှောင်ခြင်း၊ ရောင်းချခြင်းနဲ့ ပို့ဆောင်ခြင်းတွေမှာ ပါဝင်ဆောင်ရွက်လျှက် ရှိတာပါ။", "Ernst & Young LLP ကတော့ လက်ရှိမှာ အသစ်ပိတ်ဆို့ခံထားရတဲ့ စင်ကာပူ စီးပွားရေးလုပ်ငန်းနှစ်ခုဖြစ်တဲ့ PEIA Pte Ltd နှင့် P.E.I Energy Pte Ltd တို့ရဲ့ စာရင်းဝင်ကုမ္ပဏီတွေ ဖြစ်ပါတယ်။", "Ernst & Young ကုမ္ပဏီအနေနဲ့ မြန်မာနိုင်ငံကို လေယာဉ်ဆီ ထောက်ပံ့မှုမှာ ပါ၀င်နေတဲ့ မည်သည့် ကုမ္ပဏီများနဲ့မဆို အဆက်အသွယ်ဖြတ်တောက်ဖို့ Justice For Myanmar က တောင်းဆိုထားပါတယ်။", "လတ်တလောမှာ အဲ့ဒီ့ကုမ္ပဏီအများစုဟာ စင်ကာပူနိုင်ငံမှာ အခြေစိုက်နေတာဖြစ်ပြီး မြန်မာစစ်အုပ်စုကို ထောက်ပံ့နေတဲ့ အဲ့ဒီ့ကုမ္ပဏီတွေကို စင်ကာပူအစိုးရက အရေးယူဖို့ ပျက်ကွက်နေတယ်လို့လည်း အရပ်ဘက်အဖွဲ့အစည်းတွေက ဆိုနေကြတာပါ။", "ဒါ့ကြောင့် Justice For Myanmar အပါအဝင် အရပ်ဘက်အဖွဲ့အစည်း ၂၀၀ကျော်က စင်ကာပူနိုင်ငံခြားရေးဝန်ကြီးထံ အိတ်ဖွင့်ပေးစာ တစ်စောင်ကို ပြီးခဲ့တဲ့ ရက်ပိုင်းအတွင်းက ပေးပို့ခဲ့ပါတယ်။", "အဆိုပါ အိတ်ဖွင့်ပေးစာထဲမှာ မြန်မာစစ်တပ်ထံ တိုက်ရိုက် သို့မဟုတ် သွယ်ဝိုက်တဲ့ပုံစံနဲ့ လက်နက်များ လွှဲပြောင်းမှု၊ နှစ်မျိုးသုံးကုန်ပစ္စည်းတွေနဲ့ နည်းပညာတွေ ပေးပို့နေမှုကို တားဆီးဖို့နဲ့ ပိတ်ဆို့အရေးယူမှုတွေ စတင်လုပ်ဆောင်ဖို့ စင်ကာပူအစိုးရကို တောင်းဆိုထားတယ်လို့ ဆိုပါတယ်။", "ဒါ့အပြင် စင်ကာပူရဲ့ ဘဏ္ဍာရေးစနစ်ကို စစ်အုပ်စုဘက်က ဝင်ရောက်အသုံးချခွင့် ရနေတာကို ပိတ်ဆို့တားမြစ်ဖို့ တိုက်တွန်းထားတာ တွေလည်း ပါဝင်ပါတယ်။", "ဒါ့ကြောင့် စင်ကာပူအနေနဲ့ လက်ရှိမြန်မာ့အရေး တိကျသေချာတဲ့ အရေးယူ ဆောင်ရွက်မှုတွေ လုပ်ဆောင်ဖို့အတွက် မြန်မာ့အရေး ဆောင်ရွက်နေတဲ့ အရပ်ဘက်အဖွဲ့အစည်းတွေရဲ့ အသံနဲ့ မြန်မာနိုင်ငံဆိုင်ရာ လူ့အခွင့်အရေး ကုလသမဂ္ဂ အထူးကိုယ်စားလှယ်ရဲ့ လတ်တလော အကြံပြုချက်တွေကို နားထောင်ဖို့ ကိုလည်း တစ်ပါတည်းတောင်းဆိုထားပါတယ်။", "ဒါ့အပြင် လက်ရှိ စစ်အုပ်စုက ထိန်းချုပ်ထားတဲ့ မြန်မာ့ရေနံဓာတုလုပ်ငန်း (MPE) နဲ့ Shoon လုပ်ငန်းစုတို့အပေါ်ကို ထပ်ဆင့်အရေးယူဖို့ လိုအပ်နေသေးတယ် လို့လည်း JFM ဆိုပါတယ်။", "MPE ဟာ ဂျက်လေယာဥ်ဆီ ထောက်ပံ့ရေး ကွင်းဆက်ကို ထိန်းချုပ်ထားပြီး ဂျက်လေယာဥ်ဆီ ထုတ်လုပ်တဲ့ မန်းရေနံချက်စက်ရုံကို လည်ပတ်ကာ National Energy Puma Aviation Services (NEPAS) ကို Shoon နဲ့အတူ ပူးတွဲပိုင်ဆိုင်ထားတာပါ။", "NEPAS ဟာ လေယာဉ်ဆီ တင်သွင်း၊ သိုလှောင်ဖြန့်ဖြူးခြင်း တွေကို ဆောင်ရွက်နေပြီး Shoon Energy Thilawa Terminal Company Limited (ယခင် Puma Energy Asia Sun) က အဓိက လောင်စာဆီ ဂိတ်နှင့် သိုလှောင်ကန်များကို လည်ပတ်ဆောင်ရွက်နေခြင်း ဖြစ်ပါတယ်။", "MPE၊ NEPAS နဲ့ Shoon Energy Thilawa Terminal တို့ကို လတ်တလောမှာ မည်သည့်နိုင်ငံကမျှ ပိတ်ဆို့အရေးယူ ထားခြင်း မရှိသေးလို့ အမြန်ဆုံးပိတ်ဆို့ဖို့ လိုအပ်နေတယ်လို့လည်း JFM ကဆိုပါတယ်။", "Justice For Myanmar ၏ ပြောရေးဆိုခွင့်ရှိသူ မရတနာမောင်က", "“လေယာဉ်လောင်စာဆီ ကဏ္ဍအပေါ် အမေရိကန်က ဒဏ်ခတ်အရေးယူမှုတွေ ချမှတ်ရာမှာ အခုနောက်ဆုံး သိသာထင်ရှားတဲ့ ခြေလှမ်းတွေနဲ့ အကြမ်းဖက် မြန်မာစစ်အုပ်စုကို လေယာဉ်ဆီ ထောက်ပံ့ပေးတဲ့ အဓိကကုမ္ပဏီတွေနဲ့ လူပုဂ္ဂိုလ်တွေကို ဒဏ်ခတ်အရေးယူမှုတွေ ချမှတ်လိုက်တာကို ကြိုဆိုပါတယ်”", "“မြန်မာပြည်သူတွေအပေါ် လေကြောင်းတိုက်ခိုက်မှုတွေ ရပ်တန့်အောင် ကူညီပေးဖို့ စစ်အုပ်စုရဲ့ လေယာဉ်ဆီ ထောက်ပံ့ရေးကွင်းဆက်မှာ ပါနေကြတဲ့ နိုင်ငံတကာစီးပွားရေးလုပ်ငန်းတွေကို ဒဏ်ခတ်ပိတ်ဆို့ခြင်းနဲ့ ဆုံးဖြတ်ချက် ကို မြန်မြန်ဆန်ဆန် အကောင်အထည်ဖော်ဆောင်ရွက်ဖို့ အမေရိကန်ကို ကျမတို့က တိုက်တွန်းထားပါတယ်“ လို့ ပြောဆိုခဲ့ပါတယ်။", "ဒါ့အပြင် အကြမ်းဖက်စစ်အုပ်စုက ဂျက်လေယာဥ်ဆီ ရရှိနေမှုမှာ အရေးပါတဲ့ သင်္ဘောလိုင်းတွေနဲ့ အာမခံလုပ်ငန်းတွေ အပါအဝင် စစ်အုပ်စုကို လေယာဉ်ဆီ ရရှိအောင် ထောက်ပံ့ပေးနေတဲ့ ကုမ္ပဏီတွေကို ဆက်လက်ပိတ်ဆို့ အရေးယူမှုများ ပြုလုပ်ဖို့ အမေရိကန်ပြည်ထောင်စုရဲ့ ဆုံးဖြတ်ချက်အတိုင်း ဆက်လက် အကောင်အထည်ဖော်ဖို့ တွေကို တိုက်တွန်းတောင်းဆိုကြောင်း Justice for Myanmar ထုတ်ပြန်ပြောဆိုထားပါတယ်။"]
https://yktnews.com/2024/07/172485/	စစ်ကောင်စီထံ လေယာဉ်ဆီရောင်းချနေသော လူပုဂ္ဂိုလ်နှင့် အဖွဲ့အစည်းများအား လက်တွေ့အရေးယူရန် အမေရိကန်ပြည်ထောင်စုအား တောင်းဆို	["စစ်ကောင်စီထံ လေယာဉ်ဆီရောင်းချနေသော လူပုဂ္ဂိုလ်နှင့် အဖွဲ့အစည်းများအား လက်တွေ့အရေးယူရန် အမေရိကန်ပြည်ထောင်စုအား တောင်းဆို", "ရန်ကုန်၊ ဇူလိုင် ၁၀", "မြန်မာအကြမ်းဖက်စစ်ကောင်စီထံ လေယာဉ်ဆီ ရောင်းချနေမှုများတွင် ပါဝင်ပတ်သက်နေသော လူပုဂ္ဂိုလ်၊ အဖွဲ့အစည်းများအား ဒဏ်ခတ်ပိတ်ဆို့မှုများချမှတ်ရန် Justice For Myanmar နဲ့ The Sentry အဖွဲ့တို့က တိုက်တွန်း တောင်းဆိုလိုက်သည်။", "မြန်မာနိုင်ငံသို့ လေယာဉ်ဆီ ရောင်းချနေမှုများတွင် အဓိက ပါဝင်နေသည့် တရုတ်အလံတင်သင်္ဘော HUITONG78၊ ၊ ဗီယက်နမ် သိုလှောင်ဆိပ်ကမ်း Hai Linh Co. Ltd. အပါအဝင် အခြားလူပုဂ္ဂိုလ်နှင့် အဖွဲ့အစည်းများအား ဒဏ်ခတ်ပိတ်ဆို့ရန် အမေရိကန်ပြည်ထောင်စုအား ထုတ်ပြန်ချက်ထုတ်ကာ တောင်းဆိုလိုက်ခြင်းလည်း ဖြစ်သည်။", "အမေရိကန်ပြည်ထောင်စုအနေနှင့် အရပ်ဘက်အဖွဲ့အစည်းများထံမှ ရရှိသည့် ယုံကြည်ထိုက်သော ထောက်လှမ်းရေးသတင်း အချက်အလက်များကို အခြေပြုအသုံးချရန် လိုအပ်ကြောင်းနှင့် ၄င်း၏ ပြဌာန်းထားပြီးဖြစ်သည့် ခိုင်မာအားကောင်းသော စည်းမျဉ်းကြီးကြပ်မှုဆိုင်ရာနည်းလမ်းများကို လက်တွေ့အသုံးချရန် လိုအပ်ကြောင်းလည်း အဆိုပါထုတ်ပြန်ချက်တွင် ထည့်သွင်းရေးသား တိုက်တွန်းထားသည်။", "စစ်အုပ်စုသည် မြန်မာပြည်သူများအပေါ် ရက်စက်ကြမ်းကြုတ်စွာ ဝေဟင်စစ်ဆင်ရေးများ ဆင်နွှဲနေပြီး ပြင်းထန်သော စစ်ရာဇဝတ်မှုများကို ဆက်လက် ကျူးလွန်နေကြောင်းလည်း ဖော်ပြထားသည်။", "ထို့ကြောင့် အမေရိကန်ပြည်ထောင်စုဘဏ္ဍာရေးဌာနအနေဖြင့် ၎င်းတို့၏ လေယာဉ်ဆီကဏ္ဍဆိုင်ရာ ဆုံးဖြတ်ချက်ကို လက်တွေ့ စတင် အသုံးပြုသင့်ပြီဖြစ်ကြောင်း ဖော်ပြထားသည်။", "အမေရိကန်ပြည်ထောင်စုအနေဖြင့် မြန်မာနိုင်ငံစီပွားရေး၏ လေယာဉ်ဆီကဏ္ဍတွင် လုပ်ကိုင်ရန် ဆုံးဖြတ်သည့် မည်သည့် ပြည်ပလူပုဂ္ဂိုလ် သို့မဟုတ် အဖွဲ့အစည်းမှန်သမျှအပေါ် ဒဏ်ခတ်ပိတ်ဆို့မှုများ ချမှတ်ရန် ခွင့်ပြုထားသည့် အရေးယူမှုအစီအမံတစ်ခုကို ၂၀၂၃ ခုနှစ်၊ ဩဂုတ်လအတွင်း ချမှတ်ခဲ့သော်လည်း ယနေ့အချိန်အထိ မည်သည့်လေယာဉ်ဆီဆိုင်ရာ ဒဏ်ခတ်ပိတ်ဆို့မှုတစ်ခုကိုမှ ချမှတ်ထားခြင်း မရှိသေးမှုအပေါ် JFM နှင့် Sentryတို့က ဝေဖန်ထောက်ပြသည်။", "ထို့အပြင် အမေရိကန်ပြည်ထောင်စုက လေယာဥ်ဆီကဏ္ဍအရေးယူမှု အစီအမံ ချမှတ်ပြီးနောက်ပိုင်းဖြစ်သည့်၊ ၂၀၂၄ ခုနှစ် ဇန်နဝါရီလမှ စတင်ကာ မြန်မာနိုင်ငံသို့ လေယာဉ်ဆီ တင်ပို့ရောင်းချမှု ပမာဏ တိုးမြင့်လာကြောင်း Amnesty International အဖွဲ့ကြီးက မကြာသေးမှီက သတိပေးထုတ်ပြန်ခဲ့သည်။", "အထူးသဖြင့် တရုတ်အလံတင်သင်္ဘော HUITONG78၊ ရေနံသိုလှောင်ရေး ဆိပ်ကမ်းလုပ်ကိုင်သည့် ဗီယက်နမ်ကုမ္ပဏီ Hai Linh Co. Ltd. နှင့် စစ်အုပ်စုထံ လေယာဉ်ဆီရောင်းချမှုတွင် ပါဝင်ပတ်သက်နေသည့် အခြားသောအဖွဲ့အစည်းနဲ့ လူပုဂ္ဂိုလ်အားလုံးအပေါ် ဒဏ်ခတ်ပိတ်ဆို့မှုများ ချမှတ်ရန် JFM နှင့် Sentry အဖွဲ့တို့က တိုက်တွန်းတောင်းဆိုထားသည်။", "The Sentry ၏ တရားမဝင် ငွေကြေးဆိုင်ရာမူဝါဒ ဒါရိုက်တာ Oliver Windridge က", "“Amnesty International အဖွဲ့က ဘယ်သူတွေ ပါဝင်ပတ်သက်နေတယ်၊ ၎င်းတို့က မြန်မာနိုင်ငံကို မရဏကုန်စည်တွေ ဘယ်လိုဆက်လက်ပေးပို့နေတယ်ဆိုတဲ့ ယုံကြည်ထိုက်တဲ့ ထောက်လှမ်းရေးသတင်းအချက်အလက်တွေ နှစ်ကြိမ်တိုင် ပေးအပ်ခဲ့ပါတယ်။ ဘဏ္ဍာရေးဌာနအနေနဲ့ ဟန်ရေးပြသက်သက်မဟုတ် တကယ်အဟုတ်လုပ်တယ်ဆိုတာကို ပြသဖို့ မြန်မာစစ်အုပ်စုလေတပ်ကို အားပေးကူညီနေသူတွေကို မဖြစ်မနေ အရေးယူ ဒဏ်ခတ်ပိတ်ဆို့ရပါမယ် “ ဟုပြောဆိုခဲ့သည်။", "Justice For Myanmar ၏ ပြောရေးဆိုခွင့်ရှိသူ မရတနာမောင်ကလည်း", "“စစ်အုပ်စုက ခုခံတော်လှန်ရေးအင်အားစုတွေဆီမှာ နယ်မြေတွေ ဆက်တိုက် ဆုံးရှုံးလာတာနဲ့အမျှ မဆင်မခြင် လေကြောင်းတိုက်ခိုက်မှုတွေအပေါ် အကြီးအကျယ် ပိုမိုမှီခိုလာရပြီး၊ ဒီလိုဗရမ်းဗတာ တိုက်ခိုက်မှုတွေကြောင့် အမျိုးသမီးနဲ့ ကလေးငယ်တွေ သေဆုံးခြင်း၊ စာသင်ကျောင်း၊ ကျန်းမာရေးဆိုင်ရာအဆောက်အအုံနဲ့ လူနေကျေးရွာတွေကို ဖျက်ဆီးခံရခြင်း၊ လူအများအပြား နေရပ်စွန့်ခွာ ထွက်ပြေးတိမ်းရှောင်ရခြင်းတွေကို ဖြစ်စေခဲ့ပါတယ်။ စစ်အုပ်စုရဲ့ လေယာဉ်ဆီ ထောက်ပံ့ရေးကွင်းဆက်ကို ဖြတ်တောက်ဖို့အတွက် နိုင်ငံတကာအရေးယူ ဆောင်ရွက်မှုတွေ ကင်းမဲ့နေခြင်းကြောင့်လည်း ဒီလိုရာဇဝတ်မှုတွေ ဆက်လက်ရှိနေတာပါ “ လို့ ဆက်လက်ပြောဆိုခဲ့သည်။"]
https://yktnews.com/2024/07/170978/	မတ္တရာ မြို့နယ်အတွင်းရှိ လေကြောင်းရန်ကာကွယ်ရေးတပ်၊ ဆည်တော်၊ ပန်းသလဲတောင်၊ ရေစိုတောင် အပါအဝင် တပ်စခန်း ၈ ခုကို သိမ်းပိုက်ရရှိ၊ စစ်တပ်ဘက်မှ လက်နက်ချ အညံ့ခံသူ ၆၇ ဦးနှင့် မိသားစုဝင် ၁၁၇ ဦးကို ထိန်းသိမ်းထား	["စစ်ကောင်စီထံမှ လက်နက် ၁၂၅ လက်နှင့် ခဲယမ်းများကိုလည်း သိမ်းပိုက်ရရှိထား", "ရန်ကုန်၊ ဇူလိုင် ၂", "မန္တလေးတိုင်း၊ မတ္တရာ မြို့နယ်အတွင်းရှိ လေကြောင်းရန်ကာကွယ်ရေးတပ်၊ ဆည်တော်၊ ပန်းသလဲတောင်၊ ရေစိုတောင် အပါအဝင် တပ်စခန်း ၈ ခုကို သိမ်း ပိုက်ရရှိပြီး စစ်တပ်ဘက်မှ လက်နက်ချ အညံ့ခံသူ ၆၇ ဦးနှင့် မိသားစုဝင် ၁၁၇ ဦးကို ထိန်းသိမ်းထားကြောင်း ပြည်သူ့ကာကွယ်ရေးတပ်မတော်( မန္တလေး)က သတင်းထုတ်ပြန်သည်။", "ပြည်သူ့ကာကွယ်ရေးတပ်မတော် (မန္တလေး)အနေဖြင့် မတ္တရာမြိုနယ်အတွင်းရှိ (၁၀၁၄)လေကြောင်းရန်ကာကွယ်ရေး အင်ကြင်းမြိုင်တပ်စခန်း ၊ ဆည်တော်တပ်စခန်း ၊ ပန်းသလဲတောင် တပ်စခန်း ၊ ရေစိုတောင် တပ်စခန်း ၊ နေကျော်တောင် တပ်စခန်း ၊ ရွှေပုထိုး တပ်စခန်း ၊ ကျောက်ခလုတ် တပ်စခန်း နှင့် Alpha ဘိလပ်မြေစက်ရုံ၏ စိုးမိုးကုန်းဖြစ်သော မြေနီတောင် တပ်စခန်းများကို အပြီးသတ်သိမ်းပိုက်ရရှိပြီး ဖြစ်ကြောင်း သိရှိရသည်။", "မတ္တရာစစ်ဆင်ရေးနယ်မြေအတွင်း စစ်တပ်ဘက်မှ ဖမ်းဆီးရမိစစ်သုံ့ပန်းနှင့် လက်နက်ချအညံ့ခံသူ ၆၄ ဦး အရှင်ဖမ်းဆီးရမိခဲ့ပြီး စစ်သုံ့ပန်းဥပဒေနှင့်အညီ ထိန်းသိမ်းထားကြောင်း၊ ထို့ပြင် တပ်မိသာစုဝင်များဖြစ်သည့် အမျိုးသမီး ၊ သက်ကြီးရွယ်အိုများနှင့် ကလေးသူငယ်များ စုစုပေါင်း (၁၁၇)ဦးခန့်ကိုလည်း ကောင်းမွန်စွာ ထိန်းသိမ်းထားကြောင်း သိရှိရသည်။", "ထို့ပြင် စစ်တပ်၏ လက်နက်မျိုးစုံ ၁၂၅ လက်နှင့် ဆက်စပ်ခဲယမ်းအများအပြား သိမ်းဆည်းရမိခဲ့ကြောင်း၊ မတ္တရာမြို့နယ်အတွင်းရှိ စစ်ဆင်ရေးများတွင် ပြည်သူ့ကာကွယ်ရေးတပ်မတော် (မန္တလေး)နှင့်အတူ ဒေသခံအဖွဲအစည်းဖြစ်သည့် မတ္တရာမျိုးမှန်တပ်ဖွဲသည်လည်း ပူးပေါင်းပါဝင် တိုက်ခိုက်လျက်ရှိကြောင်း ထုတ် ပြန်ထားသည်။", "ပြည်သူ့ကာကွယ်ရေးတပ်မတော် (မန္တလေး) အနေဖြင့် သတ်မှတ်ထားသည့် စစ်ရေးပစ်မှတ်များကို ဆက်လက်ထိုးစစ်ဆင် တိုက်ခိုက်လျက်ရှိပြီး “၁၀၂၇ စစ်ဆင်ရေး အပိုင်း(၂)”နှင့်အတူ ဟန်ချက်ညီညီ တိုက်ပွဲဝင်လျက်ရှိပြီး နောင်ချို ၊ မိုးကုတ် ၊ ကျောက်မဲနှင့် မတ္တရာ စစ်မျက်နှာများတွင် စစ်ဆင်ရေးများ ဖော်ဆောင်လျက်ရှိကြောင်း သတင်းထုတ်ပြန်ထားသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/08/178338/	စစ်ကောင်စီနှင့် စစ်တပ်လော်ဘီ အစွန်းရောက်များ၏ တရုတ်ဆန့်ကျင်ရေး လှုပ် ရှားမှုက မြန်မာပြည်ဖွားတရုတ်လူမျိုးများ၏ အသက်၊ အိုးအိမ်များကို အန္တရာယ်ပြုရန် ခြိမ်းခြောက်လာ	["စစ်ကောင်စီနှင့် စစ်တပ်လော်ဘီ အစွန်းရောက်များ၏ တရုတ်ဆန့်ကျင်ရေး လှုပ် ရှားမှုက မြန်မာပြည်ဖွားတရုတ်လူမျိုးများ၏ အသက်၊ အိုးအိမ်များကို အန္တရာယ်ပြုရန် ခြိမ်းခြောက်လာ", "ရန်ကုန်၊ ဩဂုတ် ၁၀", "အကြမ်းဖက် စစ်ကောင်စီနှင့် လက်အောက်ခံ အစွန်းရောက်များ၏ တရုတ်ဆန့်ကျင်ရေး လှုပ်ရှားမှုက မြန်မာပြည်ဖွားတရုတ်လူမျိုးများ၏ အသက်၊ အိုးအိမ်များကို အန္တရာယ်ပြုရန် ခြိမ်းခြောက်လာကြောင်း ပြည်တွင်းရေး လေ့လာစောင့်ကြည်နေသော အဖွဲ့များက အနီရောင် အဆင့်သတိပေးချက်အဖြစ် ထုတ်ပြန်ပြောဆိုထားသည်။", "ဇူလိုင်လကုန်ပိုင်းတွင် ၁၀၂၇ ဒုတိယလှိုင်းအဖြစ် ရှမ်းပြည်မြောက်ပိုင်းမှ မန္တလေးတိုင်းအတွင်းအထိ ရောက်လာခဲ့ပြီး ရှမ်း-မန်းစစ်ဆင်ရေး ကိုပါ ပူးတွဲဆောင်ရွက်လာကြောင်း၊ ဒုတိယလှိုင်း စစ်ဆင်ရေးတွင် မြောက်ပိုင်းမဟာမိတ် ညီနောင် ၃ ဖွဲ့နှင့် ပြည်သူ့ကာကွယ်ရေးတပ်မတော်(မန္တလေး)၊ BPLA တပ်များ၊ အခြားတော်လှန်ရေးတပ်များက ပူးပေါင်းပါဝင်လာကြောင်း၊ လက်ရှိတွင် မိုးကုတ်၊ နောင်ချို၊ စဉ့်ကူး၊ မိုးမိတ်မြို့များကို သိမ်းပိုက်ရရှိခဲ့ကြောင်း၊ ထို့ပြင် ယခုနောက်ဆုံး လားရှိုးရှိ အရှေ့မြောက်တိုင်း စစ်ဌာနချုပ်ကိုပါ သိမ်းပိုက်လာနိုင်ကြောင်း၊ အဆိုပါ သိမ်းပိုက်မှုများကြောင့် စစ်ကောင်စီတပ်နှင့် ထောက်ခံသူများ အထိနာကာ တရုတ်နိုင်ငံ၏ ပံ့ပိုးမှုကြောင့် ယခုကဲ့သို့ မြန်မြန်ဆန်ဆန် သိမ်းယူနိုင်ပြီး ကျူးကျော်စစ်အဖြစ် ပြောဆိုလာကြကြောင်း သိရှိရသည်။", "လက်ရှိတွင် MNDAA ကိုးကန့်တပ်ဖွဲ့သည် တရုတ်များဖြင့် ဖွဲ့စည်းထားသော တပ်ဖြစ်ပြီး မြန်မာနိုင်ငံကို ကျူးကျော်စစ် အဖြစ် တရုတ်က ဆင်နွှဲနေခြင်းဖြစ်သည်ဟု စစ်တပ်ထောက်ခံသူများက တစ်တော့နှင့် တယ်လီဂရမ်ချန်နယ်များမှတစ်ဆင့် ဆက်တိုက်ဖော်ပြလာသည့်အပြင် တရုတ်နိုင်ငံနှင့်လူမျိုးကို မုန်းတီးသင့်ကြောင်း လှုံ့ဆော်မှုများ လုပ်ဆောင်လာသည်ဟု သိရှိရသည်။", "လက်ရှိတွင် တရုတ်ဆန့်ကျင်ရေးအတွက် နာမည်ဆိုးဖြင့် ကျော်ကြားသော စစ်တပ်လော်ဘီ တစ်တော့နှင့် တယ်လီဂရမ် ချန်နယ်များဖြစ်သော ကျော်စွာ၊ဘညွန့်၊ သဇင်ဦး၊ ကိုသက်၊ ဟန်ငြိမ်းဦး၊ အောင်စစ်သည်၊ စစ်သတင်း၊ စစ်မင်း အစရှိသော ချန်နယ်များက လှုံ့ဆော်မှုများအပြင် မြေပြင်တွင်ပါ မြန်မာနွယ်ဖွား တရုတ်များကို ခြိမ်းခြောက်မှုများကိုပါ တစ်ပါးတည်း ပူးတွဲ လှုံ့ဆော် လာကြကြောင်း သိရှိရသည်။", "ရမခတိုင်းစစ်ဌာနချုပ်နှင့် မြို့များ ၊ တပ်စခန်းများ ဆုံးရှုံးရသည့်အခြေအနေသည် တရုတ်၏ မြှောက်ပေးမှုနှင့် ပယောဂကြောင့် အဓိက ဖြစ်ပြီး UWSA ကဲ့သို့သော တရုတ်ဩဇာခံ တပ်ဖွဲ့များလည်း ပါဝင်နေကြောင်း စစ်တပ်လော်ဘီ NP News မှ ကျော်မျိုးမင်းနှင့် စစ်တပ်လော်ဘီ People Media မှ ကျော်စိုးဦး၊ Myanmar National Post မှ နောင်တော်လေး၊ စစ်တပ်လော်ဘီ ဇော်ဘုန်းဟိန်းတို့ကလည်း တစ်လျှောက်လုံး လှုံ့ဆော်လျက်ရှိသည်။", "ယခုအခါ နေပြည်တော်၊ ရန်ကုန်တွင် တပ်ထောက်ခံသူများက ဩဂုတ်လ ၆ ရက်နေ့ MNDAA ဆန့်ကျင်ပွဲဟု အမည်တပ်ကာ တရုတ်နိုင်ငံနှင့် တရုတ်အစိုးရကိုပါ ဆန့်ကျင်ရန် ပြောဆိုလာသည့်အပြင် တစ်တော့များတွင် မြန်မာပြည်နွယ်ဖွား တရုတ်များ၏ အသက်နှင့် အိုးအိမ်များကိုပါ တိုက်ခိုက် ရန်လှုံ့ဆော်လာကြောင်း စိစစ်တွေ့ရှိရသည်ဟု လေ့လာစောင့်ကြည်သူများက ဆိုသည်။", "ဩဂုတ်လ ၈ ရက်နေ့ မန္တလေးတွင် မြန်မာပြည်နွယ်ဖွား တရုတ်များ၏ အသက်နှင့်အိုးအိမ်ကို ခြိမ်းခြောက်သော စာများကို မန္တလေးတွင် ဖြန့်ဝေမှုများလုပ်ဆောင်လာသည့်အပြင် ကိုယ်ထိလက်ရောက်ကျူးလွန်ရန် လှုံ့ဆော်လာကြောင်း၊ အဆိုပါ လှုံ့ဆော်မှုများကို စစ်တပ်လော်ဘီကျော်စွာ တယ်လီဂရမ်တွင် ဓာတ်ပုံများနှင့်တကွ စာကပ်လှုပ်ရှားမှုများကို ဖော်ပြလာကြောင်း သိရှိရသည်။", "မန္တလေးတွင် ဓာတ်တိုင်များတွင် ကပ်နေသော လှုံ့ဆော်စာများတွင် မြောက်ပိုင်းမဟာမိတ် ၃ ဖွဲ့က ရှော့တိုက်ဒုံးများ ပစ်ခတ်တိုက်ခိုက်လာလျှင် မန္တလေးမြို့ပေါ်ရှိ တရုတ်လူမျိုးများကို ရှင်းလင်းမီးလောင်တိုက်သွင်းမည့်အဖွဲ့များကို အပြည့်အ၀ ထောက် ခံကြိုကြောင်း၊ မန္တလေးတွင် နေအိမ်တစ်လုံးပျက်စီးလျှင် တရုတ်အိမ် ၁ အိမ်ကို မီးရှို့မည်ဖြစ်ကြောင်း မန္တလေးသားတစ်ဦးသေလျှင် တရုတ် ၁ ဦးကို သတ်ဖြတ်မည်ဖြစ်ကြောင်း၊ တရုတ်နေအိမ်အများအပြားကို စာရင်းပြုစုထားကြောင်း မန်းလေးဇိုးလူငယ်အဖွဲ့ဟူသော အဖွဲ့၏ ခြိမ်းခြောက်စာတွင် ရေးသားထားသည်။", "အကြမ်းဖက်စစ်ကောင်စီက လက်ရှိတွင် စစ်ရေးရှုံးနိမ့်မှုကို ဖာထေးရန်အတွက် လူမျိုးရေးဆိုင်ရာ အဓိကရုဏ်းအထိ ဦးတည်နေသော လှုံ့ဆော်မှုများကို ဆက်တိုက်ဆောင်ရွက်လာသဖြင့် ပြည်သူများအနေဖြင့် သတိထားကြရန် လိုအပ်ကြောင်း ပြည်တွင်းရေးလေ့လာစောင့်ကြည့်သော အဖွဲ့များက သတိပေးထားသည်။"]
https://yktnews.com/2025/05/213306/	စစ်ကောင်စီနှင့် ဆွေးနွေးပွဲ ပျက်ပြယ်ကြောင်း TNLA က သတင်းထုတ်ပြန်ပြီးနောက် မိုးကုတ် အရှေ့ပိုင်းနှင့် အနောက်ပိုင်းကို စစ်တပ်က တိုက်လေယာဉ်များဖြင့် ညအချိန် ဗုံးကျဲချ	["စစ်ကောင်စီနှင့် ဆွေးနွေးပွဲ ပျက်ပြယ်ကြောင်း TNLA က သတင်းထုတ်ပြန်ပြီးနောက် မိုးကုတ် အရှေ့ပိုင်းနှင့် အနောက်ပိုင်းကို စစ်တပ်က တိုက်လေယာဉ်များဖြင့် ညအချိန် ဗုံးကျဲချ", "ရန်ကုန်၊ မေ ၃", "တရုတ်နိုင်ငံ၊ ကူမင်းမြို့တွင် စစ်ကောင်စီနှင့် ဆွေးနွေးပွဲ ပျက်ပြယ်ကြောင်း TNLA က သတင်းထုတ်ပြန်ပြီးနောက် TNLA က သိမ်းပိုက်ထားသော မိုးကုတ်အရှေ့ပိုင်းနှင့် အနောက်ပိုင်း တိုက်လေယာဉ်ဖြင့် ညအချိန် ဗုံးများ ကျဲချကြောင်း မိုးကုတ်မြို့မှ PDF သတင်းရင်းမြစ်က ပြောဆိုသည်။", "ယမန်နေ့ မေလ ၂ ရက်နေ့ ည ၁၁ နာရီ ၄၇ မိနစ်အချိန် TNLA က သိမ်းပိုက်ထားသော မိုးကုတ်မြို့နယ်၊ အနောက်ပိုင်းနှင့် အရှေ့ပိုင်းတို့ကို လေကြောင်းတိုက် ခိုက်မှု ၂ ကြိမ် လုပ်ဆောင်ခဲ့ကြောင်း၊ လူထိခိုက်မှုမရှိဘဲ နေအိမ်နှင့် အဆောက်အအုံတချို့ ထိခိုက်မှုရှိကြောင်း သိရှိရသည်။", "“မိုးကုတ် အနောက်ပိုင်း၊ အုတ်အင်း ဓမ္မာရုံမှာရှိတဲ့ ဘုရားခန်း တည့်တည့် ဗုံးကျတယ်။ လူအထိအခိုက်မရှိပါဘူး။ ဘေးပတ်ဝန်းကျင် အဆောက်အအုံတွေတော့ ထိခိုက်တယ်။ နောက်ပြီး မိုးကုတ် အရှေ့ပိုင်း ဗမွန်ရွာကို ဗုံး ၁ လုံးကျတယ်။ နှစ်နေရာစလုံး လူထိခိုက်မှုမရှိဘူး” ဟု မိုးကုတ်မြို့မှ PDF သတင်းရင်းမြစ်က ရှင်းပြသည်။", "မိုးကုတ်မြို့မှ ပြည်သူတစ်ဦးကလည်း “မိုးကုတ်အရှေ့ပိုင်းကောအနောက်ပိုင်းကော Jet Fighter နဲ့နှစ်ကြိမ်ကျဲသွားတယ်။ တော်တော်ပြင်းမှာအိမ်တွေကိုခါသွားတယ်။ ဂျက်တိုက်လေယာဉ် စဖြတ်သွားကတည်းကနိမ့်နိမ့်လေးပျံသွားတာ။ ပစ်မှတ်တွေ့သွားတော့နိမ့်ဆင်းပြီးကျဲသွားတာ။ အိမ်ကိုခါနေတာပဲ” ဟု ပြောဆိုသည်။", "တရုတ်နိုင်ငံ၏ကြားဝင်မှုဖြင့် ဧပြီလ ၂၈ ရက်နေ့နှင့် ဧပြီလ ၂၉ ရက်နေ့တို့တွင် စစ်ကောင်စီကိုယ်စားလှယ်နှင့် TNLA မှ ဒုတိယဗိုလ်ချုပ်ကြီး တားဂျုတ်ဂျားဦးဆောင်သည့် ကိုယ်စားလှယ်အဖွဲ့တို့ တွေ့ဆုံခဲ့ကြောင်း ၊ TNLA တပ်များအ နေ ဖြင့် နောင်ချို၊ ကျောက်မဲ၊ သီပေါ၊ မိုးကုတ်၊ မိုးမိတ် စသောဒေသများမှ ပလောင် ကိုယ်ပိုင်အုပ်ချုပ်ခွင့်ရဒေသ ဖြစ်သည့် နမ့်ဆန်နှင့် မန်တုံမြို့နယ်အတွင်း အထိသို့ ပြန်လည်ဆုတ်ခွာရန် စစ်ကောင်စီက တောင်းဆိုလာကြောင်း၊ အဆိုပါ တောင်းဆိုချက်ကို TNLA ကိုယ်စားလှယ်များက သဘောမတူနိုင်သဖြင့် ဆွေးနွေးပွဲ ပျက်ပြယ်ခဲ့ကြောင်း TNLA က သတင်းထုတ်ပြန်သည်။"]
https://yktnews.com/2023/12/137531/	စစ်ကောင်စီနှင့် တွေ့ဆုံ ဆွေးနွေးပွဲပျက်ပြယ်ပြီးနောက် “စစ်ရာဇဝတ်မှုအကျူးလွန်ဆုံး စစ်တပ်” ဟု ညီနောင်မဟာမိတ် ၃ ဖွဲ့က စစ်ကောင်စီကို သတ်မှတ် အမည်ပေး	["စစ်ကောင်စီနှင့် တွေ့ဆုံ ဆွေးနွေးပွဲပျက်ပြယ်ပြီးနောက် “စစ်ရာဇဝတ်မှုအကျူးလွန်ဆုံး စစ်တပ်” ဟု ညီနောင်မဟာမိတ် ၃ ဖွဲ့က စစ်ကောင်စီကို သတ်မှတ် အမည်ပေး", "ရန်ကုန်၊ ဒီဇင်ဘာ ၂၇", "စစ်ကောင်စီနှင့် တွေ့ဆုံ ဆွေးနွေးပွဲပျက်ပြယ်ပြီးနောက် “စစ်ရာဇဝတ်မှုအကျူးလွန်ဆုံး စစ်တပ်” ဟု ညီနောင်မဟာမိတ် ၃ ဖွဲ့က မြန်မာစစ်တပ်ကို သတ်မှတ် အမည်ပေး ခေါ်ဝေါ် သုံးစွဲလိုက်ကြကြောင်း သိရှိရသည်။", "ဒီဇင်ဘာလ ၂၆ ရက်နေ့ ညပိုင်း ထုတ်ပြန်သော မြောက်ပိုင်းညီနောင်မဟာမိတ် ၃ ဖွဲ့၏ ထုတ်ပြန်ချက်တွင် အကြမ်းဖက် စစ်ကောင်စီကို “၂၀၂၃ ခုနှစ်အတွင်း စစ်ရာဇဝတ်မှုအကျူးလွန်ဆုံး အစိုးရစစ်တပ်”အဖြစ် ညီနောင်မဟာမိတ် ၃ ဖွဲ့က သတ်မှတ် အမည်ပေးလိုက်ခြင်းဖြစ်ကြောင်း သိရှိရသည်။", "“ဖက်ဆစ်စစ်အာဏာရှင်တို၏ အကျင့်ဝသီအတိုင်း မြိုရွာများအတွင်းသို လေကြောင်းမှ နေ့တိုင်းဗုံးကြဲတိုက်ခိုက် မှုများကိုသာမက ကမ္ဘာ့အမွေအနှစ်စာရင်းဝင်ရေးအဆိုပြုထားသော မြောက်ဦးယဉ်ကျေးမှုဒေသ၊ မြောက်ဦးရှေးဟောင်းသုတေသနပြတိုက်ကို လက်နက်ကြီးများဖြင့် တမင်တကာပစ်ခတ်တိုက်ခိုက်ခြင်းတိုကိုပြုလုပ်ပြီး စစ်ရာဇဝတ်မှုများကို ပုံစံမျိုးစုံဖြင့် နေ့တိုင်းကျူးလွန်လျက်ရှိသောကြောင့် စစ်ကောင်စီသည် “၂၀၂၃ ခုနှစ်အတွင်း စစ်ရာဇဝတ်မှုအကျူးလွန်ဆုံး အစိုးရစစ်တပ်”အဖြစ် သမိုင်းမှတ်တမ်းဝင်ခဲ့ပြီဖြစ်သည်” ဟု ညီနောင်မဟာမိတ် ၃ ဖွဲ့၏ ထုတ်ပြန်ချက်တွင် ဖော်ပြထားသည်။", "စစ်ကောင်စီအနေဖြင့် မြန်မာနိုင်ငံအတွင်း ညီနောင်မဟာမိတ် ၃ ဖွဲ့ ၏ ၁၀၂၇ စစ်ဆင်ရေးအတွင်း သတ်မှတ်ထားသော စစ်ဆင်ရေးပစ်မှတ်များကို တစ်ခုပြီးတစ်ခု ရယူသိမ်းပိုက်နိုင်ရေးအတွက် ကြိုးပမ်းနေသကဲ့သို အကြမ်းဖက်စစ်ကောင်စီ အနေဖြင့်လည်း တစ် နိုင်ငံလုံးအနှံ့မှ ၎င်းတို့၏ စစ်စခန်းတစ်ခုပြီးတစ်ခု မကျဆုံးစေရေးအတွက် လေကြောင်း၊ လက်နက်ကြီးပစ်ကူ၊ လူသားဒိုင်းကာများကို သုံးကာ အသည်းအသန် ကာကွယ်နေရသည်ဟု ညီနောင်မဟာမိတ် ၃ ဖွဲ့က ဆိုသည်။", "ထိုသို့ စစ်ကောင်စီကို စစ်ရာဇဝတ်မှုအကျူးလွန်ဆုံး စစ်တပ်ဟု ခေါ်ဝေါ်သုံးစွဲမှုသည် တရုတ်နိုင်ငံက ကြားဝင်ဆောင်ရွက်ပေးမှုဖြင့် တရုတ်နိုင်ငံ၊ ကူမင်းမြို့တွင် စစ်ကောင် စီနှင့် ညီနောင် ၃ ဖွဲ့အကြား ဒီဇင်ဘာလ ၂၂ ရက်နေ့မှ ၂၄ ရက်နေ့အထိ ပြုလုပ်ခဲ့သည့် ဆွေးနွေးပွဲ ပျက်ပြယ်သွားပြီးနောက် ညီနောင် ၃ ဖွဲ့က သတ်မှတ်ခေါ်ဝေါ် သုံးစွဲခြင်းဖြစ်ကြောင်း သိရှိရသည်။"]
https://yktnews.com/2024/08/180288/	စစ်ကောင်စီနှင့် အာဆာတို့ ပူးပေါင်း၍ AA ကို တိုက်ခိုက်ခဲ့ပြီး ဘူးသီးတောင်တွင် အရပ်သားများကို စစ်တပ်က သတ်ဖြတ်ခဲ့ဟု ဖမ်းဆီးခံ စစ်သုံ့ပန်း ဗိုလ်မှူး လှိုင်ဝင်းထွန်း ဝန်ခံ	["စစ်ကောင်စီနှင့် အာဆာတို့ ပူးပေါင်း၍ AA ကို တိုက်ခိုက်ခဲ့ပြီး ဘူးသီးတောင်တွင် အရပ်သားများကို စစ်တပ်က သတ်ဖြတ်ခဲ့ဟု ဖမ်းဆီးခံ စစ်သုံ့ပန်း ဗိုလ်မှူး လှိုင်ဝင်းထွန်း ဝန်ခံ", "ရန်ကုန်\| ဩဂုတ် ၂၄", "အာရက္ခတပ်တော် AA ကို စစ်ကောင်စီတပ်က ARSA (အာဆာ)နှင့် လက်တွဲပြီး ပူးပေါင်းတိုက်ခိုက်နေခဲ့ကြောင်း ဖမ်းဆီးခံထားရသည့် ဘူးသီးတောင်အခြေစိုက် စစ်ကောင်စီခြေမြန်တပ်ရင်း ခမရ ၃၅၃ရဲ့ တပ်ခွဲမှူးက ထုတ်ဖော် ပြောဆိုလိုက်သည်။", "မကြာသေးခင်က AAထံ လက်နက်ချအဖမ်းခံခဲ့ရသည့် ခမရ ၃၅၃၏ တပ်ခွဲမှူး ဗိုလ်မှူးလှိုင်ဝင်းထွန်းက ဘူးသီးတောင်မြို့မှာ The Diplomat သတင်းဌာနနှင့် တွေ့ဆုံမေးမြန်းရာမှာ ယင်းကဲ့သို့ ထုတ်ဖော် ပြောဆိုလိုက်ခြင်း ဖြစ်သည်။", "ဗိုလ်မှူးလှိုင်ဝင်းထွန်းက ပြောဆိုချက်တွင် ဘူးသီးတောင်မြို့နယ်မှာ မွတ်ဆလင် ၇၅၀ဦးကို စစ်သင်တန်းပေးခဲ့ပြီး ARSAအဖွဲ့နှင့်လည်း စစ်ရေးအရ ပူးပေါင်းဖို့ စစ်ကောင်စီတပ်က ဆောင်ရွက်ခဲ့ကြောင်း ၎င်းက ဆိုသည်။", "“ကျနော်တို့ အဲ့ဒီ —————–ကို သင်တန်းပေးတယ်။ သင်တန်းပေးပြီးတော့မှ ကျနော်သိရသလောက် ARSAအဖွဲ့ကိုပါ ပူးပေါင်းပြီးတော့ သင်တန်းပေးတာတွေ၊ စစ်ရေးအရ လှုပ်ရှားဆောင်ရွက်နေတာတွေလည်း ကျနော် အနေနဲ့ သိရတယ်။ ၇၅၀ကို ဘူးသီးတောင်ပတ်ခြာလည်မှာရှိတဲ့ ခြေကုပ်ယူထားတဲ့ နေရာတွေမှာ အင်အားတွေ လိုက်ဖြည့်ပြီးတော့မှ စစ်ရေးအရ တိုက်ပွဲဝင်မယ်ဆိုပြီးတော့မှ ပြန်ခွဲပြီး စေလွှတ်ထားတာတွေရှိပါတယ်” ဟုပြောသည်။", "ထို့အပြင် ဘူးသီးတောင်မြို့ပေါ်တွင် ရခိုင်လူမျိုးများ၏ နေအိမ်များကို မီးရှို့ရန်အတွက် စစ်ကောင်စီက စစ်သင်တန်းပေးထားသော မွတ်ဆလင်များနှင့် ARSAကို စစ်ဘက်ရေးရာလုံခြုံးရေး တပ်ဖွဲ့ဖက်က ဆောင်ရွက်ခိုင်းခဲ့ကြောင်း ဆိုသည်။", "ဘူးသီးတောင်မြို့တွင် အရပ်သားတွေ အကြမ်းဖက်ဖမ်းဆီး သတ်ဖြတ်ခံရမှုတွင် စစ်တပ်အရာရှိ အကြီးအကဲများလည်း ကျူးလွန်ရာတွင် ပါဝင်ကြောင်း ၎င်းက ဆက်လက်ပြောသည်။", "“ဘူးသီးတောင်မြို့ ပတ်ဝန်းကျင်မှာ ရှိတဲ့ ကျေးရွာတွေက ရခိုင်လူမျိုးတွေ၊ မွတ်စလင်၊ ဟိန္ဒူလူမျိုးတွေကို စရဖအဖွဲ့တွေက အာရက္ခတပ်တော်နဲ့ ပက်သက်ဆက်နွယ်တယ်ဆိုပြီးတော့မှ ဖမ်းဆီးခေါ်ဆောင်ပြီး မေးမြန်းပြီး နှိပ်စက်ရိုက်နှက်တာတွေရှိတယ်။ အဲ့ဒီအခြေအနေပေါ်မှာ သေဆုံးသွားရတာတွေ၊ အသတ်ခံရတာတွေရှိတယ်လို့လည်း ကျနော်အနေနဲ့ သိရှိရပါတယ်။ အဲ့ကိစ္စတွေကိုတော့ စရဖအဖွဲ့က ဗိုလ်ကြီး ခိုင်မင်းဇော်တို့ ဦးစီးပြီးတော့မှ ဆောင်ရွက်တာပါ။ ကျွန်တော်တို့ ကွပ်ကဲမှုက မတူပါဘူး”ဟုပြောသည်။", "ဘူးသီးတောင် မြို့သိမ်းတိုက်ပွဲတွင် လူနေအိမ် ၂၈၇၂ လုံးဖျက်ဆီးခံခဲ့ရပြီး၊ ဘုန်းတော်ကြီးကျောင်း ၁၂ ကျောင်း၊ ဗလီတစ်လုံး၊ ဟိန္ဒူဘုရားကျောင်း ၂ ကျောင်းနှင့် ခရစ်ယာန်ဘုရားကျောင်း ၂ ကျောင်း ပျက်စီး ခံခဲ့ရကြောင်း သိရသည်။", "အာရက္ခတပ်တော် AA သည် ဘူးသီးတောင်မြို့ကို ပြီးခဲ့သည့် ဇွန်လက စ၍ သိမ်းပိုက်ခဲ့ပြီး မောင်တောမြို့ကိုလည်း သိမ်းပိုက် ရရှိနိုင်ရေး ထိုးစစ်ဆင်းတိုက်ခိုက်နေသည်။ စစ်ကောင်စီသည် ၎င်းတို့ သင်တန်းပေးထားသည် လက်နက်ကိုင်များကိုလည်း AA ကို တိုက်ခိုက်ခိုင်းစေနေကြောင်း ဒေသခံများကလည်း အခိုင်အမာ ပြောဆိုထားသည်။"]
https://yktnews.com/2023/08/120202/	စစ်ကောင်စီနှင့်ဆန်းစပါး အသင်းတို့က ဆန်စျေးနှုန်းများကို သတ်မှတ် စျေး ထက် ပိုမရောင်းရန် ဖိအားပေး၊ ဆန်းစျေးနှုန်း လက်တွေ့ကျရန် မလွယ်ကူသေး	["စစ်ကောင်စီနှင့်ဆန်းစပါး အသင်းတို့က ဆန်စျေးနှုန်းများကို သတ်မှတ် စျေး ထက် ပိုမရောင်းရန် ဖိအားပေး၊ ဆန်းစျေးနှုန်း လက်တွေ့ကျရန် မလွယ်ကူသေး", "ရန်ကုန်၊ သြဂုတ် ၂၉", "ပြည်တွင်းဆန်စျေးနှုန်း မြင့်တက်လာမှုကို ထိန်းချုပ်ရန် မြန်မာနိုင်ငံ ဆန်စပါး အသင်းချုပ်နှင့်စစ်ကောင်စီက အစည်းအဝေး ခေါ်ယူပြီး ဆန်စျေးနှုန်းများကို သတ်မှတ် စျေးနှုန်း ထက် ပိုမရောင်းရန်နှင့် စျေးလျော့ရောင်းချရန် ဖိအား ပေးမှုများ လုပ်ဆောင်လာကြောင်း ဆန်စပါး လုပ်ငန်းရှင်များထံမှ သိရသည်။", "သြဂုတ်လ ၂၆ ရက်နေ့ ရက်စွဲဖြင့် စစ်ကောင်စီ၏ ညွှန်ကြားမှုအရ မြန်မာနိုင်ငံ ဆန်စပါး အသင်းချုပ်က ဆန်ဈေးနှုန်း ကို ထိန်းချုပ်ရန်အတွက် ဆန်စက် လုပ်ငန်းရှင်များ၊ ဆန်ကုန်သည်များ၊ ဆန်စပါးကုမ္ပဏီများကို တိုက်တွန်း နှိုးဆော်ချက် တစ်ရပ်ကို ထုတ်ပြန်ကာ ဖိအားပေး လုပ်ဆောင်လာ ခြင်းဖြစ်ကြောင်း သိရှိရသည်။", "ရွှေဘိုပေါ်ဆန်းဆန်များကို တစ်အိတ်လျှင် ၁၅၀,၀၀၀-၁၆၀,၀၀၀ ကျပ်ဖြင့် ရောင်းချခြင်း မပြုလုပ်ဘဲ သြဂုတ်လ ၂၈ ရက်နေ့မှစတင်ပြီး ရွှေပေါ်ဆန်း ဆန်တစ်အိတ်လျှင် ၁၂၅,၀၀၀ ကျပ်ထက် မပိုသောနှုန်းဖြင့် ဈေးလျှော့ချ ရောင်းရန်၊ ဧရာဝတီပေါ်ဆန်းဆန် အုပ်စုများကို တစ်အိတ်လျှင် ၁၁၀,၀၀၀-၁၂၀,၀၀၀ ကျပ် ဝန်းကျင် ရောင်းချနေမှုများကို တစ်အိတ်လျင် ကျပ် ၉၀,၀၀၀ မှ ၁၀၀,၀၀၀ ကျပ် အတွင်းသာ ဈေးလျှော့ချရောင်းရန်၊ ရက် ၉ဝ ဆန်များကို တစ်အိတ်လျှင် ၇၂၀၀၀ ကျပ်ထက်မပိုသောနှုန်းဖြင့် ဈေးလျှော့ ရောင်းချရန် မြန်မာနိုင်ငံ ဆန်စပါး အသင်းချုပ်က ဖိအားပေးလျက်ရှိကြောင်း သိရှိရသည်။", "အဆိုပါ စျေးနှုန်းများဖြင့် ပြည်တွင်းစားဆန် အဓိက ရောင်းချနေသည့် ဝါးတန်း ကုန်စည်ဒိုင်ကို ဆန်များ ပေးပို့ရောင်းချမှု များတွင် အထက်ပါ ဈေးနှုန်းများ ထက်မပိုစေရေးအတွက် အထူးအလေးထားပူးပေါင်းပေးပါရန်နှင့် ဝါးတန်း ဆန်စပါးကုန်စည်ဒိုင်ရှိ ဆန်လိုင်းများ၊ ဆန်အကျိုးဆောင်များထံသို့ ရွှေဘို ပေါ်ဆန်း၊ ဧရာဝတီပေါ်ဆန်းများ ပေးပို့ရောင်းချသည့် နယ်မှဆန်စက်များ၊ ကုန်သည်ကြီးများ အနေဖြင့် အထက်ပါဈေးနှုန်းများထက်မပိုစေဘဲ ပုံမှန်ပေးပို့ သည့် ပမာဏများကို ပေးပို့ရောင်းချရန် နှိုးဆော်ချက်တွင်ပါရှိသည်။", "ထို့ပြင် ဆန်စက်များ အနေဖြင့် ဝယ်ယူသိုလှောင်ထားသော စပါးများ၊ ကုန်အပ် လက်ခံထား သော စပါးများကို စနစ်တကျ စာရင်းပြုစုထားရန်၊ ဝယ်ဈေး၊ ရောင်းဈေး နှင့် ဝယ်သူ၊ ရောင်းသူမှတ်တမ်းများ၊ ကုန်ရ၊ ကုန်ထုတ်၊ ကုန်လက် ကျန် မှတ်တမ်းများ စနစ်တကျ ထားရှိရန်၊ ဧရာဝတီပေါ်ဆန်း၊ ရွှေဘိုပေါ်ဆန်း စသော ပြည်တွင်းစားဆန်နှင့် စပါးများကို သိုလှောင်ထားပါ က သိုလှောင်မှု မှတ်တမ်းများ ထားရှိရန်နှင့် ဈေးကွက်အတွင်းသို့ ပုံမှန်ရောင်းချမှုအတိုင်း ပုံမှန်ထုတ်ရောင်းပေးရန်၊ ပစ္စည်းရှိလျက် လျော့နည်းရောင်းချမှုများ လုံးဝမပြုလုပ်ရန်နှင့် ဆန်ဈေး၊ စပါးဈေး မြင့်တက်စေရန် ရည်ရွယ်ချက်ရှိရှိ ဆောင်ရွက်နေသူများကို ဝိုင်းဝန်းဖော် ထုတ်ပြီး အသင်းချုပ်သို့ ဖြစ်စေ၊ သက်ဆိုင်ရာ ဌာနဆိုင်ရာများသို့ဖြစ်စေ အချိန်မီ တင်ပြ အသိပေးထားရန် စသည့်အချက်များလည်း ဖော်ပြထားသည်။", "မြန်မာ ဆန်စပါး အသင်းချုပ်၏ ညီနောင်အသင်းများ ကုန်စည်ဒိုင်များ အနေဖြင့် မူမမှန်သော ဝယ်ယူမှုများ၊ နယ်စပ် ဒေသများသို့ ဌာနဆိုင်ရာ ခွင့်ပြုချက်မရှိဘဲ ကားလမ်း၊ ရေလမ်း၊ မီးရထားလမ်းတို့ဖြင့် ပေးပို့ရန် ဝယ်ယူမှုများသည် တရားမဝင် ကုန်သွယ်မှုဖြစ်နိုင်သဖြင့် ဥပဒေ စည်းမျဉ်းစည်းကမ်းများနှင့်အညီ အရောင်းအဝယ်များကို စနစ်တကျ ဆောင်ရွက်ရန်နှင့် စပါးဈေးနှုန်းများကို သိန်း ၄၀ ကျော်သိန်း ၃၀ စသည့် မူမမှန်သည့် ဈေးများဖြင့် ဝယ်ယူစုဆောင်းမှုများအပေါ် သတိထား၍ လုပ်ဆောင်ရန်နှင့် ယင်းလုပ်ဆောင်မှုများသည် အန္တရာယ်ကြီးမားပြီး မလုပ်သင့်သော အရောင်းအဝယ်ပုံစံဖြစ်သည်ကို သတိထားရန် မြန်မာနိုင်ငံ ဆန်စပါး အသင်းချုပ်က ထုတ်ပြန်ထားသည်။", "ထို့ပြင် စစ်ကောင်စီက ဆန်းစပါး ပြည်ပတင်ပို့မှုကိုလည်း ၄၅ ရက်တာ ပိတ်ပင် လိုက်ပြီး ဆန်စျေးနှုန်းကျဆင်းရေး လုပ်ဆောင်လာ ကြောင်း သိရှိရသည်။", "“အခုထက်ထိတော့ မြေပြင် လက်လီစျေးထဲအထိတော့ ဆန်စျေးက ကျမလာ သေးဘူး။ စျေးတွေက အမြင့်ပိုင်းပဲ။ ကုန်သည်တွေဘက်ကလည်း စျေးအမြင့် ပိုင်း ကိုင်ထားကြတော့ ဘယ်လောက်လျှော့ရောင်းပါ ပြောပြော အယောင်ပြ လောက်ပဲ လျှော့ရောင်းတယ်။ ဒီနေ့ ရွှေဘိုပေါ်ဆန်း တစ်အိတ်ကို ၁ သိန်းခွဲ ကျော် ပေးနေရပါတယ်။ စပါးစျေးကလည်း ကောင်းတယ်။ ဆန်စျေးကလည်း ကောင်းနေတုန်းပဲ။ ပွဲရုံစျေးက အမြင့်ပိုင်းမှာရှိတော့ ပြန်ရောင်းတဲ့ လက်လီပိုင်း မှာလည်း တစ်ပြည်ချင်းစျေးက များနေမှာပဲ” ဟု ရန်ကုန်တိုင်း၊ မရမ်းကုန်းမြို့နယ်၊ အောင်သုခ ဆန်ဆိုင်က ပြောဆိုသည်။"]
https://yktnews.com/2024/01/138070/	စစ်ကောင်စီနှင့်ပတ်သက်နေခြင်း၊ မူးယစ်ဆေးဝါး ရောင်းဝယ်နေခြင်းကြောင့် စီးပွားရေးပစ်မှတ်အဖြစ် တာမွေ The Maze ကလပ်ကို ဖောက်ခွဲတိုက်ခိုက်ဟု Dark Shadow အဖွဲ့က ပြောဆို	["စစ်ကောင်စီနှင့်ပတ်သက်နေခြင်း၊ မူးယစ်ဆေးဝါး ရောင်းဝယ်နေခြင်းကြောင့် စီးပွားရေးပစ်မှတ်အဖြစ် တာမွေ The Maze ကလပ်ကို ဖောက်ခွဲတိုက်ခိုက်ဟု Dark Shadow အဖွဲ့က ပြောဆို", "ရန်ကုန်၊ ဒီဇင်ဘာ ၃၁", "ရန်ကုန်တိုင်း၊ တာမွေမြို့နယ်တွင် စစ်ကောင်စီနှင့်ပတ်သက်နေခြင်း၊ မူးယစ်ဆေးဝါး ရောင်းဝယ်နေခြင်းကြောင့် စီးပွားရေးပစ်မှတ်အဖြစ် တာမွေ The Maze ကလပ်ကို ဖောက်ခွဲတိုက်ခိုက်ဟု Dark Shadow အဖွဲ့မှ ခေါင်းဆောင်ဖြစ်သူက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့ဒီဇင်ဘာလ ၃၁ ရက်နေ့ နံနက် ၁ နာရီ ၂၃ မိနစ်အချိန် တာမွေမြိုနယ်၊ အရှေ့မြင်းပြိုင်ကွင်းလမ်းရှိ The Maze ကလပ်ကို ကျွန်ုပ်တို Dark Shadow တပ်ဖွဲမှ အဝေးထိန်းမိုင်းဖြင့် ဖောက်ခွဲတိုက်ခိုက်ခဲ့ကြောင်း၊ ထိုကလပ်သည် စစ်ကောင်စီနှင့် ဆက်နွယ်သော အသိုင်းအဝိုင်းမှ လူများ ပျော်ပွဲရွှင်ပွဲများ စီစဉ်ကျင်းပရာ နေရာဖြစ်ပြီး မူးယစ်ဆေးဝါးများ ရောင်းချ သုံးစွဲရာနေရာလည်းဖြစ်သောကြောင့် စစ်ကောင်စီ၏ စီးပွားရေးဆိုင်ရာ ပစ်မှတ်အဖြစ် သတ်မှတ်၍ ဖောက်ခွဲတိုက်ခိုက်ခဲ့ခြင်းဖြစ်ကြောင်း သိရှိရသည်။", "Dark Shadow (UG) အဖွဲ့အနေဖြင့် ရန်ကုန်မြိုရှိ စစ်ကောင်စီ၏ စစ်ရေး၊ အုပ် ချုပ်ရေး နှင့် စီးပွားရေး ဒေါက်တိုင်များကို တိုက်ခိုက်လျက်ရှိပြီး Dark Shadow (UG) ညီနောင်များက တော်လှန်ရေးကာလ စတင်သည့်နေ့မှ စ၍ ယနေ့တိုင် အခက်အခဲ၊ ဆုံးရှံးမှုများစွာ ရှိခဲ့သော်လည်း တစ်ရက်မှ မနားခဲ့ကြောင်း၊ လူထုနှင့် တော်လှန်ရေး အပေါ် သစ္စာရှိစွာဖြင့် မစ်ရှင် များကို ပိုမို ကြိုးစားလုပ်ဆောင် သွားပါမည် ဖြစ်ကြောင်း နှစ်သစ်ကတိပြုချက်အဖြစ် ပြည်သူသို့ အသိပေးပြောဆိုသည်။"]
https://yktnews.com/2022/09/41453/	စစ်ကောင်စီထံ အောက်ကျို့၍ စာချုပ်ချုပ် အလုပ်လုပ်နေသော မြန်မာနိုင်ငံမှ ကုလအေဂျင်စီများ ချက်ချင်းအလုပ် ရပ်ဆိုင်းရန် အဖွဲ့ ၆၃၈ ခုက ကုလအတွင်းရေးမျူးချုပ်ထံ တောင်းဆို	["စစ်ကောင်စီနှင့်လက်တွဲနေသည့် ကုလအေဂျင်စီများကို ပြင်းပြင်းထန်ထန်ရှုတ် ချ", "ရန်ကုန်၊ စက်တင်ဘာ ၂၃", "အကြမ်းဖက်စစ်ကောင်စီလက်အောက်ထံတွင် အောက်ကျို့၍ အလုပ်လုပ်နေသော မြန်မာနိုင်ငံမှ ကုလသမဂ္ဂ အေဂျင် စီများ၊ ရန်ပုံငွေအဖွဲ့များ၊ အစီအစဥ်များနှင့် အခြားအဖွဲ့အစည်းများကို မြန်မာစစ်အုပ်စုနှင့် ထိတွေ့ဆက်ဆံနေမှုများ ချက်ချင်း ရပ်ဆိုင်းရန် ကုလသမဂ္ဂအထွေထွေအတွင်းရေးမျူးချုပ်ထံသို့ အရပ်ဘက်အဖွဲ့အစည်း ၆၃၈ ဖွဲ့က စာရေးသားတောင်းဆိုလိုက်ကြသည်။", "ကုလသမဂ္ဂအဖွဲ့အစည်းများသည် မြန်မာစစ်အုပ်စုကို တရားဝင်မှုရရှိစေရေး လုပ်ဆောင်နေမှုများကို ရပ်တန့်ရမည်ဖြစ်ပြီး ယင်းအစား ရာထူးခန့်အပ်လွှာများ ပေးအပ်ခြင်း၊ သဘောတူစာချုပ်များနှင့် နားလည်မှု စာချွန်လွှာများ လက် မှတ်ရေးထိုးခြင်းတို့ကို မြန်မာနိုင်ငံ၏ တရားဝင်အစိုးရဖြစ်သော အမျိုး သား ညီညွတ်ရေး အစိုးရ၊ တိုင်းရင်းသားလက်နက်ကိုင်တော်လှန်ရေးအဖွဲ့များနှင့် လုပ်ဆောင်ရမည်ဖြစ်ကြောင်း အရပ်ဘက်လူထုအဖွဲ့အစည်း ၆၃၈ ဖွဲ့က တောင်း ဆိုလိုက်ခြင်းဖြစ်သည်။", "ကုလသမဂ္ဂ အေဂျင်စီများ၊ ရန်ပုံငွေအဖွဲ့များ၊ အစီအစဥ်များနှင့် မြန်မာနိုင်ငံအတွင်း လုပ်ကိုင်နေကြသော အခြားအစုအဖွဲ့ အသီသီးတို့မှ မကြာသေးမီက တရားဝင်မှုမရှိနေသည့် မြန်မာစစ်အုပ်စုနှင့် သဘောတူ စာချုပ်အသစ်များ ထပ်မံချုပ်ဆိုခြင်း နှင့် ခန့်အပ်လွှာများပေးအပ်ခြင်းတို့ လုပ်ဆောင်ခဲ့သည့်အပေါ် အပြင်းထန်ဆုံး ရှုတ်ချကြောင်း အရပ်ဘက်အဖွဲ့များက ထုတ်ပြန်ပြောဆိုသည်။", "မြန်မာနိုင်ငံရှိ အကျပ်အတည်းကို ဖြေရှင်းရန်အတွက် အခြေခံမူများအပေါ် ရပ်တည်သော ညှိနှိုင်းပူးပေါင်းဆောင်ရွက်သည့် ကုလသမဂ္ဂ၏ တုံ့ပြန်ဆောင် ရွက်မှုကို ကုလအတွင်းရေးမှူးချုပ်က ကြားဝင်ဆောင်ရွက်ပေးပါရန်တိုက်တွန်းကြောင်း၊ ထို့အပြင် အခြားကုလသမဂ္ဂ အဖွဲ့အစည်းများအနေဖြင့် တရားမဝင် လူသတ်စစ်အုပ်စုအား တရားဝင်မှု ရရှိစေမည့် မည်သည့် ပူးပေါင်းဆောင်ရွက်မှုနှင့် ထိတွေ့ဆက်ဆံမှု ပုံစံအားလုံးကို ချက်ချင်းရပ်ဆိုင်းပြီး ယင်းအစား မြန်မာ နိုင်ငံ၏ တရားဝင်အစိုးရဖြစ်သည့် အမျိုးသားညီညွတ်ရေးအစိုးရ (NUG)၊ တိုင်းရင်းသား လက်နက်ကိုင်တော်လှန်ရေး အဖွဲ့အစည်းများထံသို့ ခန့်အပ်လွှာနှင့် သဘောတူစာချုပ် တင်ပြမှုများ လုပ်ဆောင်ရန်တိုက်တွန်းထားသည်။", "၂၀၂၁ ခုနှစ် ဒီဇင်ဘာလ ၁၀ ရက်နေ့တွင် အရပ်ဘက်လူထုအဖွဲ့အစည်း ၂၅၆ ဖွဲ့တို့မှ ကုလသမဂ္ဂအဖွဲ့အစည်းများကို စစ်အုပ်စုအား တရားဝင်မှု ရရှိစေမည့် မည်သည့်ထိတွေ့ဆက်ဆံမှုမဆို မလုပ်ဆောင်ရန် တိုက်တွန်းတောင်းဆိုခဲ့ပြီး ဖြစ်သည်။", "ကုလသမဂ္ဂ လူသားချင်းစာနာမှုဆိုင်ရာ ညှိနှိုင်းရေးရုံး (UNOCHA)၊ ကုလသ မဂ္ဂ အပြည်ပြည်ဆိုင်ရာ ကလေးများရန်ပုံငွေအဖွဲ့ (UNICEF)၊ ကုလသမဂ္ဂ စား နပ် ရိက္ခာနှင့် စိုက်ပျိုးရေးအဖွဲ့ (FAO)၊ ရွှေ့ပြောင်းသွားလာနေထိုင်ခြင်းဆိုင်ရာ နိုင်ငံတကာအဖွဲ့အစည်း (IOM) အားလုံးတို့သည် ၂၀၂၂ ခုနှစ် သြဂုတ်လနှင့် စက်တင်ဘာလများအတွင်း စစ်အုပ်စုနှင့် သဘောတူ စာချုပ်အသစ်များ လက် မှတ်ရေးထိုးခဲ့သကဲ့သို့ ရာထူးခန့်အပ်လွှာများကိုလည်း သွား ရောက်အပ်နှင်းခဲ့ကြောင်း သိရှိရသည်။", "အဆိုပါ လူသိရှင်ကြား အခမ်းအနားများနှင့် ဓါတ်ပုံများကို စစ်အုပ်စုက ၎င်း၏ တရားဝင်မှုရရှိရေး ဆက်လက်ကြိုးပမ်းမှုတွင် ဝါဒဖြန့်ချိရေးလက်နက်အဖြစ် အသုံးချလျက်ရှိကြောင်း အရပ်ဘက်အဖွဲ့များက ဝေဖန်ထောက်ပြသည်။", "ကုလသမဂ္ဂအဖွဲ့အစည်းများ လုပ်ဆောင်ခဲ့သော လုပ်ရပ်များသည် စစ်အုပ်စုနှင့် အတူရပ်တည်လိုက်ခြင်းဖြစ်သည့်အပြင် မြန်မာပြည်သူများအပေါ် စစ်အုပ်စု၏ နိုင်လိုမင်းထက်ပြုမှုများ အဆုံးသတ်ရေးနှင့် ဖက်ဒရယ်ဒီမိုကရေစီစနစ် တည် ထောင် ရေးအတွက် ယနေ့ထိတိုင် တစ်စုတစ်စည်းတည်း ခုခံတော်လှန်နေကြသည့် ပြည်သူတို့၏ ကြိုးစားအားထုတ်မှုနှင့် အနစ်နာခံစတေးမှုများကို မှေးမှိန်ထိခိုက် စေကြောင်း၊ ထိုလုပ်ရပ်များသည် ကုလသမဂ္ဂ အဖွဲ့အစည်းများမှ မဖြစ်မနေလိုက်နာရမည့်အပြင် ၎င်းတို့ကိုယ်တိုင်အား တာဝန်ယူ တာဝန်ခံမှု ရှိစေရန် ကုလသမဂ္ဂ၏ ပူးတွဲစီမံဆောင်ရွက်မှုဆိုင်ရာ စံသတ်မှတ်များနှင့် ထိတွေ့လုပ် ဆောင်မှုဆိုင်ရာ မူဘောင်တို့တွင် ပြဌာန်းပါရှိသည့် ဘက်မလိုက်ရေး၊ ကြားနေရေး၊ အမှီအခိုကင်းရေးနှင့် “မည်သူမျှ ထိခိုက်နစ်နာမှု မရှိစေရေး” ဟူသော ဒီမိုကရေစီ၊ လူ့အခွင့်အရေးနှင့် လူသားချင်းစာနာထောက်ထားမှုဆိုင်ရာ အခြေခံမူများကို ချိုးဖောက်ခြင်းပင် ဖြစ်သည်ဟု အရပ်ဘက်အဖွဲ့များက ဆိုသည်။", "ထို့အပြင် ၂၀၂၁ ခုနှစ် ဒီဇင်ဘာလတွင် စစ်အုပ်စုကို နိုင်ငံကိုယ်စားပြုခွင့် ငြင် းပယ် ထားပြီး မြန်မာပြည်သူတို့၏ တရားဝင်အစိုးရ အမျိုးသားညီညွတ်ရေးအစိုး ရ (NUG) ကို ကိုယ်စားပြုသော တာဝန် ထမ်းဆောင်နေသူ သံအမတ်ကြီး ဦးကျော်မိုးထွန်းကို ကုလသမဂ္ဂ အထွေထွေညီလာခံ၌ ၎င်း၏ ရာထူးနေရာတွင် ဆက်လက်ထားရှိရန် တိုက်တွန်းထားသော ကုလသမဂ္ဂ အထောက်အထားစိ စစ်ရေး ကော်မတီ၏ အကြံပြုတင်ပြချက်ကို ကုလသမဂ္ဂ အထွေထွေညီလာခံက အတည်ပြုသည့်ဆုံးဖြတ်ချက် တစ်ရပ် ချမှတ်ခဲ့ကြောင်း၊ သို့ဖြင့် မြန်မာနိုင်ငံအတွင်းရှိ ကုလသမဂ္ဂအေဂျင်စီများ၊ ရန်ပုံငွေအဖွဲ့များနှင့် အစီအစဥ်များသည် အဆိုပါ ဆုံးဖြတ်ချက်ကို လမ်းညွှန်အဖြစ် ထားရှိသင့်ပြီး စစ်အုပ်စုနှင့် ထိတွေ့ဆက်ဆံခြင်း မပြုဘဲ NUG နှင့်သာ ထိတွေ့ဆက်ဆံသင့်သည်ဟု အကြံပြုထား သည်။", "မြန်မာစစ်အုပ်စုသည် မြန်မာနိုင်ငံအတွင်း နိုင်ငံရေးတရားဝင်မှု မရှိရုံသာမက နယ်မြေအုပ်စိုးမှုလည်း မရှိကြောင်း၊ မြန်မာနိုင်ငံဆိုင်ရာ အထူးအကြံပေးကောင် စီ (SAC-M) ၏ မကြာသေးမီက ထွက်ရှိသော သုံးသပ်ချက်စာတမ်းအရ NUG နှင့် ခုခံတော်လှန်ရေးအဖွဲ့အစည်းများသည် မြန်မာနိုင်ငံ၏ နယ်မြေ ၅၂ ရာခို င်နှုန်းကျော်ကို ထိထိရောက်ရောက် ထိန်းချုပ်နိုင်ချိန်တွင် စစ်အုပ်စုသည် ၂၃ ရာခိုင်နှုန်းသောနယ်မြေကို ထိန်းချုပ်နိုင်ရန် ရုန်းကန်နေရသည့်သဖြင့် အမှန်စင်စစ်မှာ စစ်အုပ်စုက သေချာထိန်းချုပ်ထားနိုင်သည့် နယ်မြေပမာဏသည် မြန်မာနိုင်ငံနယ်မြေအားလုံး၏ ၁၇ ရာခိုင်နှုန်းကျော်သာ ရှိနေကြောင်း ထောက်ပြထားသည်။", "ကုလသမဂ္ဂအနေဖြင့် မြန်မာနိုင်ငံရှိ အကျပ်အတည်းကို ဖြေရှင်းရာတွင် ရှေ့ နောက် မညီညွတ်သော၊ ထိရောက်မှုအားနည်းသော ချဥ်းကပ်မှုကို လုပ်ဆောင်သည်သာမက မြန်မာစစ်အုပ်စုနှင့် နားလည်မှု စာချွန်လွှာများ၊ သဘောတူစာ ချုပ် များ လက်မှတ်ရေးထိုးမှုများက မြန်မာပြည်သူများအပေါ် အကြမ်းဖက်ပြီး ကြီးလေးသည့် နိုင်ငံတကာရာဇဝတ်မှုများအတွက် တာဝန်ရှိနေသော အဖွဲ့အစည်း တစ်ရပ်ကို ကုလသမဂ္ဂက အသိအမှတ်ပြုသည် ဆိုသည့်သတင်းစကားအမှားကို စစ်အုပ်စုနှင့် ကမ္ဘာကြီးတစ်ခုလုံးကိုပါ ပေးပို့နေခြင်းပင် ဖြစ်ကြောင်း၊ ယင်းအချက်က စစ်အုပ်စုကို ပြဏ်ဒဏ်ကင်းလွတ်စွာြဖင့် နောက်ထပ်သော ရက်စက်ကြမ်းကြုတ်သည့် ရာဇဝတ်မှုများကို ထပ်မံကျူးလွန်စေရန် အားပေးအားမြှောက်ေနေရုံသာမက ကုလသမဂ္ဂသည် တကယ့်လက်တွေ့တွင် အထွေ ထွေ ညီလာခံ၊ လူ့အခွင့်အရေးကောင်စီနှင့် လုံခြုံရေးကောင်စီ ဥက္ကဌမှ ထုတ်ပြန်ခဲ့သည့် ထုတ်ပြန်ကြေညာချက်တစ်စောင် အပါအဝင် ၎င်း၏ ဆုံးဖြတ်ချက်များနှင့် ထုတ်ပြန်ကြေညာချက်များတွင် ပြဌာန်းထားသည့်အတိုင်း မြန်မာပြည်သူများ၏ ဆန္ဒကို အမှန်တကယ် လေးစားခြင်း မရှိကြောင်းကိုလည်း ဖော်ပြနေခြင်းဖြစ်သည်ဟု ထောက်ပြထားသည်။", "၂၀၁၇ ခုနှစ် ရိုဟင်ဂျာလူမျိုးတုံးသတ်ဖြတ်မှုကို ကိုင်တွယ်ဖြေရှင်းရာတွင် တစ်စုတစ်စည်းသော ချဥ်းကပ်မှုတစ်ခု ဖော်ဆောင်ပေးရန် ပျက်ကွက်ခဲ့သည့် ကုလ သမဂ္ဂ၏ “စနစ်ပိုင်းဆိုင်ရာနှင့် အဆောက်အအုံပိုင်းဆိုင်ရာ အလုပ်မဖြစ်ခဲ့မှုများ” ကို ၂၀၁၉ ခုနှစ် Rosenthal အစီရင်ခံစာတွင် မီးမောင်းထိုး ဖော်ပြခဲ့ပြီးသည့်နောက်တွင်ပင် မြန်မာနိုင်ငံရှိ ကုလသမဂ္ဂ၏ ချဥ်းကပ်မှုများတွင် ထိုပြဿနာများ ဆက်လက်တည်ရှိနေသည်မှာ အထင်အရှားပင် ဖြစ်ကြောင်း တောင်းဆိုစာတွင်ဖော်ပြထားသည်။", "မြန်မာပြည်သူများသည် ၎င်းတို့၏ တရားဝင်အစိုးရဖြစ်သော NUG နှင့် ၎င်းတို့၏ သံအမတ်ကြီး ဦးကျော်မိုးထွန်းတို့ကို ကုလသမဂ္ဂတွင် ကိုယ်စားပြုစေလိုကြောင်း ကျယ်ကျယ်လောင်လောင်၊ ရှင်းရှင်း လင်းလင်း ထုတ်ဖော်ပြီးသား ဖြစ်သည်။ မြန်မာပြည်သူများ၏ ၎င်းတို့အစိုးရ ရွေးချယ်လိုမှုနှင့် ကုလသမဂ္ဂတွင် ၎င်းတို့ကိုယ်စားလှယ်အား ရွေးချယ်လိုသည့်ဆန္ဒအပြင် မြန်မာနိုင်ငံအတွင်း ဖက်ဒရယ် ဒီမိုကရေစီနှင့် လူ့အခွင့်အရေးအတွက် ၎င်းတို့၏ ရုန်းကန်ကြိုးစားနေမှုများကို ကုလသမဂ္ဂနှင့် အဖွဲ့ဝင်နိုင်ငံများက အပြည့်အဝ အသိအမှတ်ပြု လေးစားရမည် ဖြစ်သည်ဟု တောင်းဆိုထားသည်။", "ဓာတ်ပုံ- ကုလသမဂ္ဂအတွင်းရေးမှူးချုပ်။"]
https://yktnews.com/2023/07/110792/	စစ်ကောင်စီနှင့်လက်တွဲနေသော ALP မှ တပ်ရင်းမှူးတစ်ဦး၊ ဒုဥက္ကဌနှင့် တပ်သား အဆင့်ရှိသူတို့ ပစ်ခတ်ခံရပြီး သေဆုံး	["စစ်ကောင်စီနှင့်လက်တွဲနေသော ALP မှ တပ်ရင်းမှူးတစ်ဦး၊ ဒုဥက္ကဌနှင့် တပ်သား အဆင့်ရှိသူတို့ ပစ်ခတ်ခံရပြီး သေဆုံး", "ရန်ကုန်၊ ဇူလိုင် ၂", "စစ်ကောင်စီနှင့် လက်တွဲနေသော ဒေါ်စောမြရာဇာလင်း ဦးဆောင်သော ရခိုင်ပြည် လွတ်မြောက် ရေးပါတီ (ALP/ALA)မှ တပ်ရင်းမှူးတစ်ဦး အပါအဝင် ပါတီ ဒုဥက္ကဌတစ်ဦးနှင့် တပ်သား ယာဉ် မောင်း တစ်ဦး စုစုပေါင်း ၃ ဦးကို အမည်မသိ လက်နက်ကိုင်ဆောင်ထားသူများက ပစ်သတ် သွား ခဲ့သည်။", "ရခိုင်ပြည်၊ စစ်တွေတက္ကသိုလ်နှင့် မင်းဂံရပ်ကွက် အကွက် (၃) အကြား ရထားသံလမ်းဆုံတွင် ဇူလိုင်လ ၁ ရက်နေ့ နေ့လယ်ပိုင်းက ALP တပ်ဖွဲ့ဝင်များ လိုက်ပါလာသည့် ကားကို အမည်မသိ လက်နက်ကိုင်ဆောင်ထားသူများက ပိတ်ဆို့ပြီး သေနတ်ဖြင့် ပစ်ခတ်ခဲ့ကြောင်း အနီးအနားရှိ မျက်မြင်များက ပြောသည်။", "ယင်းပစ်ခတ်မှုကြောင့် နေရာတွင် သုံးဦး သေဆုံးခဲ့ပြီး သုံးဦး ဒဏ်ရာ ရရှိသွားကြောင်း သေဆုံးသူ များနှင့် ဒဏ်ရာရရှိသူများအား စစ်တွေပြည်သူ့ ဆေရုံးသို့ ပို့ဆောင်ပေးခဲ့ကြောင်း လုံခြုံရေးအရ အမည်မဖော်လိုသည့် သတင်းရင်းမြစ်တစ်ဦးက ပြောသည်။", "“သေနတ်နဲ့ ပစ်ခတ်ခံရတာကတော့ စုစုပေါင်း ၆ယောက်ပါ။ အခင်းဖြစ်တဲ့ နေရာမှာ သေဆုံးသွား တာက သုံးယောက်သေပါတယ်။ ဆေးရုံးကို သုံးယောက် ပို့လိုက်ရပါတယ်။ ဒဏ်ရာရတဲ့ သုံးယောက် ကတော့ အသက်အန္တရာယ်မစိုးရိမ်ရပါဘူး။ ဆေးရုံးရောက်တာနဲ့ ချက်ချင်း ခွဲစိတ်မှုပြုလုပ်ပါတယ်။ ဒဏ်ရာရတဲ့ သုံးရာမှာ ပေါင်းမှာ တစ်ယောက်ထိတယ်။ ပြီးတော့ နောက်ကျောကုန်း ကို ရှပ်ထိ သွားတယ်။ သုံးယောက်က ဒဏ်ရာမပြင်းထန်လို့ မစိုးရိမ်ရပါဘူး “ဟု သတင်းရင်းမြစ်က ပြောသည်။", "ထိခိုက်ဒဏ်ရာရရှိသူမှာ ALPမှ ကိုဗိုလ်မင်း၊ ကိုကျော်ရဲအောင်၊ ကိုကျော်မင်းစိုးတို့မှာ ခြေသလုံးနှင့် ဒူးဆစ် အထက်ပိုင်းနှင့် ကျောကုန်းတွင် ရှပ်ထိ ဒဏ်ရာများရရှိခဲ့ပြီး ၎င်းတို့ကို စစ်တွေပြည်သူ ဆေးရုံ တွင် ညတွင်းချင်း ခွဲစိတ်မှု ပြုလုပ်ခဲ့ကြောင်း ကူညီဆောင်ရွက်နေသူ တချို့က ပြောသည်။", "သေဆုံးမှုတွင် ALP မှ ထိပ်ပိုင်းခေါင်းဆောင်များပါဝင်သည်ဆိုသည်ကို အတည်ပြုနိုင်ရန် ALP မှ ပြောရေးဆိုခွင့်ရှိသူ ကိုဇော်မင်းသိန်းကို ဆက်သွယ်ခဲ့သော်လည်း ဖုန်းလက်ခံဖြေဆိုခြင်း မရှိသလို ပါတီဥက္ကဌ ဒေါ်စောမြရာလင်းကို ဆက်သွယ်ခဲ့သော်လည်း ဆက်သွယ်၍ မရရှိခဲ့ပေ။", "သို့သော်လည်း ဒေါ်စောမြရာဇာလင်း ဦးဆောင်သော ရခိုင်ပြည်လွတ်မြောက်ရေးပါတီ ALP ပါတီနှင့် နီးစပ်သူတစ်ဦးက သေဆုံးမှုထဲတွင် တပ်ရင်းမှူးတစ်ဦးနှင့် ပါတီထိပ်ပိုင်းခေါင်းဆောင် တစ်ဦးတို့ ပါဝင်ကြောင်း ပြောဆိုသည်။", "“ALP က တပ်ရင်းမှူး တစ်ယောက်ပါတယ်။ ပြီးတော့ ထိပ်ပိုင်းခေါင်းဆောင် ပါတီဒုက္ကဌ ပါတယ်။ တပ်သားယာဉ်မောင်းတစ်ယောက်ပါတယ်။ စုစုပေါင်း ၆ ယောက် ကားပေါ်မှာ ပါသွားတာပါ။ အခင်း ဖြစ်တဲ့နေရာမှာတင် ၃ ယောက် ပွဲချင်းပြီးတော့ သေဆုံးသွားပါတယ်။ ပါတီက အစည်း အဝေး အပြီးမှာကားနဲ့ ထွက်လာကြတယ်။ အဲ့ဒီမှာ လမ်းမှာ သတ်ဖြတ်ခံရတာပါ”ဟု ALP ပါတီနှင့် နီးစပ်သူက ပြောသည်။", "ထို့အပြင် ရခိုင်ပြည် ပြည်နယ်စစ်ကောင်စီ ပြောရေးဆိုခွင့်ရှိသူ ဦးလှသိန်းအား ဆက်သွယ်ခဲ့သော် လည်း ဖုန်းလက်ခံဖြေဆိုခြင်း မရှိခဲ့ပေ။ အဆိုပါ ပစ်ခတ်မှုအနီး ဘုမေရပ်ကွက်ရှိပြီး ယင်းရပ်ကွက် အနီးတွင် ရခိုင်ပြည်လွတ်မြောက်ရေးပါတီ ALP/ALA ၏ ရုံးစိုက်သည့် မြေနေရာရှိနေသည်။", "ပြီးခဲ့သည့် ဇန်နဝါရီ ၄ ရက်နေ့ ကလည်း စစ်တွေမြို့တွင် စစ်ကောင်စီက ကျင်းပခဲ့သည့် လွတ်လပ် ရေးနေ့ အခမ်းအနားကို တက်ရောက်ခဲ့သည့် စောမြရာဇာလင်း ဦးဆောင်သော ရခိုင်ပြည်လွတ် မြောက် ရေးပါတီ ALP က စစ်ဦးစီးချုပ်နှင့် ထိပ်ပိုင်း အရာရှိ ၂ဦး သေနတ်ဖြင့် ပစ်သတ်ခံရ၍ သေဆုံးခဲ့သည်။", "(Western News သည် ရန်ကုန်ခေတ်သစ်၏ မဟာမိတ်ဖြစ်သည်။)"]
https://yktnews.com/2023/07/113248/	စစ်ကောင်စီဗဟိုဘဏ်က Money Changer လိုင်စင် ၃၀ ခုကို အပြစ်မရှိဘဲ ဆက်တိုက်ရုပ်သိမ်းခဲ့ပြီး ဒေါ်လာစျေးနှုန်းကို ထိန်းချုပ်နိုင်ရေး ကြိုးပမ်းနေသော်လည်း ဒေါ်လာပြင်ပစျေးကွက်က တဖြည်းဖြည်း ပိုမိုကြီးထွားလာနေ	["စစ်ကောင်စီဗဟိုဘဏ်က Money Changer လိုင်စင် ၃၀ ခုကို အပြစ်မရှိဘဲ ဆက်တိုက်ရုပ်သိမ်းခဲ့ပြီး ဒေါ်လာစျေးနှုန်းကို ထိန်းချုပ်နိုင်ရေး ကြိုးပမ်းနေသော်လည်း ဒေါ်လာပြင်ပစျေးကွက်က တဖြည်းဖြည်း ပိုမိုကြီးထွားလာနေ", "ရန်ကုန်၊ ဇူလိုင် ၁၆", "စစ်ကောင်စီဗဟိုဘဏ်က ပြည်တွင်းရှိ Money Changer လိုင်စင် ၃၀ ခုကို အပြစ်မရှိဘဲ ဆက်တိုက်ရုပ်သိမ်းခဲ့ပြီး ဒေါ်လာစျေးနှုန်းကို ထိန်းချုပ်နိုင်ရေးကြိုးပမ်းခဲ့သော်လည်း ဒေါ်လာ ပြင်ပစျေးကွက်မှာမူ တဖြည်းဖြည်း ပိုမိုကြီးထွားလာ နေကြောင်း ဒေါ်လာနှင့်နိုင်ငံခြားငွေဝယ်ရောင်းလက်လီ၊လက်ကားများထံမှ သိရှိရသည်။", "ဇူလိုင်လ ၁၂ ရက်နေ့တွင် စစ်ကောင်စီဗဟိုဘဏ်က နိုင်ငံခြားငွေ ဝယ်ယူရောင်းချလဲလှယ်ခွင့် လိုင်စင်ရ ကုမ္ပဏီ ၁၀ ခုကို ဗဟိုဘဏ်က ထုတ်ပြန်သည့် အမိန့်နှင့် ညွှန်ကြားချက်များ မလိုက်နာမှုဖြင့် လိုင်စင်ရုပ်သိမ်းလိုက်သည်ဟု ကြေညာခဲ့ကြောင်း၊ ယခုနှစ် မတ်လ ၁၆ ရက်နေ့တွင်လည်း နိုင်ငံခြားငွေ ဝယ်ယူရောင်းချလဲလှယ်ခွင့် လိုင်စင်ရ ကုမ္ပဏီ ၂၀ ခုကိုလည်း လိုင်စင်ရုပ်သိမ်းခဲ့ကြောင်း၊ ၅ လအတွင်း Money Changer လိုင်စင် ၃၀ ခုကို ဆက်တိုက် ရုပ်သိမ်းခဲ့ကြောင်း သိရှိရသည်။", "ဇူလိုင်လ ၁၂ ရက်နေ့ နိုင်ငံခြားငွေလဲလှယ်ခွင့် လိုင်စင်ရုပ်သိမ်းခံရသည့် ကုမ္ပဏီ ၁၂ ခုမှာ Kannan Trading Co, Ltd၊ Net Change Co, Ltd၊ Thira Aung Si Trading Co , Ltd၊ Riverwood Group Co, Ltd၊ Global Myanmar Services Co, Ltd၊ D-Gold Trading Co, Ltd၊ Aurum Image Co, Ltd၊ Hi Welcome Travel @ Tours Co, Ltd၊ Sweeties Pearls Co, Ltd၊ Chase Travels & Tours Co, Ltd တို့ဖြစ်ကြောင်း သိရှိရသည်။", "မတ်လ ၁၆ ရက်နေ့ နိုင်ငံခြားငွေလဲလှယ်ခွင့် လိုင်စင်ရုပ်သိမ်းခံခဲ့ရသည့် ကုမ္ပဏီ ၂၀ ခုမှာ Oake Khaung Travels & Tours Co.,Ltd၊ Senjo Royal Myanmar Co.,Ltd၊ Dawei Popular Co.,Ltd၊ Zam Myo Co.,Ltd၊ Phyo Thet (PT) Co.,Ltd၊ Sky Bound Co.,Ltd၊ Myanmar MCG Corporation Ltd၊ Htwe and Htwe Family Co.,Ltd၊ Won Won Co.,Ltd၊ United Eleven Co.,Ltd၊ Tun Yama Co.,Ltd၊ Myanmar Alinkar Hotel Group Co.,Ltd၊ Cartel Co.,Ltd၊ Super Phoneix Co.,Ltd၊ Golden Falcon Shipping Co.,Ltd၊ Fairness Travels & Tours Co.,Ltd၊ Yadanar Bon Travels & Tours Co.,Ltd၊ Myanmar National Airline Co.,Ltd၊ Dewant Financial Loan Microfinance Co.,Ltd၊ Treasure Su Co.,Ltd တို့ဖြစ်ကြောင်း သိရှိရသည်။", "“လိုင်စင်ရုပ်သိမ်းတယ်ဆိုတဲ့ အကြောင်းကြားစာပဲရတာ။ ဘာကြောင့် လိုင်စင်ပြန်ရုပ်သိမ်းတာကို သေသေချာချာ မရှင်းပြထားဘူး။ တကယ်တော့ ကျနော်တို့က စည်းမျဉ်းစည်းကမ်းနဲ့အညီ လုပ်တာကို လိုင်စင်အသိမ်းခံရတာ။ ဘယ်စည်းကမ်းမှ ကျနော်တို့မဖောက်ခဲ့ဘူး။ လိုင်စင်တွေကို ပြန်ပြီး ရုပ်သိမ်းဖို့ ဒေါ်လာစျေးကို ထိန်းချင်လို့ အဲဒီလိုလုပ်တယ် လို့ထင်ပါတယ်” ဟု လိုင်စင်ရုပ်သိမ်းခံရသည့် Money Changer ပိုင်ရှင် စီးပွားရေးသမားတစ်ဦးက ဆိုသည်။", "လက်ရှိတွင် အမေရိကန်ဒေါ်လာ အဝယ်အရောင်းနှင့်ပတ်သက်၍ လိုင်စင်ရ Money Changer ၊ ပုဂ္ဂလိကဘဏ်များတွင် အလုပ်မဖြစ်ကြောင်း၊ ပြင်ပစျေးကွက်ကိုသာ အဓိက မှီခိုအားထားနေရကြောင်း သိရှိရသည်။", "“ဘဏ်တွေနဲ့ Money Changer တွေက ရည်ညွှန်းငွေလဲနှုန်း တစ်ဒေါ်လာ ၂၁၀၀ ပတ်ဝန်းကျင်မှာပဲ‌ စျေးပြထားကြတာ။ အဲဒီတော့ ဘယ်သူကမှ သူတို့ဆီ လာမရောင်းဘူး။ သူတို့ကလည်း ဘယ်သူ့ကိုမှ ပြန်ရောင်းတာမျိုး မရှိဘူး။ စက်သုံးဆီ၊ စားသုံးဆီနဲ့ အရေးကြီးတဲ့ သွင်းကုန်တွေအတွက် ဒေါ်လာအဝယ်အရောင်းကို ဗဟိုဘဏ်က ပုဂ္ဂလိကဘဏ်တွေ၊ လုပ်ငန်းရှင်တွေနဲ့ တိုက်ရိုက်လုပ်တယ်။ ပြောချင်တာက လိုင်စင်ရတွေဆိုတာ သူတို့အတွက် သူတို့စီးပွားရေးအတွက်ပဲ လုပ်နေကြတာ။ ပြည်သူတွေနဲ့ စီးပွားရေးသမားတွေက လိုအပ်တဲ့ဒေါ်လာကို ပြင်ပစျေးကွက်မှာ ရှာရတယ်” ဟု ရန်ကုန်မြို့၏ ဒေါ်လာလက်ကြီးဒိုင်တစ်ဦးက ပြောဆိုသည်။", "စစ်ကောင်စီက ဇွန်လမှစတင်၍ ဒေါ်လာဝယ်ရောင်းနှင့် လက်ကြီးသမားများကို ဖမ်းဆီးခြင်း၊ ခြေရာခံ စုံစမ်းခြင်းများ တိုးမြှင့်လုပ်ဆောင်လာကြောင်း၊ ဒေါ်လာနှင့်ရွှေကုန်သည် ၁၀၀ ကျော်ကို စစ်ကောင်စီ၏ အထူးစုံစမ်းစစ်ဆေးရေး ဌာနက ဒေါ်လာစျေးကစားသည်ဟုဆိုကာ ဖမ်းဆီးခဲ့ကြောင်း သိရှိရသည်။", "“အခု ပြင်ပစျေးကွက်က ကိုယ်သိတဲ့သူအချင်းချင်းပဲ အရောင်းအဝယ်လုပ်တာ။ အပြင်က အခြားပြည်သူတွေ တစ်စိမ်းတွေ ဝင်လာလို့မရဘူး။ လက်ရှိ အဖမ်းအဆီးတွေနဲ့ စစ်တပ်အုပ်ချုပ်တဲ့ပုံစံကြောင့် အဲဒီလို စျေးကွက်က ဖြစ်နေတာ။ ဒေါ်လာလိုချင်ရင် အဆင့်ဆင့်ချိတ်ဆက်ပြီးမှ ဝယ်လို့ရနိုင်တယ်။ အတော်ခက်ခဲသွားတယ်။ အဲဒီလိုဖြစ်အောင် စစ်တပ်က လုပ်ထားတာပါ” ဟု ရန်ကုန်စီးပွားရေးသမားတစ်ဦးက ဆိုသည်။", "လတ်တလော အမေရိကန်တစ်ဒေါ်လာလျှင် ငွေကျပ် ၃၂၀၀ ကျပ်ဝန်းကျင်ရှိနေပြီး စစ်တပ်က ဒေါ်လာများ စီးထွက်မှုမရှိရေး ပုံစံအမျိုးမျိုးဖြင့် ထိန်းချုပ်ခြင်း၊ သွင်းကုန်များ ပိတ်ပင်ခြင်းများ ပြုလုပ်နေကြောင်း သိရှိသည်။", "ဇူလိုင်လ ၁၃ ရက်နေ့တွင် စစ်ကောင်စီဗဟိုဘဏ်က ပြည်ပကို ပို့ကုန်တင်ပို့သူများအနေဖြင့် ဝင်ငွေ၏ ၅၀ ရာခိုင်နှုန်းကို မြန်မာကျပ်ငွေ လဲလှယ်ပြီး စစ်ကောင်စီထံ အပ်နှံရန် ၊ ယမန်နှစ် သတ်မှတ်ချက် ၆၅ ရာခိုင်နှုန်း မြန်မာကျပ်ငွေလဲလှယ်ရန် ညွှန်ကြားချက်ကို ပို့ကုန်ရငွေ၏ ၅၀ ရာခိုင်နှုန်းကို မြန်မာငွေအဖြစ် လဲလှယ်ရန် ပြင်ဆင်သတ်မှတ်ခဲ့ကြောင်း ၊ အဆိုပါ လုပ်ဆောင် ချက်သည် စစ်ကောင်စီတပ်ထံသို့ ဒေါ်လာများ ပြန်လည် စီးဝင်လာရေး လုပ်ဆောင်ချက်ဖြစ်ကြောင်း ရန်ကုန်စီးပွားရေးအသိုင်းအ၀ိုင်းက ပြောဆိုကြသည်။", "ဓာတ်ပုံ- ရန်ကုန်မြို့ရှိ ငွေလဲစင်တာတစ်ခု။"]
https://yktnews.com/2024/05/164537/	စစ်ကောင်စီဗဟိုဘဏ်က အမေရိကန်ဒေါ်လာတန်ဖိုး မြင့်တက်လာမှုကို ထိန်းရန် Digital ငွေကြေးများ၊ ဟွန်ဒီများ အရောင်းဝယ်လုပ်လျှင် အရေးယူမည်ဟု ကြေညာသော်လည်း ဒေါ်လာတန်ဖိုး ဆက်လက်ထိုးတက်	["စစ်ကောင်စီဗဟိုဘဏ်က အမေရိကန်ဒေါ်လာတန်ဖိုး မြင့်တက်လာမှုကို ထိန်းရန် Digital ငွေကြေးများ၊ ဟွန်ဒီများ အရောင်းဝယ်လုပ်လျှင် အရေးယူမည်ဟု ကြေညာသော်လည်း ဒေါ်လာတန်ဖိုး ဆက်လက်ထိုးတက်", "ရန်ကုန်၊ မေ ၂၆", "အကြမ်းဖက်စစ်ကောင်စီ၏ ဗဟိုဘဏ်က ဒေါ်လာတန်ဖိုးမြင့်တက်မှုကို ထိန်းချုပ်နိုင်ရေး Digital ငွေကြေးများ အရောင်းအဝယ် ဟွန်ဒီများ အရေးယူမည်ဟု ကြေညာသော်လည်း မထိရောက်ဘဲ ဒေါ်လာတန်ဖိုး ဆက်လက်ထိုးတက်နေကြောင်း ရန်ကုန်မြို့မှ ဒေါ်လာဝယ်ရောင်းများက ပြောဆိုကြသည်။", "မေလ၂၄ ရက်နေ့တွင် စစ်ကောင်စီ၏ ဗဟိုဘဏ်က ဒီဂျစ်တယ်ငွေကြေးများဖြစ်သော Cryptocurrency ၊ Bitcoin(BTC) ၊ Litecoin(LTC) ၊ Ethereum (ETH) နှင့် Perfect Money(PM) စသည်တို့ကို တရားဝင်ငွေကြေးအဖြစ် သတ်မှတ်ထားခြင်းမရှိကြောင်း၊ ယင်းတို့လဲလှယ်ရောင်းဝယ်ခြင်းမပြုလုပ်ရန် ထုတ်ပြန်ခဲ့ကြောင်း၊ ယခုနောက်ဆုံး USDT အပါအဝင် တရားမဝင် ဒီဂျယ်တယ်ငွေကြေးများကို ရောင်းဝယ် လဲလှယ်ခြင်း၊ USDT အသုံးပြု၍ ဟွန်ဒီလုပ်ငန်းများ ဆောင်ရွက်နေကြောင်း တွေ့ရှိရပြီး ယင်းသို့ ဆောင်ရွက်သူများကို ငွေကြေးခဝါချမှု တိုက်ဖျက်ရေးဥပဒေနှင့် ငွေကြေးဆိုင်ရာ ဥပဒေများနှင့် အရေးယူဆောင်ရွက်လျက်ရှိကြောင်း ထုတ်ပြန်သည်။", "” ပြည်တွင်းမှာ USDT သုံးပြီး ငွေအလွှဲအပြောင်း ဟွန်ဒီလုပ်တာလည်းရှိသလို ရင်းနှီးမြှုပ်နှံမှုအနေနဲ့ ဝယ်ကြတာလည်း ရှိပါတယ်။ အဲဒါကို အခု မြန်မာပြည်တွင်းက ပုဂ္ဂလိကဘဏ်တွေနဲ့ USDT အရောင်းအဝယ်တွေ ချိတ် ဆက် အရောင်းအဝယ် လုပ်မရအောင် ဗဟိုဘဏ်က လုပ်လာတာ။ အဲဒီလိုလုပ်တော့ ကျပ်ငွေ တန်ဖိုးကျတာ ပိုဆိုးလာတယ်။ ဘာလို့ဆိုတော့ အရင်က USDT နဲ့ ပုဂ္ဂလိကဘဏ်အကောင့်တွေအကြား ကျပ်ငွေနဲ့ အရောင်းအဝယ် လုပ်လို့ရတော့ ဘာပဲဖြစ်ဖြစ် ကျပ်ငွေ သုံးလို့ရတဲ့နေရာတစ်ခုအနေနဲ့ ရှိနေသေးတာ။ အခုလို ပိတ်လိုက်တော့ ကျပ်ငွေ သုံးဖို့ နေရာနယ်ပယ်နည်းလာတယ်။ အခြေအနေပိုဆိုးပြီး ကျပ်ငွေ တန်ဖိုးကျတယ်၊ ဆက်ကျဖို့ပဲရှိတယ်” ဟု ရန်ကုန်မြို့မှ ဒေါ်လာလက်ကြီး ဝယ်ရောင်းသမားနှင့် ဟွန်ဒီငွေလွှဲဒိုင်တစ်ဦးက သုံးသပ်ပြောဆိုသည်။", "စစ်ကောင်စီက တရားမဝင် USDT နှင့်ဒီဂျစ်တယ်ငွေကြေးကို အရောင်းအဝယ်လုပ်ပါက ဘဏ်စာရင်းကို ပိတ်သိမ်းမည့်အပြင် ငွေကြေးဆိုင်ရာ ဥပဒေများဖြင့် ထောင်ဒဏ်၊ ငွေဒဏ် ၊ ဒဏ် ၂ ရပ်လုံး ဖြစ်ချမှတ်မည်ဟုထုတ်ပြန်ထားသည်။", "စစ်ကောင်စီက မေလ ၂၄ ရက်နေ့ ကြေညာချက်ထုတ်ပြန်ပြီးနောက် မေလ ၂၅ ရက်နေ့တွင် အမေရိကန်တစ်ဒေါ်လာလျှင် ငွေကျပ် ၄၁၀၀ မှ ၄၂၀၀ အကြား စျေးနှုန်းများ ဆက်လက် မြင့်မားနေကြောင်း သိရှိရသည်"]
https://yktnews.com/2024/09/184863/	စစ်ကောင်စီရဲတပ်သား ၁ ဦးကို ပစ်သတ်၍ လက်နက်များ ယူဆောင် အလင်းဝင်လာသူ ၂ ဦး အပါအဝင် စစ်ကောင်စီတပ်ဖွဲ့ဝင် ၄ ဦး လက်နက်များနှင့်အတူ အလင်းဝင်ရောက်	["စစ်ကောင်စီရဲတပ်သား ၁ ဦးကို ပစ်သတ်၍ လက်နက်များ ယူဆောင် အလင်းဝင်လာသူ ၂ ဦး အပါအဝင် စစ်ကောင်စီတပ်ဖွဲ့ဝင် ၄ ဦး လက်နက်များနှင့်အတူ အလင်းဝင်ရောက်", "ရန်ကုန်၊ စက်တင်ဘာ ၂၄", "မကွေးတိုင်း၊ မြိုင်မြို့နယ်တွင် စစ်ကောင်စီရဲတပ်သား ၁ ဦးကို ပစ်သတ်၍ လက် နက်များ ယူဆောင် အလင်း ဝင်လာသူ ၂ ဦး အပါအဝင် စစ်ကောင်စီတပ်ဖွဲ့ဝင် ၄ ဦး လက်နက်များနှင့်အတူ အလင်းဝင်ရောက်လာကြောင်း မြိုင်ပကဖက သတင်းထုတ်ပြန်သည်။", "စက်တင်ဘာလ ၁၂ ရက်နေ့ မြိုင်မြို့ပေါ်ရှိ စစ်ကောင်စီလက်အောက်ခံ ညီညီထွန်း (သ-၁၉) နှင့် ဝေယံမင်းခန့်အောင် (သ-၁၆) တို့ နှစ်ဦးသည် စစ်ကောင်စီတပ်သား ရဲတစ်ဦးအား ပစ်သတ်၍ G3 အမျိုး အစား သေနတ်တစ်လက်၊ ၎င်းကျည် ၃၇ တောင့်၊ MA1 သေနတ် တစ်လက်၊ ကျည် ၂၃ တောင့် တိုအား ယူဆောင်ကာ ထွက်ပြေးလာခဲ့ကြောင်း၊ ၎င်းတို နှစ်ဦးမှ ရဲတပ်သား ယောကြီးဆိုသူကို ပစ်သတ်ခဲ့ပြီး ၎င်းရဲ၏ လက်နက် G3 ယူဆောင်၍ ကာဘိုင်သေနတ်ကို အနီးအနားတစ်နေရာတွင် လွှင့်ပစ်ထွက်ပြေးပြီး မြိုင်ပကဖထံတွင် အလင်းဝင်လာကြောင်း၊ စက်တင်ဘာလ ၂၃ ရက်နေ့ မြိုငပကဖအဖွဲများက သေနတ်ကို သွားရောက် ရှာဖွေခဲ့ရာ ကာဘိုင်သေနတ် တစ်လက်၊ ၎င်းကျည် ၈ တောင့် ထပ်မံရရှိခဲ့ကြောင်း သိရှိရသည်။", "စက်တင်ဘာလ ၁၅ ရက်နေ့ မြိုင်မြို့ ပေါ်တွင် တာဝန်ထမ်းဆောင်နေသော စစ်ကောင်စီတပ်သားတစ်ဦး မြိုင်မြိုနယ်ပြည်သူ့ကာကွယ်ရေးတပ်ဖွဲထံသို့ ထပ်မံအလင်းဝင်ရောက်လာခဲ့ကြောင်း၊ အလင်းဝင်ရောက်လာသူ ဦးလှဖြူသည် ရခိုင်ပြည်နယ်၊ ကျောက်တော်ဇာတိဖြစ်ပြီး မြိုင်မြို့နယ်အထွက် မန္တလေးဂိတ်တွင် တာဝန်ထမ်းဆောင်နေစဉ် AK အမျိုးအစား သေနတ်တစ်လက်၊ ကျည် ၄၅ တောင့် ယူဆောင်ကာ ပြည်သူ့ရင်ခွင်သို့ ဝင်ရောက်ခိုလှုလာခဲ့ကြောင်း သိရှိရသည်။", "စက်တင်ဘာလ ၁၇ ရက်နေ့တွင်လည်း စစ်ကောင်စီတပ်ဘက်မှ ဒုတပ်ကြပ်အဆင့်ရှိသူ ဇွဲလင်းပိုင်သည် မြိုင်မြို့ပေါ် အထက ၂ မှ ထွက်ပြေးလာခဲ့ပြီး AK သေနတ်အမျိုးအစား တစ်လက်၊ ကျည် ၉၈ တောင့် ယူဆောင်၍ မြိုင်ပကဖထံသို့ အလင်းဝင်ရောက်ခဲ့ကြောင်း၊ ဒုတပ်ကြပ် ဇွဲလင်းပိုင်သည် ဧရာဝတီတိုင်း၊ ပန်းတနော်မြိုနယ်တွင် နေထိုင်သူတစ်ဦးဖြစ်ပြီး စစ်ကောင်စီ၏ ပြည်သူ့အပေါ်တွင် အပြုအမူလုပ်ရပ်များကို သည်းမခံနိုင်တော့သည့်အတွက် အလင်းဝင်ရောက်ခဲ့ခြင်းဖြစ်ကြောင်း၊ ထပ်မံအလင်းဝင်ရောက်လာမည့်သူများ များစွာရှိသေးကြောင်း သိရှိရသည်။", "အလင်းဝင်ရောက်လာသူများအား ဂုဏ်ပြုဆုငွေများ ထိုက်သင့်အားလျော်စွာ ချီးမြှင့်ပေးအပ်ကာ ကောင်းမွန်စွာ ထိန်းသိမ်းထားရှိကြောင်း၊ စစ်အာဏာရှင်စစ်တပ် ပြုတ်ကျရေးအတွက် စစ်ရေးအရှိန်မြှင့်တင်နေသည့်အတွက် ပြည်သူ့ရင်ခွင်သို ဝင်ရောက်ခိုလှုံလိုပါက အချိန်မရွေး ဆက်သွယ်နိုင်ကြောင်း၊ အာဏာသိမ်းစစ်တပ်အဖွဲဝင် တပ်သားများ၊ ပျူစောထီးများအနေဖြင့်လည်း ပြည်သူကို နည်းမျိုးစုံနှင့် ရက်စက်စွာ ညှင်းပန်းနှိပ်စက်သတ်ဖြတ်နေသည့် အကြမ်းဖက်စစ်တပ်အား စွန့်ခွာပြီး ပြည်သူကိုမျက်နှာမူ၍ ပြည်သူ့ကာကွယ်ရေးတပ်ဖွဲများနှင့် အမြန်ပူးပေါင်းရန် မြိုင်ပကဖက တိုက်တွန်းထားသည်။"]
https://yktnews.com/2025/03/206251/	စစ်ကောင်စီလက်အောက် အမှုမထမ်းသော ဆေးတက္ကသိုလ်ကျောင်းပြီးစ ဆရာဝန်ငယ်များကို မင်းအောင်လှိုင်က အငြိုးတကြီးဖြင့် ဆေးပညာဘွဲ့မပေးဘဲ အမည်ပျက်စာရင်းသွင်းပြီး ပြည်ပထွက်ခွင့်နှင့် ပညာဆက်လက်သင်ယူခွင့် ပိတ်ပင်	["စစ်ကောင်စီလက်အောက် အမှုမထမ်းသော ဆေးတက္ကသိုလ်ကျောင်းပြီးစ ဆရာဝန်ငယ်များကို မင်းအောင်လှိုင်က အငြိုးတကြီးဖြင့် ဆေးပညာဘွဲ့မပေးဘဲ အမည်ပျက်စာရင်းသွင်းပြီး ပြည်ပထွက်ခွင့်နှင့်ပညာဆက်လက်သင်ယူခွင့် ပိတ်ပင်", "ရန်ကုန်၊ မတ် ၄", "မြန်မာနိုင်ငံတစ်ဝန်းရှိ ဆေးတက္ကသိုလ်များမှ ကျောင်းဆင်းပြီး ကျန်းမာရေးဝန်ကြီးဌာနတွင် အမှုမထမ်းသူများကို ဆရာဝန်ဘွဲ့မပေးဘဲ အမည်ပျက်စာရင်းသွင်းပြီး ပြည်ပထွက်ခွင့်ပိတ်ပင်မှုများ မင်းအောင်လှိုင်အမိန့်ဖြင့် ကျန်းမာ ရေးဝန်ကြီးသက်ခိုင်ဝင်းက လုပ်ဆောင်လိုက်ကြောင်း နေပြည်တော် ကျန်းမာရေးဝန်ကြီးဌာနထံမှ စုံစမ်းသိရှိရသည်။", "စစ်ကောင်စီလက်အောက်ခံ ကျန်းမာရေးဝန်ကြီးဌာနက စီမံခန့်ခွဲလျက်ရှိသော ဆေးတက္ကသိုလ်များတွင် ပညာသင်ယူမှု ပြီးဆုံးသွားပြီးနောက် နိုင်ငံ့ဝန်ထမ်းမလုပ်သူများကို ဆေးပညာဘွဲ့ မပေးတော့ဘဲ အမည်ပျက်စာရင်း သွင်းခြင်း၊ ပြည်ပထွက်ခွင့် ပိတ်ပင်ခြင်းများ လုပ်ဆောင်နေကြောင်း ၊ ယခုမတ်လအတွင်း စစ်ကောင်စီ လက်အောက်ခံ ကျန်းမာရေးဝန်ကြီးဌာန၊ ကျန်းမာရေးနှင့်လူ့စွမ်းအားအရင်း အမြစ်ဦးစီးဌာန၊ ဆေးတက္ကသိုလ်များက ၁၆ ကြိမ်မြောက်၊ ၁၇ ကြိမ်မြောက်၊ ၁၈ ကြိမ်မြောက် ဘွဲ့နှင်း သဘင်အခမ်းအနားများ ပြုလုပ်၍ ဆရာဝန်ဘွဲ့များပေးနိုင်ရန် ဘွဲ့နှင်းသဘင်လျှောက်လွှာခေါ်ယူခဲ့ကြောင်း၊ အဆိုပါ ဘွဲ့နှင်းသဘင် အခမ်းအနားများတွင် ဆေးတက္ကသိုလ်တွင် ပညာသင်ယူမှု ပြီးဆုံးပြီးနောက် နိုင်ငံ့ဝန်ထမ်းမလုပ်သူများကို ဆရာဝန် ဘွဲ့ပေးမည်မဟုတ် ကြောင်း၊ ဝန်ထမ်းမလုပ်သူများအားလုံးကို အမည်ပျက်စာရင်းသွင်းပြီး ပြည်ပထွက်ခွင့်ပါ စစ်ကောင်စီက ပိတ်ပင်လိုက်ကြောင်း သိရှိရသည်။", "ထိုသို့ ပိတ်ပင်မှုများကို လုပ်ဆောင်မှုမှာ မင်းအောင်လှိုင်၏ တိုက်ရိုက်ညွှန်ကြားချက်အရ ကျန်းမာရေးဝန်ကြီး သက် ခိုင်ဝင်းက အကောင်အထည်ဖော် ဆောင်ရွက်ခြင်းဖြစ်ကြောင်း၊ စစ်ခေါင်းဆောင်က စစ်အာဏာသိမ်းချိန် ဆရာဝန်များနှင့် ကျန်းမာရေးဝန်ထမ်းများအားလုံးက CDM လုပ်သွားခဲ့ခြင်းအပေါ် အငြိုးတကြီးဖြင့် ပြန်လည် တုံ့ပြန်ဆောင်ရွက်ခြင်းဖြစ်ကြောင်း နေပြည်တော်ကျန်းမာရေးဝန်ကြီးဌာနအသိုင်းအ၀ိုင်းက ပြောဆိုသည်။", "“ဘွဲ့နှင်းသဘင် ကြေညာချက်အရ ကျနော်တို့လို နောက်ဆုံးနှစ် အပိုင်းခ (၆/၂၀၁၈) အတန်းကို သင်ယူပြီးမြောက် အောင်မြင်ပြီးသူတွေ အကျုံးဝင်တယ်ဆိုလို့ ဆေးတက္ကသိုလ်-မကွေး စာမေးပွဲနှင့် ဘွဲ့နှင်းသဘင်ဌာနစိတ်ကို ဆက်သွယ်ကြည့်တဲ့အခါမှာ အစိုးရဝန်ထမ်းဆောင်ရွက်နေသူတွေသာ ဘွဲ့ပေးမယ်ပြောတယ်။ အဲဒါက ဆေး တက္ကသိုလ် ၁ ရန်ကုန်၊ ဆေးတက္ကသိုလ် ၂ ရန်ကုန်၊ ဆေးတက္ကသိုလ်-မန္တလေးတွေအားလုံးမှာ ဖြစ်နေတာပါ” ဟု ဆေးတက္ကသိုလ်မှ ကျောင်းပြီးခဲ့သူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဆေးတက္ကသိုလ် နောက်ဆုံးနှစ်အပိုင်း(ခ) ၆/၂၀၁၈ အတန်းကို သင်ယူပြီးမြောက်ထားသူများသည် ၂၀၂၀ ခုနှစ်၊ ဒီဇင်ဘာလကုန်တွင် အလုပ်သင်ပြီးဆုံးခဲ့သည့်အတန်းဖြစ်ရာ စစ်အာဏာသိမ်းဖြစ်စဉ်မတိုင်မီကပင် ကျောင်းပြီးခဲ့သူများဖြစ်ကြောင်း၊ သို့ရာတွင် စစ်ကောင်စီက ကျန်းမာရေးလောကမှ ဆရာဝန်များကို အငြိုးတကြီး ပိတ်ပင်မှုများ လုပ်ဆောင်ခြင်းဖြစ်သည်ဟု ဆေးတက္ကသိုလ်အသိုင်းအ၀ိုင်းက ပြောဆိုသည်။", "၂၀၁၂ ခုနှစ် ဆေးတက္ကသိုလ်ဝင်ခွင့်လျှောက်ထားခဲ့စဉ်က ဘွဲ့ရပြီးသည့်အခါ နိုင်ငံ့ဝန်ထမ်းအဖြစ် ၃ နှစ်တာဝန်ထမ်းဆောင်ရမည် (သို့မဟုတ်) မထမ်းဆောင်နိုင်လျှင် မြန်မာကျပ်ငွေ ၁၀ သိန်း ပေးလျော်ရမည်ဟု ခံဝန် ကတိထိုးခဲ့ရကြောင်း၊ သို့ရာတွင် ယခုအခါ စစ်ကောင်စီက နိုင်ငံ့ဝန်ထမ်းမလုပ်သူများကို ငွေကျပ် ၁၀ သိန်း ပေးလျှော်ခြင်း လုံး၀ လက်မခံတော့ဘဲ ဆရာဝန် ဘွဲ့မပေးခြင်း၊ ပြည်ထွက်ခွင့် မပေးခြင်း၊ အမည်ပျက်စာရင်းသွင်းခြင်း၊ မဟာဘွဲ့နှင့် ဘွဲ့လွန်များ ဆက်လက်ဆည်းပူးခွင့်မပြုခြင်းများ လုပ်ဆောင်လာခြင်းဖြစ်ကြောင်း သိရှိရသည်။", "ဓာတ်ပုံ- အကြမ်းဖက် မင်းအောင်လှိုင်နှင့်အတူ တွေ့မြင်ရသည့် သက်ခိုင်ဝင်း။"]
https://yktnews.com/2025/02/205327/	စစ်ကောင်စီလက်အောက်ခံ BGF ခေါင်းဆောင် စောချစ်သူ(ခ) စံမြင့်၊ တင်ဝင်းနှင့် မုတ်သုန်တို့ကို ထိုင်းအစိုးရက ဖမ်း၀ရမ်းထုတ်ရန် JFM တိုက်တွန်း	["စစ်ကောင်စီလက်အောက်ခံ BGF ခေါင်းဆောင် စောချစ်သူ(ခ) စံမြင့်၊ တင်ဝင်းနှင့် မုတ်သုန်တို့ကို ထိုင်းအစိုးရက ဖမ်း၀ရမ်းထုတ်ရန် JFM တိုက်တွန်း", "ရန်ကုန်၊ ဖေဖော်၀ါရီ ၂၅", "အကြမ်းဖက် စစ်ကောင်စီလက်အောက်ခံ ကရင်နယ်ခြားစောင့်တပ် BGF ခေါင်းဆောင် စောချစ်သူ(ခ) စံမြင့်၊ တင်ဝင်းနှင့် မုတ်သုန် တို့ကို ထိုင်းအစိုးရက ဖမ်း၀ရမ်းထုတ်ရန် Justice for Myanmar (JFM)က ယနေ့ တိုက်တွန်းလိုက်သည်။", "BGF ကရင်နယ်ခြားစောင့်တပ်ဖွဲ့ ခေါင်းဆောင်များဖြစ်သော စောချစ်သူ (အမည်ရင်း စံမြင့်)၊ တင်ဝင်းနှင့် မုတ်သုန်တို့ သုံးဦးအား လူကုန်ကူးမှုအတွက် အထူးစုံစမ်းစစ်ဆေးရေးဌာန (DSI) က စုံစမ်းစစ်ဆေးမှုများ ပြုလုပ်နေပြီး ဖမ်းဝရမ်းထုတ်နိုင်ရန် လုပ်ဆောင်နေသော သတင်းများကို Justice For Myanmar က ကြိုဆိုကြောင်း၊ ထိုင်းအစိုးရအနေဖြင့် ယင်းလုပ်ငန်းစဉ်ကို အမြန်လုပ်ဆောင်ရန်နှင့် တရားရုံးတွင် အဆိုပါ ဖမ်းဝရမ်းများကို လျှောက်ထားရန် တိုက်တွန်းကြောင်း၊ ယင်းဖမ်းဝရမ်းများ ထုတ်ပေးမှုသည် ထိုင်းနယ်စပ်တလျှောက် ကရင်နယ်ခြားစောင့်တပ်ခေါင်းဆောင်များ ကျူးလွန်နေသည့် ရာဇဝတ်မှုများကို ဖြေရှင်းရာတွင် အရေးပါသောခြေလှမ်းတစ်ရပ်ဖြစ်လာမည် ဖြစ်ကြောင်း JFM က ပြောဆိုသည်။", "နိုင်ငံဖြတ်ကျော်ရာဇဝတ်ဂိုဏ်းလုပ်ငန်းများကို အလျှင်အမြန်နှိပ်ကွပ်ရန် ပြည်တွင်းနှင့် နိုင်ငံတကာ ဖိအားများ မြင့်တက်လာနေပြီဖြစ်ရာ ဖမ်းဝရမ်းလျှောက်ထားမှုကိုလည်း လိုက်ပါလုပ်ဆောင်ရမည် ဖြစ်ကြောင်း၊ ထိုင်းနိုင်ငံအနေဖြင့် ဆိုက်ဘာငွေလိမ်လုပ်ငန်းခြံကြီးများတည်ရှိရာ မြန်မာနယ်စပ်ဒေသများသို့ လျှပ်စစ်မီး၊ လောင်စာဆီနှင့် အင်တာနက်ဖြတ်တောက်မှုများကို မကြာသေးမီ လုပ်ဆောင်ခဲ့ကြောင်း သိရှိရသည်။", "လက်ရှိရက်ပိုင်းအတွင်း ငွေလိမ်ခြံကြီးများအတွင်း ပိတ်မိနေခဲ့ကြသည့် ရာနှင့်ချီသော အလုပ်သမား များကို ထိုင်းနိုင်ငံထံ လွှဲပြောင်းပေးအပ်ခဲ့ပြီး၊ ထိုင်းနိုင်ငံက ကြိုဆိုလက်ခံပေးခဲ့ကြောင်း၊ သို့ရာတွင် စိုးရိမ် ပူပန်နေကြသည့် သက်ဆိုင်သူများအနေဖြင့် ယင်းလုပ်ငန်းတစ်ရပ်လုံးကို အပြီးတိုင် ဖျက်သိမ်းနိုင်ရေး အတွက် ဆက်လက်တွန်းအားပေးနေဆဲ ဖြစ်ကြောင်း၊ အပြစ်ရှိသူများကို တရားစွဲဆိုခြင်းသည် အဓိက လုပ်ဆောင်ရမည့်အခန်းကဏ္ဍဖြစ်ပြီး၊ ယင်းအတွက် ဖမ်းဝရမ်းများသည် နောက်တစ်ဆင့် အနေဖြင့် ယခုလုပ်ဆောင်ရမည့် ခြေလှမ်းဖြစ်ကြောင်း JFM က ထောက်ပြထားသည်။", "ဆိုက်ဘာငွေလိမ်လုပ်ငန်းနယ်ပယ်တွင် ကရင်နယ်ခြားစောင့်တပ်ဖွဲ့၏ ပါဝင်ပတ်သက်မှု အတိမ်အနက်ထုထည်သည် အခြေ အနေများငြိမ်သက်သွားရုံ ရေတိုလုပ်ဆောင်ပြမှုလောက်ဖြင့် ၎င်းတို့အား တရားစီရင်မှုမှ လွတ်မြောက်ခွင့်မပေးသင့်", "ကြောင်း ၂၀၂၄ ခုနှစ် Justice For Myanmar ၏ အစီရင်ခံစာတစ်စောင်တွင် ကရင်နယ်ခြားစောင့်တပ် ခေါင်းဆောင်များနှင့် မိသားစုဝင်များအနေဖြင့် မြေထိန်းချုပ်မှု၊ အိမ်ခြံမြေလုပ်ငန်းများတွင် တိုက်ရိုက် ပိုင်ဆိုင်မှု၊ အခွန်၊ လုံခြုံရေး၊ မှောင်ခိုလုပ်ငန်း၊ လူကုန်ကူးမှုနှင့် လူသုံးကုန်ရောင်းချမှုများမှတဆင့် နိုင်ငံဖြတ်ကျော် ရာဇဝတ်လုပ်ငန်းမှ အကျိုးအမြတ်များ ရရှိနေပုံကို ဖော်ထုတ်ခဲ့ပြီးဖြစ်ကြောင်း ထုတ်ပြန်ပြောဆိုထားသည်။", "ချစ်သူနှင့် သားသမီးများသည် ကရင်နယ်ခြားစောင့်တပ်ကုမ္ပဏီ ၉ ခုတွင် စုပေါင်းပိုင်ဆိုင်ထားကြပြီး၊ ရာဇဝတ်လုပ်ငန်းများမှ အကျိုးအမြတ်များ ရရှိနေပြီး ယင်းမိသားစု၏ ပိုင်ဆိုင်မှုများတွင် Myanmar Apolo International Investment Company Limited (Apollo Park) နှင့် Yulong Bay Resort Tourism Development Company Limited (Yulong Bay Park) တို့မှတဆင့် အနည်းဆုံးအနေဖြင့် နာမည်ဆိုးဖြင့်ကျော်ကြားသော ဆိုက်ဘာငွေလိမ်လုပ်ငန်းခြံကြီးနှစ်ခုတွင် ရှယ်ယာများလည်း ပါဝင်ကြောင်း သိရှိရသည်။", "တင်ဝင်းသည် ကရင်နယ်ခြားစောင့်တပ်ကုမ္ပဏီများဖြစ်ကြသည့် Shwe Myint Thaung Yinn Holdings Limited နှင့် Shwe Myint Thaung Yinn Industry & Manufacturing Company Limited တို့ကို ၎င်း၏ ဇနီးဖြစ်သူ နန်းမြင့်မြင့်ဝင်းနှင့် ပူးတွဲထိန်းချုပ်ထားကြောင်း၊ Shwe Myint Thaung Yinn Industry & Manufacturing Company Limited သည် ထိုင်းနိုင်ငံပိုင် ခရိုင်လျှပ်စစ်အာဏာပိုင် အဖွဲ့ (PEA) ထံမှ စွမ်းအင်တင်သွင်းရန် စာချုပ်ချုပ်ဆိုထားပြီး၊ မြဝတီမြို့နယ်အတွင်းရှိ ဆိုက်ဘာငွေလိမ်စင်တာများနှင့် အွန်လိုင်းကာစီနို လုပ်ငန်းများကို လျှပ်စစ်စွမ်းအင် ပေးအပ်လျက်ရှိကြောင်း သိရှိရသည်။", "ရွှေမြစ်သောင်ရင်းကုမ္ပဏီသည် PTT ထံမှ ရေနံများကိုလည်း ဝယ်ယူရောင်းချမှု လုပ်နေပြီး ယင်းက ထိုင်းနိုင်ငံပိုင်လုပ်ငန်းစုကြီးအား ၎င်းတို့၏ ရာဇဝတ်လုပ်ငန်းများတွင် ကြံရာပါ ပတ်သက်စေကြောင်း၊ ကရင်နယ်ခြားစောင့်တပ်ဖွဲ့ခေါင်းဆောင်သုံးဦးအား ဖမ်းဝရမ်းထုတ်ခြင်းအပြင် ထိုင်းအာဏာပိုင်များ အနေဖြင့် ၎င်းတို့၏ မိသားစုဝင်များ၊ စီးပွားမိတ်ဖက်များ၊ နယ်ခြားစောင့်တပ်ဖွဲ့၏ မြန်မာစစ်တပ်မှ တပ်မှူးများ၊ နိုင်ငံဖြတ်ကျော်ရာဇဝတ်လုပ်ငန်းများကို အားပေးကူညီပြီး အကျိုးအမြတ်ရရှိနေကြသည့် ထိုင်းကုမ္ပဏီများနှင့် လူပုဂ္ဂိုလ်များအပေါ် ရာဇဝတ်ဆိုင်ရာတရားစွဲဆိုမှုများ တိုးချဲ့လုပ်ဆောင်သင့်ကြောင်း JFM က တိုက်တွန်းထားသည်။", "Justice For Myanmar ၏ ပြောရေးဆိုခွင့်ရှိသူ မရတနာမောင်က “ကရင်နယ်ခြားစောင့်တပ်ဖွဲ့ ခေါင်းဆောင်တွေအပေါ် DSI က စုံစမ်းစစ်ဆေးမှုတွေလုပ်ဆောင်နေခြင်းက အပေါင်းလက္ခဏာ ဆောင်ပါတယ်။ အခုချိန်မှာ ထိုင်းအစိုးရအနေနဲ့ ဖမ်းဝရမ်းလျှောက်ထားပြီး လိုက်ပါလုပ်ဆောင်ဖို့ လိုအပ်တယ်။ ဒါက ကရင်နယ်ခြားစောင့်တပ်တွေရဲ့ ရာဇဝတ်မှုတွေမှာ ထိခိုက်နစ်နာခဲ့ရသူတွေအတွက် တာဝန်ခံမှုပေးနိုင်ဖို့ မဖြစ်မနေလုပ်ဆောင်ရမယ့် ခြေလှမ်းတစ်ရပ် ဖြစ်ပါတယ်။ ထိုင်းအာဏာပိုင်တွေအနေနဲ့ ကရင်နယ်ခြားစောင့်တပ်မိသားစုဝင်တွေ၊ သူတို့ရဲ့ စစ်အုပ်စုတပ်မှူးတွေ၊ မြန်မာနဲ့ထိုင်းနိုင်ငံအတွင်း သူတို့မိတ်ဖက်တွေကို ဖမ်းဝရမ်းတွေထုတ်ပြီး လူကုန်ကူးမှုတွေအပေါ် အရေးယူဆောင်ရွက်မှုတွေကို ကျယ်ကျယ်ပြန့်ပြန့် လုပ်ဆောင်ဖို့ လိုအပ်ပါတယ်” ဟု ပြောကြားခဲ့သည်။", "အကြမ်းဖက်စစ်ကောင်စီ၊ တရုတ်နှင့် ထိုင်းနိုင်ငံတို့ ပူးပေါင်းပြီး မြ၀တီမြို့နယ်အတွင်းရှိ ကျားဖြန့်လုပ်ငန်းများမှ နိုင်ငံခြားသားများကို နေရပ်မိခင်နိုင်ငံများ ပြန်ပို့နိုင်ရေး စီစဉ်မှုများ လုပ်ဆောင်နေသော်လည်း ကျားဖြန့်ဂိုဏ်းများကို အဓိက ထူထောင်ခဲ့ကာ လုပ်ငန်းလည်ပတ်လုပ်ကိုင်နေသော တရုတ်လုပ်ငန်းရှင်များကိုမူ ဖမ်းဆီးအရေးယူမှု တစ်စုံတစ်ရာ မရှိသေးကြောင်း ကျားဖြန့်အရေးစောင့်ကြည့်နေသည့် ထိုင်း-မြန်မာနယ်စပ်မှ စစ်ရေး သတင်းရင်းမြစ်က သုံးသပ်ပြောဆိုသည်။", "ရန်ကုန်ခေတ်သစ်နှင့်ချိတ်ဆက် ဆက်သွယ်နေသော ရွှေက္ကိုလ်အတွင်းမှ သတင်းရင်းမြစ်များကလည်း လက်ရှိအချိန်အထိ ကျားဖြန့် လုပ်ငန်းများ ဆက်လက် လည်ပတ်နေဆဲဖြစ်ပြီး လုပ်ကိုင်နေသူများလည်း ရှိနေဆဲဖြစ်ကြောင်း၊ ပြန်ပို့နေသော နိုင်ငံခြားသားများမှာ ၎င်းတို့၏ ဆန္ဒအရ ပြန်ရန် ဆန္ဒပြုသူများဖြစ်ကြောင်း ပြောဆိုကြသည်။"]
https://yktnews.com/2023/06/109082/	စစ်ကောင်စီလက်အောက်ခံ MFTB နှင့် MICB ကို စီးပွားရေးဒဏ်ခတ်ပိတ်ဆို့မှု အမေရိကန်က မကြာမီ ကြေညာမည်ဟု ရိုက်တာက သတင်းဖော်ပြ	["စစ်ကောင်စီလက်အောက်ခံ MFTB နှင့် MICB ကို စီးပွားရေးဒဏ်ခတ်ပိတ်ဆို့မှု အမေရိကန်က မကြာမီ ကြေညာမည်ဟု ရိုက်တာက သတင်းဖော်ပြ", "ပြည်တွင်းဒေါ်လာနှင့် ရွှေစျေးကွက် ရပ်ဆိုင်းနေပြီး အမေရိကန်ဒေါ်လာစျေး မထင်မှတ်ထားနိုင်သော ပမာဏအထိ တက်နိုင်ဟုဆို", "ရန်ကုန်၊ ဇွန် ၂၁", "အကြမ်းဖက်စစ်ကောင်စီ လက်အောက်ခံ MFTB မြန်မာ့နိုင်ငံခြားကုန်သွယ် မှုဘဏ်၊ မြန်မာ့ရင်းနှီးမြှုပ်နှံမှုနှင့်ကူးသန်းရောင်းဝယ် ရေးဘဏ် MICB တို့ကို အမေရိကန်ပြည်ထောင်စုက စီးပွားရေးဒဏ်ခတ်ပိတ်ဆို့မှုကို မကြာမီ ကြေညာဖြစ်ကြောင်း ရိုက်တာသတင်းဌာနက သတင်းရေးသားသည်။", "ထိုင်းနိုင်ငံ၊ ဘန်ကောက်မြို့ရှိ အမေရိကန်သံးရုံး၏ ကြေညာချက်တွင် မြန်မာစစ် ကောင်စီအနေဖြင့် ၎င်းကျူးလွန်ထားသော အာဏာသိမ်းမှုနှင့် အကြမ်း ဖက်မှုအတွက် တာဝန်ခံစေရန် အမေရိကန်ပြည်ထောင်စုက နည်းလမ်းရှာ ဖွေနေပြီး ယင်းတို့ထဲတွင် စစ်ကောင်စီ၏ ဝင်ငွေရလမ်းကို ဖြတ်တောက်သည့် နည်းလမ်းပါဝင်ကြောင်း ထုတ်ပြန်ပြောဆိုထားသည်။", "မြန်မာစစ်ကောင်စီလက်အောက်ခံ MFTB နှင့် MICB ကို စီးပွားရေးဒဏ် ခတ်ပိတ်ဆို့မှုကြောင့် ထိုင်းနိုင်ငံနှင့်အခြားသော နိုင်ငံများကို သက်ရောက်မှု မရှိစေရန် အတွက် ဘန်ကောက်ရှိ အမေရိကန်သံရုံးက ထိုင်းအစိုးရနှင့် အမြဲမပြတ် ညှိနှိုင်းပြောဆိုနေကြောင်း ရိုက်တာသတင်းက ဆိုသည်။", "အမေရိကန်က MFTB နှင့် MICB အပေါ် စီးပွားရေးပိတ်ဆို့မှုသည် ယခု ရက်ပိုင်းအတွင်း ကြေညာဖြစ်ကြောင်း သိရှိရသည်။", "မြန်မာ့စီးပွားရေးစျေးကွက်အတွင်းတွင် MFTB နှင့် MICB ကို ပိတ်ဆို့မည့် သတင်းကြောင့် ယနေ့ ဇွန်လ ၂၁ ရက်နေ့တွင် အမေရိကန်ဒေါ်လာနှင့် ရွှေစျေးကွက်မှာ လုံး၀ နီးပါး ရပ်ဆိုင်းနေကြောင်း သိရှိရသည်။", "“ဒေါ်လာစျေးက ညှိလုပ်ကြတယ်။ တချို့တွေလည်း မဖြစ်မနေ လုပ်ရမယ့် ဟာမျိုးတွေက တစ်ဒေါ်လာကို ၃၀၅၀ လောက်နဲ့ ဖြတ်ပြီး တွက်ကြတယ်။ ပေါက်စျေးကတော့ မရှိဘူး။ အကုန်လုံး အခြေအနေကို စောင့်ကြည့်နေကြတာ။ လေယာဉ်လက်မှတ်လိုဟာမျိုးကျတော့လည်း အေဂျင်စီကိုလိုက်ပြီး သူ့ဟာသူ တွက်ချက်ရောင်းနေကြတာပဲ။ ငွေလဲနှုန်းအမှန်တော့ မရှိတော့ဘူး” ဟု လေယာဉ်လက်မှတ်ရောင်းဝယ်ရေး ခရီးသွားအေဂျင်စီတစ်ခုကပြောသည်။", "ရန်ကုန်စီးပွားရေးသမားတစ်ဦးကမူ MFTB နှင့် MICB ကို ပိတ်ဆို့မည့် သတင်း သေချာနေပြီဟု သိရှိထားသောကြောင့် စီးပွားရေးသမားများက ရှိရင်းစွဲ ဒေါ်လာ များကို သိမ်းဆည်းလိုက်ကြပြီး ဒေါ်လာတန်ဖိုး မကြုံဖူးသည့် စျေးအထိ တက်နိုင်ကြောင်း၊ ယခင် ဒေါ်လာအစားထိုး FEC ပြန်ပေါ်လာနိုင်ကြောင်း ပြောဆိုသည်။", "“သတင်းက သေချာသလောက်ရှိနေတော့ စောင့်ကြည့်နေကြတာပဲ။ Impact ကတော့ အတော်ကြီးမယ်။ ဒေါ်လာစျေးတွေလည်း ထင်မှတ်မထားတဲ့ စျေး တွေ ဖြစ်နိုင်တယ်လို့ ယူဆတယ်။ မိုးပြိုအများပဲဆိုတော့ စောင့်ကြည့်ပြီး ကိုယ့်မှာရှိနေတာတွေ တန်ဖိုး မလျော့သွားအောင် ကျစ်ကျစ်ပါအောင် ဆုပ်ကိုင်ထားကြမယ့် သူများတယ်။ ကျပ်ငွေမကိုင်ဘဲ အိမ်၊ ရွှေ၊ ဒေါ်လာ၊ အဲဒီဘက်ကို ပြုံပြီး တိုးနေကြပြီ” ဟု ရန်ကုန်စီးပွားရေးသမားက ဆိုသည်။", "ယနေ့ ရွှေစျေးကွက်တွင် ရွှေစျေးနှုန်း ဖွင့်သော်လည်း အရောင်းမရှိဘဲ အဝယ် သာများပြားနေကြောင်း သိရှိရသည်။", "“ရွှေစျေးကတော့ ၃၁သိန်းခွဲကျော် ဝန်းကျင်မှာရှိတယ်။ အဝယ်တွေ တော်တော် တက်တယ်။ အရောင်းမရှိဘူး။ ဟိုသတင်းဒီသတင်းတွေကြောင့်ပဲ။ အဝယ် အတော်ကို များနေတယ်။ ဆိုင်တွေမှာလည်း ပစ္စည်းမရှိဘူးပဲ ပြောနေ ကြ တယ်” ဟု ရန်ကုန်တိုင်း ရွှေလုပ်ငန်းရှင်တစ်ဦးက ဆိုသည်။"]
https://yktnews.com/2023/06/108921/	စစ်ကောင်စီလက်အောက်ခံ MFTB နှင့် MICB ဘဏ်ကို အမေရိကန်က ဒဏ် ခတ်ပိတ် ဆို့မည့်သတင်းကြောင့် မြန်မာ့စီးပွားရေးလောကကို ပြင်းထန် စွာ ရိုက်ခတ်ပြီး ဒေါ်လာအရောင်းအဝယ် ယာယီရပ်ဆိုင်း	["စစ်ကောင်စီလက်အောက်ခံ MFTB နှင့် MICB ဘဏ်ကို အမေရိကန်က ဒဏ် ခတ်ပိတ် ဆို့မည့်သတင်းကြောင့် မြန်မာ့စီးပွားရေးလောကကို ပြင်းထန် စွာ ရိုက်ခတ်ပြီး ဒေါ်လာအရောင်းအဝယ် ယာယီရပ်ဆိုင်း", "ပြည်သူများ မစိုးရိမ်ရန် ဇော်မင်းထွန်း ထွက်ရှင်းလာပြီး အမေရိကန်၏ လုပ်ရပ်ကြောင့် ဒီမိုကရေစီ နှောင့်နှေးမည်ဟုဆိုပြန်", "ရန်ကုန်၊ ဇွန် ၂၀", "စစ်ကောင်စီလက်အောက်ခံ မြန်မာနိုင်ငံခြားကုန်သွယ်မှုဘဏ် MFTB နှင့် မြန်မာ့ ရင်းနှီးမြှုပ်နှံမှုနှင့်ကူးသန်းရောင်းဝယ်ရေးဘဏ် MICB တို့ကို အမေ ရိကန်ပြည်ထောင်စုက ဒဏ်ခတ်ပိတ်ဆို့ရန် ရှိနေသည်ဆိုသော သတင်းကို ထိုင်းသတင်းဌာနများက ထုတ်လွှင့်ခဲ့ရာ ယင်းသတင်းကြောင့် မြန်မာ့ စီးပွား ရေးလောကသို့ ပြင်းထန်စွာ ရိုက်ခတ်နေကြောင်း UMFCCI စီးပွားရေး လုပ်ငန်း ရှင်တချို့ထံမှ သိရှိရသည်။", "Thai PBS သတင်းဌာနက အမေရိကန်ပြည်ထောင်စုက စစ်တပ်၏ နိုင်ငံခြား ဝင်ငွေကို ဖြတ်တောက်ရန် MFTB နှင့် MICB ဘဏ်တို့ကို ဒဏ်ခတ်ပိတ် ဆို့ အရေး ယူမည်ဖြစ်ကြောင်း သတင်းဖော်ပြခဲ့ရာ ယင်းသတင်း ထွက်ပေါ် လာချိန် တွင် ပြည်တွင်းစီးပွားရေး လုပ်ငန်းရှင်အများစုအကြား အမေရိကန် ဒေါ်လာငွေ ကြေး စီးဝင်မှု ပြတ်တောက်မည်ကို အဓိက စိုးရိမ်နေကြခြင်းဖြစ်ကြောင်း သိရှိ ရသည်။", "“ကျနော်တို့ တစ်နိုင်ငံလုံးက Import ပေါ်မှာ မူတည်ထားတာ။ ကိုယ်တိုင် ထုတ် နိုင်တာဘာမှ မရှိဘူး။ စက်သုံးဆီကအစ သာမန်လူသုံးကုန်အထိ သွင်း ကုန် သွင်းဖို့က ဒေါ်လာမရှိရင် ဒါတွေစျေးတက်လာမယ်။ MFTB နဲ့ MICB အပိတ်ခံရရင် စက်သုံးဆီတင်သွင်းမှုကစပြီး သွင်းကုန်ကိစ္စအားလုံးထိခိုက်မယ်။ ငွေအဝင် အထွက်လုပ်မရတော့ရင် နောက်ဆက်တွဲက လုပ်ငန်းတွေရပ် နိုင် တယ်။ ဒီသတင်းထွက်လာတော့ အခုအတော်လေးကို လှုပ်လှုပ် ခတ်ခတ် ဖြစ်နေပြီ။ တကယ်ဖြစ်လာရင်တော့ ဒေါ်လာအစားထိုး အရင် FEC ခေတ် တောင် ပြန်ပေါ် လာမလားပဲ စိုးရိမ် နေရပြီ” ဟု UMFCCI အသင်းဝင် စီးပွား ရေးသမားတစ်ဦးက ပြောဆိုသည်။", "MFTB နှင့် MICB ကို အမေရိကန်က စီးပွားရေး ဒဏ်ခတ်ပိတ်ဆို့မည်ဆိုသော သတင်းများကြောင့် ယနေ့ အမေရိကန်ဒေါ်လာ စျေးကွက်တွင် အရောင်းမရှိဘဲ အဝယ်သာရှိကြောင်း၊ ဒေါ်လာတစ်ဒေါ်လာလျှင်ငွေကျပ် ၃၁၅၀ ကျပ်အထိ ခေါ် စျေးရှိကြောင်း သိရှိရသည်။", "စစ်ကောင်စီပြောခွင့်ရပုဂ္ဂိုလ် ဇော်မင်းထွန်းက ပြည်သူများ စိတ်မပူရန်နှင့် အမေရိကန်၏ လုပ်ရပ်သည် စစ်တပ်က ပါတီစုံဒီမိုကရေစီသွားမည်ဟု အတိအလင်းပြောထားမှုကို နှောင့်နှေးကြန့်ကြာစေမည်ဟု ထွက်ရှင်းလာသည်။", "” ပြည်သူတွေအနေနဲ့ စိုးရိမ်ပူပန်မှုမရှိဖို့ အသိပေးလိုပါတယ်။ ကျနော်တို့ နိုင်ငံ မှာတော့ နိုင်ငံခြားဘဏ်ငွေဝန်ဆောင်မှုလုပ်ငန်းတွေကို ဘဏ် တစ် ဘဏ် တည်းက ဆောင်ရွက်နေတာမဟုတ်ဘူး။ ပြည်တွင်းပုဂ္ဂလိက ဘဏ်တွေ နိုင်ငံ ခြား ဘဏ် ဘဏ်ခွဲတွေကလည်းဆောင်ရွက် လျက်ရှိတယ်။ ပူပန်စရာမလိုဘူး။ အမေရိကန်ပြည်ထောင်စုက ဒီလိုမျိုးဆောင်ရွက်ခြင်းက စီးပွားရေးအရ နိုင်ငံ ရေး အကျပ်အတည်းဖြစ်အောင် ဆောင်ရွက်ခြင်းဖြစ်တယ်။ မေးခွန်းထုတ် လို တာက ပါတီစုံ ဒီမိုကရေစီစနစ်၊ ဖက်ဒရယ်နဲ့ ဒီမိုကရေစီစနစ် သွားမယ်လို့ ပြောထားတာကို ဒီလိုမျိုးလုပ်ကိုင်ခြင်းက ပါတီစုံ ဒီမိုကရေစီ စနစ် သွားတဲ့ နေရာမှာ မလိုလားအပ်တဲ့ နှောင့်နှေးမှုတွေ ဖြစ်စေနိုင်တယ်လို့ပဲ ပြောချင်ပါ တယ်” ဟု စစ်ကောင်စီ ပြောခွင့်ရပုဂ္ဂိုလ် ဇော်မင်းထွန်းက ပြောဆိုသည်။"]
https://yktnews.com/2024/05/164443/	စစ်ကောင်စီလက်အောက်ခံ PNO ပြည်သူ့စစ်က ပြည်သူများကို ဖမ်းဆီးခြင်း၊ သေနတ်ဖြင့် ပစ်ခတ်ခြင်း ၊ ပြန်ပေးဆွဲပြီး ငွေညှစ်ခြင်းများ ပြုလုပ်နေ	["စစ်ကောင်စီလက်အောက်ခံ PNO ပြည်သူ့စစ်က ပြည်သူများကို ဖမ်းဆီးခြင်း၊ သေနတ်ဖြင့် ပစ်ခတ်ခြင်း ၊ ပြန်ပေးဆွဲပြီး ငွေညှစ်ခြင်းများ ပြုလုပ်နေ", "ရန်ကုန်၊ မေ ၂၅", "ရှမ်းပြည်နယ်တောင်ပိုင်း၊ ဆီဆိုင်မြို့နယ်တွင် အကြမ်းဖက် စစ်ကောင်စီလက်အောက်ခံ PNO ပြည်သူ့စစ်က ပြည်သူများကို ဖမ်းဆီးခြင်း၊ သေနတ်ဖြင့် ပစ်ခတ်ခြင်း ၊ ပြန်ပေးဆွဲပြီး ငွေညှစ်ခြင်းများ ပြုလုပ်နေကြောင်း PNLA က ပြောသည်။", "စစ်ကောင်စီလက်အောက်ခံ PNO ပြည်သူ့စစ်က ဆီဆိုင်မြိုနယ်အတွင်း စစ်ကြောင်းထိုးလာပြီးနောက် မေလ ၂၂ ရက်တွင် ဆီဆိုင်မြိုနယ် နမ့်စေမဲးကျေးရွာမှ ခွန်ဝင်းနိုင် အသက် ၅၀ နှစ်ကို ပြန်ပေးဆွဲဖမ်းဆီးသွားခဲ့ကြောင်း၊", "ခွန်ဝင်းနိုင်က ဝက်ခြံတွင် ဝက်စာကျွေးနေစဉ် စစ်ကောင်စီလက်အောက်ခံ PNO ပြည်သူ့စစ်က ဖမ်းဆီးသွားခဲ့ကြောင်း သိရှိရသည်။", "ယင်းသို့ ခွန်ဝင်းနိုင်ကို ဖမ်းဆီးသွားပြီးနောက် PNO ပြည်သူ့စစ်ထံသို့ ငွေကျပ် သိန်း ၁၀၀ နှင့် ကားတစ်စီး ပေးကာ ခွန်ဝင်းနိုင်ကို သူ၏မိသားစုဝင်များက ပြန်လည်ရွေးယူခဲ့ရကြောင်း၊ ပြန်ပေးဆွဲ ဖမ်းဆီးခံရသည့် ခွန်ဝင်းနိုင်ကို သွားရောက်ရွေးယူစဉ် PNO ပြည်သူ့စစ်များနှင့် ညှိနှိင်းမှုအတွင်း PNO ပြည်သူ့စစ်က သေနတ်ဖြင့် ပစ်ခတ်သဖြင့် ခွန်ဝင်းနိုင်၏ ဇနီးဖြစ်သူမှာ ပေါင်တွင် သေနတ်ထိမှန်ဒဏ်ရာရရှိခဲ့ကြောင်း သိရှိရသည်။", "အလားတူ မေလ ၂၂ ရက်နေ့ ဆီဆိုင်မြို့နယ် နောင်သိမ်ကျေးရွာမှ ရပ်မိရပ်ဖ ရွာလူကြီး ဦးထက်နိုင် ကို စစ်ကောင်စီလက်အောက်ခံ PNOပြည်သူ့စစ်ဗိုလ်ကြီးလယ်အဖွဲက ပြန်ပေးဆွဲသွားခဲ့ကြောင်း၊ PNO ပြည်သူ့စစ်များက ဦးထက်နိုင်မိသားစုပိုင်ဆိုင်သည့် ရွှေငွေများ၊ ဒင်္ဂါးပြားများ၊ ကား၊ ဆိုင်ကယ်များကိုလည်း အကုန်ယူဆောင်သွားကြောင်း၊ PNO ပြည်သူ့စစ်က ဦးထက်နိုင်ကို ကျေးရွာ၏ သင်္ချိုင်းကုန်းထဲသို ဖမ်းဆီးခေါ်ဆောင်သွားသဖြင့် ရွာသူ ရွာသားများက လိုက်သွားရာ PNO ပြည်သူ့စစ်အဖွဲ့က ရွာသူ ရွာသားများကို သေနတ်ဖြင့် ပစ်ခတ်သဖြင့် သင်္ချိုင်းကုန်းထဲအထိ မလိုက်နိုင်ဘဲ ပြန်လည် ပြေးလာရကြောင်း၊ လက်ရှိတွင် ဖမ်းဆီးခံရသော ဦးထက်နိုင် သေသည်၊ ရှင်သည်ကို မသိရှိရသေးကြောင်း PNLA က ဆိုသည်။", "“ဦးထက်နိုင်က ရပ်မိရပ်ဖ တဦးဖြစ်ပါတယ်။ သူ့ကို သင်္ချိုင်းကုန်းထဲ ဖမ်းသွားတော့ ရွာသူရွာသားတွေ လိုက်သွားတာ PNO ပြည်သူ့စစ်တွေက သေနတ်နဲ့ ရွာသားတွေကို ပစ်လို ဆက်လိုက်လို မရတော့ဘူး ။ အခုထိ ဦးထက်နိုင် ရှင်လားသေလားလည်း မသိရသေးဘူး။”ဟုဒေသခံတဦးကပြောသည်။", "စစ်ကောင်စီလက်အောက်ခံ PNO ပြည်သူ့စစ် များက ဖမ်းဆီးသွားသည့် နောင်သိမ်ရွာလူကြီး ဦးထက်နိုင်မှာ လက်ရှိအချိန်အထိ ပြန်လည်လွတ်မြောက်လာခြင်းလည်းမရှီဘဲ မိသားစုများနှင့် အဆက်အသွယ် ပြတ်တောက်လျက်ရှိကြောင်း သိရှိရသည်။", "ဓာတ်ပုံ- စစ်ကောင်စီလက်အောက်ခံ PNO ပြည်သူ့စစ်များ။"]
https://yktnews.com/2025/03/207083/	စစ်ကောင်စီလက်အောက်ခံ ကရင်ပြည်နယ် ဝန်ကြီးချုပ် စောမြင့်ဦး တက်ရောက်သည့် ဂျိုင်းတံတား ဖွင့်ပွဲ အခမ်း အနား မစတင်မီ ဒရုန်းဖြင့် ဗုံးကျဲ တိုက်ခိုက်မှု စစ်သားတချို့ ဒဏ်ရာရ	["စစ်ကောင်စီလက်အောက်ခံ ကရင်ပြည်နယ် ဝန်ကြီးချုပ် စောမြင့်ဦး တက်ရောက်သည့် ဂျိုင်းတံတား ဖွင့်ပွဲ အခမ်း အနား မစတင်မီ ဒရုန်းဖြင့် ဗုံးကျဲ တိုက်ခိုက်မှု စစ်သားတချို့ ဒဏ်ရာရ", "ရန်ကုန်၊ မတ် ၁၁", "ကရင်ပြည်နယ်၊ ကော့ကရိတ်မြို့နယ်တွင် အကြမ်းဖက် စစ်ကောင်စီ၏ ကရင်ပြည်နယ် ဝန်ကြီးချုပ် စောမြင့်ဦး တက်ရောက်ခဲ့သော ဂျိုင်းတံတား ဖွင့်ပွဲ အခမ်းအနား မစတင်မီ ဒရုန်းဖြင့် ဗုံးကျဲ တိုက်ခိုက်ခဲ့ရာ စစ်သားတချို့ ထိခိုက်ဒဏ်ရာရရှိခဲ့ကြောင်း Mon Liberation Army မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "မတ်လ ၉ ရက်နေ့ နံနက် ၅ နာရီ ၃၈ မိနစ် ၊ ၄၃ မိနစ် နှင့် ၈ နာရီ ၃၀ မိနစ်ခန့်တို့တွင် ဂျိုင်းတံတား ဖွင့်ပွဲ အခမ်းအနား မစတင်မှီ မွန်ပြည်လွတ်မြောက်ရေးတပ်တော် (MLA) ၏ Spring UAV Force – G3 Fixed-wing ဒရုန်းအဖွဲ့က ဒရုန်း ၂ စင်းဖြင့် ဗုံး ၃ လုံး ကျဲချ တိုက်ခိုက်ခဲ့ခြင်းဖြစ်ကြောင်း သိရသည်။", "အဆိုပါ ဗုံးကျဲ တိုက်ခိုက်မှုကြောင့် အခမ်းအနားပွဲသို့ တက်ရောက်လာသည့် အကြမ်းဖက် စစ်ကောင်စီ၏ ကရင် ပြည်နယ်ဝန်ကြီးချုပ် ဦးစောမြင့်ဦး ၊ အရှေ့တောင်တိုင်းစစ်ဌာနချုပ် ဒုတိုင်းမှူး ဗိုလ်မှူးကြီး ဗညားဝင်း ၊ ဆောက် လုပ်ရေးဝန်ကြီးဌာန ပြည်ထောင်စုဝန်ကြီး မျိုးသန့် ၊ ကရင်ပြည်နယ် လမ်းပန်း ဆက်သွယ်ရေးရာဝန်ကြီး ညီညီဇော် နှင့် ကရင်ပြည်နယ် တရားလွတ်တော် တရားသူကြီးချုပ် ညွှန့်လင်းတို့ ဖဲကြိုးဖြတ်ပြီးနောက် ချက်ချင်း ပြန်လည် ထွက်ခွာသွားခဲ့ကြောင်း သိရှိရသည်။", "“စစ်ခွေးတွေရဲ့ တံတားဖွင့်ပွဲ မစသေးခင်တင် အရင်ကျဲချ လိုက်တာ စစ်ခွေး ၃ ကောင် ထိခိုက်ဒဏ်ရာရရှိတယ်လို့ သိရတယ်။ ပြည်သူတွေကို စစ်ကောင်စီ ကျင်းပ‌တဲ့ အခမ်းအနားပွဲလမ်းသဘင် များနဲ့ နီးကပ်စွာ မနေကြဖို့ အသိပေး ပြောကြားချင်တယ်” ဟု Mon Liberation Army မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယင်း တိုက်ခိုက်မှု အတွင်း အကြမ်းဖက် စစ်ကောင်စီ တပ်သား ၃ ဦး ထိခိုက်ဒဏ်ရာရရှိခဲ့ပြီး ကားဖြင့် သယ်ထုတ်သွားခဲ့ကြောင်း၊ ဒရုန်းဖြင့် တိုက်ခိုက်စဉ်အတွင်း အကြမ်းဖက် စစ်ကောင်စီ၏ ကော့ကရိတ်မြို့နယ်၊ ကျုံဒိုးမြို့ အ‌ခြေစိုက် ခမရ ၅၄၅ တပ်ရင်း ၊ ၅၄၆ တပ်ရင်း နှင့်ဗျူဟာကုန်းရှိ Jammer များကြောင့် ဒရုန်းဗုံးသီး လွှင့်စင်ခဲ့ရာ တံတားဟောင်း အောက်ဘက်ခြမ်းရှိ မူလတန်းကျောင်းအနီး ဈေးရောင်းနေသည့် ပြည်သူ ၁ ဦး မစိုးရိမ်ရ ထိခိုက်ဒဏ်ရာရရှိခဲ့ကြောင်း သိရသည်။"]
https://yktnews.com/2023/12/135093/	စစ်ကောင်စီလက်အောက်ခံ စက်သုံးဆီ အသင်းက လောင်စာဆီခွဲတမ်းများကို နေ့စဉ် ၁ ရက်စာသာ ခွဲဝေပေးပြီး လုံလုံလောက်လောက်မရ၊ နယ်ဆီဆိုင်များက စစ်ကောင်စီသတ်မှတ်စျေး အပြင် ဒေါ်လာပေါက်စျေးပေါ်မူတည်၍ ငွေထပ်ပေးရမည်	["စစ်ကောင်စီလက်အောက်ခံ စက်သုံးဆီ အသင်းက လောင်စာဆီခွဲတမ်းများကို နေ့စဉ် ၁ ရက်စာသာ ခွဲဝေပေးပြီး လုံလုံလောက်လောက်မရ၊ နယ်ဆီဆိုင်များက စစ်ကောင်စီသတ်မှတ်စျေး အပြင် ဒေါ်လာပေါက်စျေးပေါ်မူတည်၍ ငွေထပ်ပေးရမည်", "ရန်ကုန်၊ ဒီဇင်ဘာ ၉", "အကြမ်းဖက်စစ်ကောင်စီ လက်အောက်ခံ စက်သုံးဆီ တင်သွင်းရောင်းချ ဖြန့်ဖြူး ရေးအသင်းက လောင်စာဆီခွဲတမ်းများကို နေ့စဉ် ၁ ရက်စာသာ ခွဲပေးပြီး လုံလုံလောက်လောက် မရရှိကြောင်း စက်သုံးဆီ ရောင်းချသူတချို့ထံမှ သိရှိရသည်။", "ဒီဇင်ဘာလ ၅ ရက်နေ့ အကြမ်းဖက်စစ်ကောင်စီက စက်သုံးဆီတင်သွင်းရန် လိုအပ်သော ဒေါ်လာများကို ဗဟိုဘဏ်သတ်မှတ်စျေးဖြင့် ရောင်းချမှု ရပ်ဆိုင်းချိန်မှစတင်ပြီး စျေးကွက်အတွင်း ၄ ရက်မြောက် အဖြစ် စက်သုံးဆီ မလုံလောက်ဘဲ ပြတ်လပ်မှုများ စတင် ဖြစ်ပေါ် လာခြင်းဖြစ်ကြောင်း သိရှိရသည်။", "စက်သုံးဆီတင်သွင်းရန်အမေရိကန်ဒေါ်လာ လိုအပ်ချက် ကြီးမားနေပြီး လက်ရှိတွင် ပြည်တွင်းစျေးကွက်အတွင်းသို့ စက်သုံးဆီ ခွဲတမ်းကို ၁ ရက်စာဆီသာ စစ်ကောင်စီလက်အောက်ခံ စက်သုံးဆီ အသင်းက ချထားပေးကြောင်း၊ ထို့ကြောင့် နေ့စဉ် စက်သုံးဆီ မလုံလောက်သည့် ပြဿနာ တက်နေခြင်းဖြစ်ကြောင်း သိရှိရသည်။", "ထို့ပြင် နယ်ဆီဆိုင်များမှာလည်း စက်သုံးဆီ ရရှိမှု အလွန်နည်းပါးနေပြီး နယ်ဆီသယ်ကားများမှာ ဦးစားပေး ခံရခြင်းမရှိ၍ စက်သုံးဆီ ရရှိရန် အချိန်ကြာမြင့်စွာ စောင့်ဆိုင်းရကြောင်း၊ ယင်းအပြင် နယ်ဆီဆိုင်များအနေဖြင့် စစ်တပ်က သတ်မှတ်ထားသော စက်သုံးဆီစျေးအပြင် ဒေါ်လာပေါက်စျေးအပေါ် မူတည်၍ စက်သုံးဆီအတွက် ငွေထပ်ပေးရမည်ဟု ဆီတင်သွင်းသည့်ကုမ္ပဏီများက အသိပေးထားကြောင်း သိရှိရသည်။", "“ရန်ကုန်၊ မန္တလေး၊ နေပြည်တော်က ဦးစားပေး ဖြစ်တယ်။ နယ်တွေအားလုံးက ဆီလည်း လုံလုံလောက်လောက်လည်းမရဘူး။ ဆီဘောက်ဆာကားတွေဆို အချိန်ကြာမြင့်စွာ စောင့်ရတယ်။ ဒါ့အပြင်ကို ဆီသွင်းတဲ့ကုမ္ပဏီတွေက စစ်တပ်က သတ်မှတ်စျေးအပြင် ဒေါ်လာစျေးပေါ် မူတည်ပြီးတော့ စက်သုံးဆီအတွက် ငွေပိုပေးရမယ်ဆိုပြီး လုပ်နေတယ်။ စျေးကျတော့ရော လျှော့မပေးခဲ့ကြဘဲ အခု ဒေါ်လာစျေးနှုန်းရှင်ဖြစ်မှ အတက်ပဲ ရှိချိန်မှာ ဒီလိုလုပ်ကြတာ။ စစ်တပ်က ရားဝင်သတ်မှတ်ပြီး ရောင်းချထားတဲ့ ဈေးကို သူတို့က ထပ်တောင်းတာ။ စျေးကျရင် သူတို့က လျော့ပေးမှာ မဟုတ်ဘူး", "ခုက တမင် ယုတ်တာ။ အပေါ်က ထုတ်တဲ့ စာကို စောက်ရေးတောင် မစိုက်ဘူး ဆိုတဲ့ အထာလုပ်တာ။ အခု ဖြစ်နေတာလည်း အင်ပိုတာတွေ လက်ချက် အများကြီးပါတယ်။ ခရိုနီ တွေက သူတို့ အတွက် မသာရင် အလုပ်မလုပ်ချင်ဘူး။ ရောင်းပြီးသား ဆီကို ငွေထပ်တောင်းတာ မြန်မာ ပြည်မှာဘဲ ရှိတယ်” ဟု နယ်ဆီဆိုင်လုပ်ငန်းရှင်တစ်ဦးက ပြောဆိုသည်။", "လက်ရှိတွင် တစ်နိုင်ငံလုံးအတိုင်းအတာဖြင့် စက်သုံးဆီများကို လုံလောက်စွာ ရရှိခြင်းမရှိသေးဘဲ ဒေါ်လာ ရရှိမှုအပေါ် မူတည်၍ စက်သုံးဆီများ စျေးကွက်အတွင်း ဝင်ရောက်နေခြင်းဖြစ်ကြောင်း သိရှိရသည်။"]